title: พระเจ้าซันโชที่ 2 แห่งกัสติยาและเลออน

text: หลังการสิ้นพระชนม์ของพระเจ้าเฟร์นันโดในปี ค.ศ. 1065 ราชอาณาจักรถูกแบ่งให้กับพระโอรสทั้งสาม ซันโชได้สืบทอดเป็นกษัตริย์แห่งกัสติยาต่อจากพระบิดา ขณะที่พระอนุชา อัลฟอนโซ กลายเป็นกษัตริย์แห่งเลออน และการ์ซิอา พระอนุชาคนเล็กกลายเป็นกษัตริย์ของราชอาณาจักรกาลิเซียที่ได้รับการสถาปนาขึ้นมาใหม่ (แยกตัวออกมาจากเลออน) สามพี่น้องถูกรายล้อมด้วยอิทธิพลของกลุ่มอาณาจักรไตฟา


title: พระเจ้าซันโชที่ 2 แห่งกัสติยาและเลออน

text: พระเจ้าเฟร์นันโดยังยกการครอบครองบางส่วนให้พระธิดาทั้งสอง อูร์รากาได้ควบคุมนครซาโมรา ส่วนเอลบิราได้ควบคุมนครโตโร ทั้งคู่เป็นดินแดนแทรกที่อยู่ในราชอาณาจักรเลออนของพระเจ้าอัลฟอนโซ


title: พระเจ้าซันโชที่ 2 แห่งกัสติยาและเลออน

text: ในปี ค.ศ. 1068 พระเจ้าซันโชปราบลูกพี่ลูกน้องสองคน คือ พระเจ้าซันโชที่ 4 แห่งนาวาร์และพระเจ้าซันโชแห่งอารากอนในสงครามซันโชทั้งสาม ซึ่งขยายราชอาณาจักรกัสติยาของพระองค์ด้วยการพิชิตดินแดนลาบูเรบา, อัลตาริโอฆา และอาลาบาที่พระบิดาเคยมอบให้การ์ซิอา พระบิดาของพระเจ้าซันโชที่ 4 เพื่อแลกกับการสนับสนุนในการปราบพระเจ้าเบร์มูโดที่ 3 แห่งเลออน


title: พระเจ้าซันโชที่ 2 แห่งกัสติยาและเลออน

text: ในปี ค.ศ. 1068 พระเจ้าอัลฟอนโซบุกไตฟาบาดาโฆซ รัฐบริวารของราชอาณาจักรกาลิเซียของพระเจ้าการ์ซิอาผู้เป็นพระอนุชา พระเจ้าซันโชกังวลว่าพระเจ้าอัลฟอนโซคิดจะพิชิตดินแดนของพี่น้องจึงปราบพระเจ้าอัลฟอนโซในยุทธการที่ยันตาดา


title: พระเจ้าซันโชที่ 2 แห่งกัสติยาและเลออน

text: พระเจ้าซันโชอยากได้ราชอาณาจักรของพระอนุชาคนเล็ก ทรงจับมือกับพระเจ้าอัลฟอนโซในปี ค.ศ. 1071 เดินทัพข้ามเลออนไปพิชิตดินแดนทางเหนือของพระเจ้าการ์ซิอา ในเวลาเดียวกันพระเจ้าอัลฟอนโซก็พิชิตพื้นที่ทางใต้ของกาลิเซีย พระเจ้าการ์ซิอาลี้ภัยไปอยู่ในไตฟาเซบิยา ขณะที่พระเชษฐาทั้งสองแบ่งราชอาณาจักรกาลิเซียกัน


title: พระเจ้าซันโชที่ 2 แห่งกัสติยาและเลออน

text: ไม่นานพระเจ้าซันโชก็หันไปจัดการพระเจ้าอัลฟอนโซ ในปี ค.ศ. 1072 ด้วยความช่วยเหลือของเอลซิด พระองค์ปราบพระเจ้าอัลฟอนโซในยุทธการที่โกลเปเฆรา ทำให้พระเจ้าอัลฟอนโซต้องลี้ภัยไปอยู่ที่ไตฟาโตเลโด พระเจ้าซันโชได้รับการสวมมงกุฎเป็นกษัตริย์แห่งเลออนเมื่อวันที่ 12 มกราคม ค.ศ. 1072 ครองราชบัลลังก์ทั้งสามที่พระเจ้าเฟร์นันโดแบ่งให้พระโอรสทั้งสามเมื่อหกปีก่อน


title: พระเจ้าซันโชที่ 2 แห่งกัสติยาและเลออน

text: โตโร นครของเอลบิรา พระขนิษฐาของพระเจ้าซันโช แตกตั้งแต่ปี ค.ศ. 1072 แต่การคุ้มกันนครซาโมราของอูร์รากา พระเชษฐภคินีที่ทำได้ดีกว่าหยุดกลางคันเมื่อเบยิโด อาโดลโฟ ขุนนางซาโมรา แสร้งทำเป็นหนีทหารเข้ามาในค่ายทหารของพระเจ้าซันโช โดยขอพูดคุยเป็นการส่วนตัวกับพระเจ้าซันโชเพื่อบอกจุดอ่อนในการป้องกันตนเองของซาโมรา เมื่ออยู่ต่อหน้าพระเจ้าซันโช เบยิโดลอบสังหารพระองค์โดยใช้ดาบของตนแทงเข้าไปที่หลังของพระองค์ เบยิโดถูกเอลซิดไล่ตามไปจนถึงซาโมราแต่ก็หนีเข้าเมืองไปได้ ราชอาณาจักรของซันโชถูกสืบทอดต่อโดยพระเจ้าอัลฟอนโซ พระอนุชาที่ก่อนหน้านี้ถูกปลดออกจากตำแหน่ง การ์ซิอาที่ถูกล่อหลอกให้กลับจากการลี้ภัยถูกพระเจ้าอัลฟอนโซสั่งจำคุกตลอดชีวิต ทำให้พระเจ้าอัลฟอนโซได้ควบคุมอาณาเขตที่กลับมารวมกันอีกครั้งของพระบิดาโดยไร้คู่แข่ง ต่อมาทรงยึดตำแหน่งของพระบิดาเป็นจักรพรรดิแห่งสเปนทั้งหมด


title: พระเจ้าซันโชที่ 2 แห่งกัสติยาและเลออน

text: พระเจ้าซันโชถูกฝังในอารามพระผู้ช่วยให้รอดแห่งออญญา


title: พระอาทิตย์ตก

text: พระอาทิตย์ตกคือช่วงเวลาที่ดวงอาทิตย์หายตัวไปจากฟ้า


title: พระอาทิตย์ตก

text: ดวงอาทิตย์จะตกลงไปอย่างสมบูรณ์เมื่อดวงอาทิตย์ทั้งดวงไม่สามารถมองเห็นได้อีกต่อไป ดังนั้นระยะเวลาเฉลี่ยของกลางวันนั้นจึงยาวนานกว่ากลางคืนเล็กน้อย เพราะกลางคืนจะเริ่มต้นเมื่อดวงอาทิตย์หายไปอย่างสมบูรณ์และสิ้นสุดเมื่อเห็นดวงอาทิตย์ครั้งแรก เนื่องจากการสะท้อนในบรรยากาศจะทำให้ยังคงสว่างอยู่ ดังนั้นช่วงเวลาที่พระอาทิตย์ตกจะไม่เหมือนกับช่วงเวลาที่มืด


title: พระอาทิตย์ตก

text: เวลาระหว่างช่วงเวลาที่ดวงอาทิตย์ได้ตกในขณะที่ยังตกอย่างไม่สมบูรณ์เรียกว่า "สนธยา" ช่วงเวลาที่ขอบด้านแรกของดวงอาทิตย์หายไปจากขอบฟ้าจนกว่าดวงอาทิตย์จะตกอย่างสมบูรณ์ใช้เวลาประมาณ 3 ถึง 4 นาที ระยะเวลานี้ขึ้นอยู่กับฤดูกาลและละติจูดของการสังเกตการณ์ ถ้าสังเกตการณ์จากเส้นศูนย์สูตรจะใช้เวลามากกว่า 2 นาที ช่วงเวลาที่ดวงอาทิตย์ตกมักถูกมองว่าเป็นจุดสิ้นสุดของวัน


title: Porto Covo

text:
Porto Covo เป็นหนึ่งในสองตำบลในอำเภอ Sines ของโปรตุเกส ตั้งอยู่ประมาณ 160 กิโลเมตรทางตอนใต้ของกรุงลิสบอน ในภูมิภาค Alentejo ก่อตั้งขึ้นเมื่อวันที่ 31 ธันวาคม 1984 มีพื้นที่ 48.73 กิโลเมตร² และมีประชากร 1160 คน (2001) ทำให้ความหนาแน่นของประชากรเป็น 22.9/กิโลเมตร² เป็นที่รู้จักในเรื่องชายหาด
ใกล้ชายฝั่งจะมีเกาะ Pessegueiro ซึ่งมีป้อมปราการอยู่ ซึ่งเป็นส่วนหนึ่งของตำบลนี้ด้วย


title: วัดเจดีย์เจ็ดยอด เชียงแสน

text: วัดเจดีย์เจ็ดยอด (วัดเจ็ดยอด เชียงแสน) เป็นโบราณสถานในอำเภอเชียงแสน จังหวัดเชียงราย ตั้งอยู่เหนือวัดพระธาตุผาเงาบนดอยประมาณ 1 กิโลเมตร ปัจจุบันเหลือแต่เพียงซากเจดีย์ที่ชำรุดจนไม่เห็นสภาพเดิม บริเวณโดยรอบมีความร่มรื่นปกคลุมด้วยไม้ใหญ่และถูกพัฒนาเป็นสถานปฏิบัติธรรม


title: ยศทหารในกองทัพสวีเดน

text: ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของกองทัพสวีเดนในสมัยต่าง ๆ


title: ยศทหารในกองทัพสวีเดน

text: หมายเหตุ ชั้นยศจอมพล (Fältmarskalk) เป็นชั้นยศสูงสุด "โดยนิตินัย" ก่อนการปฎิรูปกองทัพ ค.ศ. 1972, นับตั้งแต่ ค.ศ. 1824 ยังไม่มีผู้ใดได้รับการแต่งตั้งในชั้นยศนี้.


title: เหรียญแนวรบด้านตะวันออก

text: เหรียญแนวรบด้านตะวันออก() เป็นเครื่องราชอิสริยาภรณ์ทางทหารของเยอรมันในช่วงสงครามโลกครั้งที่สองเพื่อปูนบำเหน็จให้แก่บุคคลที่มาจากเยอรมันและอื่นๆในฝ่ายอักษะ เป็นการปูนบำเหน็จแก่ผู้ที่ทำหน้าที่บนแนวรบด้านตะวันออกของเยอรมันในช่วงการทัพฤดูหนาว เมื่อวันที่ 15 พฤศจิกายน ค.ศ. 1941 ถึง 15 เมษายน ค.ศ. 1942 ถูกจัดทำขึ้นเมื่อวันที่ 26 พฤศจิกายน คศ. 1942 และเป็นที่รู้จักกันโดยทั่วไปในชื่อว่า "Ostmedaille" (เหรียญตะวันออก) หรือ"เหรียญแนวรบรัสเซีย"


title: เหรียญแนวรบด้านตะวันออก

text: เหรียญนี้ยังได้ถูกเรียกอีกอย่างว่า เหรียญแช่แข็งเนื้อ หรือ"เครื่องอิสริยาภรณ์เนื้อแช่แข็ง" () โดยบุคคลที่อยู่สังกัดในแฮร์(กองทัพบกเยอรมัน), ลุฟท์วัฟเฟอ(กองทัพอากาศเยอรมัน) และวัฟเฟิน-เอ็สเอ็สเป็นผู้รับรางวัล


title: ฟรีเชีย

text: ฟรีเชีย (), ฟริสลอน (), ฟรีสลันด์ () หรือ ฟรีสลันท์ () เป็นชื่อภูมิภาคชายฝั่งตลอดมุมด้านตะวันออกเฉียงใต้ของทะเลเหนือ ทุกวันนี้เป็นส่วนหนึ่งของประเทศเนเธอร์แลนด์ (รวมถึงจังหวัดฟรีสลันด์สมัยใหม่) และประเทศเยอรมนี ฟรีเชียเป็นบ้านเกิดเมืองนอนดั้งเดิมของชาวฟรีเชียซึ่งเป็นชนเจอร์แมนิกกลุ่มหนึ่งที่พูดภาษาฟรีเชีย ภาษานี้จัดอยู่ในกลุ่มภาษาแองโกล-ฟรีเชียนร่วมกับภาษาอังกฤษและภาษาสกอต


title: โรคพยาธิหอยโข่ง

text: โรคพยาธิหอยโข่ง () เป็นโรคติดเชื้อพยาธิหอยโข่ง ("Angiostrongylus cantonensis") จากการทานหอยทาก ทากหรือมอลลัสกาที่ดิบหรือปรุงไม่สุก รวมถึงทานผักและผลไม้หรือดื่มน้ำที่ไม่สะอาด การติดเชื้อพยาธิหอยโข่งในมนุษย์ก่อให้เกิดโรคเยื่อหุ้มสมองอักเสบหรือเยื่อหุ้มสมองกับสมองอักเสบ แต่ผู้ป่วยส่วนใหญ่สามารถหายได้เองโดยไม่ต้องรับการรักษา อย่างไรก็ตาม ในรายที่มีอาการร้ายแรง อาจมีอาการผิดปกติทางระบบประสาทส่วนกลางจนถึงขั้นเสียชีวิต


title: โรคพยาธิหอยโข่ง

text: พยาธิหอยโข่งเป็นนีมาโทดาที่อาศัยอยู่ในหลอดเลือดแดงในปอดของหนู จึงมีอีกชื่อคือพยาธิปอดหนู (rat lungworm) ตัวเต็มวัยมีลักษณะเรียว ยาวประมาณ 2-3 เซนติเมตร ไข่พยาธิจะอาศัยอยู่ในมูลของหนู ซึ่งเป็นอาหารของทากหรือมอลลัสกา เมื่อมนุษย์ได้รับเชื้อเข้าไปจะมีระยะฟักตัวประมาณ 1 สัปดาห์ถึง 1 เดือน อาการแรกเริ่มได้แก่ปวดท้อง คลื่นไส้ อาเจียนและอ่อนแรง ก่อนจะมีไข้ ปวดคอและศีรษะ รวมถึงมีอาการผิดปกติทางระบบประสาทและดวงตา


title: โรคพยาธิหอยโข่ง

text: การตรวจหาพยาธิหอยโข่งเป็นไปได้ยาก แพทย์จึงใช้วิธีการตรวจอีโอซิโนฟิลในน้ำหล่อสมองไขสันหลังเพื่อวินิจฉัยโรคเยื่อหุ้มสมองอักเสบ รวมถึงการสแกนสมองและตรวจสารน้ำในร่างกาย การรักษานิยมใช้ยาฆ่าพยาธิ เช่น อัลเบนดาโซล (albendazole), มีเบนดาโซล (mebendazole) หรือไอเวอร์เมกติน (ivermectin) ร่วมกับยาแก้อักเสบ วิธีป้องกันมักมีการแนะนำให้หลีกเลี่ยงการทานทากหรือมอลลัสกาดิบและการดื่มน้ำที่ปนเปื้อน


title: กางเขนสเปน

text: กางเขนสเปน() เป็นเครื่องอิสริยาภรณ์ที่มีความโดดเด่นของเยอรมนีเพื่อเป็นการปูนบำเหน็จให้กับทหารเยอรมันที่ได้เข้าร่วมในสงครามกลางเมืองสเปน ต่อสู้รบเพื่อนายพลฝ่ายชาตินิยม ต่อมาได้กลายเป็นผู้นำสเปน ฟรันซิสโก ฟรังโก


title: หอพักสงเคราะห์

text: หอพักสงเคราะห์ หรือที่นิยมเรียกทับศัพท์ว่า โฮสเท็ล หรือ โฮสเต็ล () คือรูปแบบหนึ่งของโรงแรม ที่มีลักษณะเปิดให้แขกเข้าพักโดยนอนรวมกับแขกคนอื่นในห้องพักแบบหอนอน (dormitory, dorm) ซึ่งนิยมทำเป็นเตียงสองชั้น ส่วนใหญ่มักรองรับนักท่องเที่ยวสะพายเป้และมีราคาต่อคืนที่ประหยัด (budget hotel) ในประเทศไทยมีหอพักสงเคราะห์จำนวนมากในแหล่งท่องเที่ยวเช่น ถนนข้าวสาร ถนนนิมมานเหมินทร์


title: หอพักสงเคราะห์

text: โดยปกติหอพักสงเคราะห์จะมีการแบ่งห้องพักเป็นขนาดตามจำนวนเตียง ตั้งแต่ 24, 16, 8, 4 เตียง ซึ่งราคาก็จะสูงขึ้นตามความเป็นส่วนตัวของห้องพัก ในบางแห่งมีการแยกหอนอนแบบหญิงล้วน (female dorm) ไว้เฉพาะ ด้วยความที้เป็นห้องพักรวม ห้องน้ำมักจะถูกแยกไว้ด้านนอกเป็นห้องน้ำรวม ซึ่งมีทั้งสุขภัณฑ์และที่อาบน้ำ


title: หอพักสงเคราะห์

text: หอพักสงเคราะห์แห่งแรกในประเทศไทยเชื่อกันว่าคือ "สะพายเป้ โฮสเท็ล" บนถนนสุรศักดิ์ เขตบางรัก ซึ่งเปิดทำการมาก่อนปี พ.ศ. 2554 และได้ปิดตัวลงในราวปี พ.ศ. 2559 ธุรกิจหอพักสงเคราะห์ในประเทศไทยเริ่มเป็นที่แพร่หลายในถนนข้าวสารและบริเวณแหล่งท่องเที่ยวในกรุงเทพมหานครราวปี พ.ศ. 2557–2558 สังเกตได้จากหอพักสงเคราะห์แห่งแรก ๆ เช่น หลับดีโฮสเท็ล (Lub-D Hostel), เบด สเตชั่น โฮสเท็ล (Bed Station Hostel), เดอะยาร์ดโฮสเท็ล (The Yard Hostel), มอนอเมอร์โฮสเท็ล (Monomer Hostel) เป็นต้น ในปีเดียวกันธุรกิจหอพักสงเคราะห์ก็เริ่มแพร่หลายในจังหวัดท่องเที่ยวของไทย ได้แก่ จังหวัดเชียงใหม่ (โดยเฉพาะบนถนนนิมมานเหมินทร์), เกาะเต่า, เกาะสมุย, พัทยา และภูเก็ต


title: หอพักสงเคราะห์

text: โรงแรมบูทีก หรือ บูทีกโฮเท็ล () คือหอพักสงเคราะห์รูปแบบหนึ่งที่เน้นความสวยงามในการตกแต่งภายใน ซึ่งถือเป็นวิวัฒนาการใหม่ของหอพักสงเคราะห์จากดั้งเดิมเป็นเพียงที่พักราคาถูก บูทีกโฮเท็ลต้องการสร้างประสบการณ์การพักผ่อนและค้นพบเพื่อนใหม่ที่มาพักในหอนอนเดียวกัน


title: กางเขนเมริทวอร์

text: กางเขนเมริทวอร์() เป็นเครื่องราชอิสริยาภรณ์ทางทหารของเยอรมันในช่วงสงครามโลกครั้งที่สอง ซึ่งอาจจะปูนบำเหน็จให้แก่บุคคลกรทหารหรือพลเรือนเหมือนกัน เมื่อสงครามได้ยุติลง มันได้ถูกทำขึ้นในสี่ขั้น และมีความเกี่ยวข้องกับเครื่องราชอิสริยาภรณ์พลเรือน มันได้ถูกทำขึ้นมาใหม่ในปี ค.ศ. 1957 โดยบุนเดิสแวร์(กองทัพของสหพันธ์สาธารณรัฐเยอรมนี)ในรูปแบบปราศจากตราสวัสติกะของนาซีสำหรับทหารผ่านศึก


title: เหรียญกำแพงตะวันตก

text: เหรียญกำแพงตะวันตก() เป็นเครื่องราชอิสริยาภรณ์ทางทางการเมืองของนาซีเยอรมนี ถูกทำขึ้นเมื่อวันที่ 2 สิงหาคม ค.ศ. 1939 และปูนบำเหน็จให้กับผู้ที่ออกแบบและสร้างป้อมปราการบนชายแดนตะวันตกของเยอรมนี เป็นที่รู้จักกันคือ กำแพงตะวันตก หรือในภาษาอังกฤษเรียกว่า แนวซีคฟรีทและมอบให้กับทหารที่ได้เข้าประจำการอยู่ที่นั้นเมื่อวันที่ 15 มิถุนายน ค.ศ. 1938 ถึง 31 มีนาคม ค.ศ. 1939 ในจำนวนทั้งหมด 622,064 เหรียญได้ถูกมอบให้จนกระทั่งวันที่ 31 มกราคม ค.ศ. 1941 ในปี ค.ศ. 1944 ภายหลังการบุกครองของฝ่ายสัมพันธมิตร มันได้ถูก"ทำขึ้นมาใหม่"เพื่อมอบเพื่อมอบให้กับผู้ที่ได้เข้ามามีส่วนร่วมในป้อมปราการบนชายแดนตะวันตก มันได้ถูกมอบให้แก่จำนวนกว่า 800,000 นายในจำนวนทั้งหมดเมื่อสงครามยุติลง


title: เครื่องหมายยานเกราะ

text: เครื่องหมายยานเกราะ() เป็นเครื่องราชอิสริยาภรณ์ทางทหารของนาซีเยอรมนีในช่วงสงครามโลกครั้งที่สองเพื่อปูนบำเหน็จให้แก่ทหารในกองพลยานเกราะ ได้ถูกแนะนำเมื่อวันที่ 20 ธันวาคม ค.ศ. 1939 เครื่องหมายยานเกราะเป็นการมอบอำนาจสำหรับบุคคลากรยานเกราะและพันเซอร์แกรนาเดียร์(ทหารราบยานเกราะ)จนกระทั่งได้ถูกติดตั้งด้วยยานพาหนะเกราะ นอกจากนี้ยังได้นำเสนอให้กับสมาชิกกลุ่มยานเกราะลาดตระเวณกับกองพันไรเฟิลของกองพลยานเกราะ อำนาจของเครื่องหมายเหล่านั้นมักจะทำขึ้นในระดับกองร้อยหรือกองพล


title: เครื่องหมายยานเกราะ

text: รถถังในตรงกลางของเหรียญจะเป็นรถถังแพนเซอร์ 4 เครื่องหมายของการสู้รบด้วยจำนวน 50 และ 100 จะถูกตีด้วยโลหะผสมสังกะสีน้ำหนักเบา นี้เพื่อให้เข็มกลัดมีขนาดใหญ่ขึ้นซึ่งจะทำให้ไม่ถูกดึงออกจากหน้าอกเสื้อได้ ปี ค.ศ. 1957 รุ่นปราศจากนาซีซึ่งจะไม่มีเครื่องหมายนกอินทรีและสวัสติกะ แต่ก็ยังคงไม่เปลี่ยนแปลงใดๆ


title: วัดพระเจ้าล้านทอง

text: วัดพระเจ้าล้านทอง เป็นวัดและโบราณสถานในอำเภอเชียงแสน จังหวัดเชียงราย ในเขตกำแพงเมืองเชียงแสน ก่อสร้างขึ้นในปี พ.ศ. 2032 โดยพระเจ้าทองงั่วหรือพระยาครีรับฏเงินกอง พระราชโอรสของพระเจ้าติโลกราช ชื่อพระเจ้าล้านทองมาจากพระประธานของวัดซึ่งเป็นพระพุทธรูปสำริดที่มีน้ำหนัก"ล้านทอง"หรือประมาณ 1200 กก. หน้าตักกว้าง 2 เมตร สูง 3 เมตรเศษ ซึ่งหล่อขึ้นโดยพระเจ้าทองก่อซึ่งทรงขนานนามว่า "พระเจ้าล้านทอง" เป็นพระประธานในวิหารหลวง


title: วัดพระเจ้าล้านทอง

text: นอกจากนี้ภายในวัดยังมีพระพุทธรูปสำริดอีกองค์ซึ่งได้อัญเชิญมาจากวัดทองทิพย์(ร้าง) เรียกกันว่า "พระเจ้าทองทิพย์" เป็นพระพุทธรูปตามพุทธลักษณะพระพุทธรูปสมัยสุโขทัยและเป็นที่ประดิษฐานสะดือเมือง (เสาหลักเมือง) ของเมืองเชียงแสนเช่นกัน


พิพิธภัณฑ์ธรรมชาติและวิทยาศาสตร์แห่งชาติ (国立科学博物館; Kokuritsu Kagaku Hakubutsukan) เป็นพิพิธภัณฑ์ที่ตั้งอยู่ในสวนอูเอโนะ กรุงโตเกียว ประเทศญี่ปุ่น พิพิธภัณฑ์เปิดให้เข้าชมในปี ค.ศ. 1871 เคยใช้ชื่อว่า พิพิธภัณฑ์กระทรวงศึกษาธิการ (Ministry of Education Museum), พิพิธภัณฑ์โตเกียว (Tokyo Museum), พิพิธภัณฑ์วิทยาศาสตร์โตเกียว (Tokyo Science Museum) ภายในจัดแสดงนิทรรศการถาวรเกี่บวกับประวัติทางธรรมชาติวิทยา ชีววิทยา ธรณีวิทยา และประวัติศาสตร์การค้นคว้าทางวิทยาศาสตร์ในประเทศญี่ปุ่นตั้งแต่ยุคก่อนสมัยเมจิ


title: เจ้าราชบุตร (โย้)

text: เจ้าราชบุตร (โย้) เป็นเจ้าผู้ครองนครจำปาศักดิ์ ลำดับที่ 6 (พ.ศ. 2362 - พ.ศ. 2370) พระราชโอรสในพระเจ้าอนุวงศ์ ร่วมกับพระเจ้าอนุวงศ์ประกาศแยกตัวเป็นอิสระจากไทยในปี พ.ศ. 2369 - พ.ศ. 2370


title: ทรัพย์สินส่วนบุคคล

text: ทรัพย์สินส่วนบุคคล () คือชื่อเรียกทางกฎหมายของความเป็นเจ้าของในทรัพย์สินของนิติบุคคล ทรัพย์สินส่วนบุคคลแตกต่างจากทรัพย์สินสาธารณะที่เป็นของรัฐและต่างจากทรัพย์สินส่วนรวม (collective property หรือ cooperative property) ที่เจ้าของเป็นองค์การนอกภาครัฐ ทรัพย์สินส่วนบุคคลอาจเป็นได้ทั้งสังหาริมทรัพย์ส่วนตัว (สินค้าบริโภค) หรือสินค้าประเภททุน (capital goods) ทรัพย์สินส่วนบุคคลเป็นแนวคิดทางกฎหมายที่อธิบายและบังคับใช้ในระบบการเมืองของประเทศ


title: นภัสร์นันท์ บรรเจิดศิลป์

text: นภัสร์นันท์ บรรเจิดศิลป์ ชื่อเล่น สตางค์ (เกิด พ.ศ. 25) เป็นนักแสดงและนางงามชาวไทย


title: กีฬาหมากล้อมในกีฬาแห่งชาติ ครั้งที่ 46

text: กีฬาหมากล้อมในกีฬาแห่งชาติ ครั้งที่ 46 เริ่มขึ้นเมื่อวันที่ 19–27 พฤษจิกายน พ.ศ. 2561 ณ ห้องเอ็ม 3518 อาคารเอ็ม 3 มหาวิทยาลัยแม่ฟ้าหลวง โดยมีการแข่งขันอยู่ 2 ชนิดกีฬา ได้แก่ บุคคลชาย และบุคคลหญิง


title: พระครูสุทธิคุณรังษี (ทองแดง ปญฺญาทีโป)

text: พระครูสุทธิคุณรังษี (หลวงพ่อทองแดง ปญฺญาทีโป) แต่ชาวบ้านไร่กล้วยหรือคนทั่วไปนิยมเรียกท่านว่า " หลวงพ่อทอง " ท่านเป็นอดีตเจ้าอาวาสวัดรังษีสุทธาวาส (วัดไร่กล้วย) ต.สุรศักดิ์ อ.ศรีราชา จ.ชลบุรี ท่านเป็นพระที่มีเมตตาธรรมสูง ท่านพัฒนาวัดวัดไร่กล้วยจนเจริญตามลำดับ และสร้างโรงเรียนวัดรังษีสุทธาวาสไว้ให้ลูกหลานชาวไร่กล้วยได้มีที่ศึกษาเล่าเรียนสืบไปจนถึงปัจจุบัน แม้หลวงพ่อทอง จะมรณภาพไปแล้วแต่คุณงามความดีของท่านคงอยู่ตลอดไป ปัจจุบันสังขารหลวงพ่อทอง ปญฺญาทีโป ไม่เน่าเปื่อย ทางวัดไร่กล้วย ยังคงเก็บรักษาสรีระสังขารของหลวงพ่อทองไว้ เพื่อให้ศิษยานุศิษย์ และประชาชนทั่วไปได้เข้ามากราบไหว้ได้ที่วัดรังษีสุทธาวาส (วัดไร่กล้วย)


title: พระครูสุทธิคุณรังษี (ทองแดง ปญฺญาทีโป)

text: พระครูสุทธิคุณรังษี ท่านมีเดิมชื่อ " ทองแดง " นามสกุล " ก้านบัว " เกิดเมื่อวันที่ 4 พฤษภาคม พ.ศ. 2465 ปีจอ โยมบิดาชื่อ นายสี โยมมารดาชื่อ นางไผ่ ก้านบัว พื้นเพเดิมท่านเป็นชาว อ.พนัสนิคม จ.ชลบุรี หลวงพ่อมีพี่น้องร่วมบิดามารดาทั้งหมด 7 คน หลวงพ่อทองเป็นบุตรคนที่ 4 ในช่วงชีวิตที่ท่านครองเพศฆราวาสนั้น ได้ช่วยบิดามารดาประกอบอาชีพทั่วไป


title: พระครูสุทธิคุณรังษี (ทองแดง ปญฺญาทีโป)

text: จากนั้นจึงได้เข้าสมัครรับราชการทหารเป็นเวลากว่า 2 ปี ภายหลังที่ท่านใช้ชีวิตเยี่ยงฆราวาสมาอย่างโชกโชนแล้ว หลวงพ่อทองจึงคิดจะบวชเพื่อแทนคุณบิดามารดา ท่านจึงตัดสินใจเข้าอุปสมบทเป็นพระภิกษุในพุทธศาสนา


title: พระครูสุทธิคุณรังษี (ทองแดง ปญฺญาทีโป)

text:
เมื่ออายุได้ 24 ปี หลวงพ่อทอง จึงได้อุปสมบท ณ พัทธสีมาวัดเนินสังข์สกฤษฏาราม ต.วัดหลวง อ.พนัสนิคม จ.ชลบุรี เมื่อวันที่ 11 พฤษภาคม พ.ศ. 2489 โดยมี
ได้รับฉายาทางธรรมว่า ปญฺญาทีโป แปลว่า ผู้มีปัญญาดุจแสงสว่างแห่งดวงประทีป


title: พระครูสุทธิคุณรังษี (ทองแดง ปญฺญาทีโป)

text: เมื่อบวชแล้วท่านมีความเคร่งครัดในพระธรรมวินัยอย่างมาก ตั้งใจศึกษาพระธรรมคำสั่งสอนขององค์สมเด็จสัมมาสัมพุทธเจ้า จนซึ้งในรสพระธรรม สุดท้ายจากที่ตั้งใจจะบวชเพื่อทดแทนคุณบิดามารดา พระภิกษุทองขณะนั้นได้ปวารณาตนจะบวชไม่สึก ตั้งแต่บัดนั้นเป็นต้นมา


title: พระครูสุทธิคุณรังษี (ทองแดง ปญฺญาทีโป)

text: หลวงพ่อทอง ท่านได้เดินทางไปศึกษาเล่าเรียนกรรมฐานกับพระอาจารย์หลายรูป และฆราวาส เช่น หลวงพ่อศรี วัดพลับ จ.ชลบุรี, หลวงพ่ออิน วัดลาด จ.จันทบุรี, อาจารย์แจ่ม ปั้นมีรส, หลวงพ่อกุหลาบ วัดบางเป้ง จ.ชลบุรี หรือแม้แต่ หลวงปู่เผือก วัดกิ่งแก้ว จ.สมุทรปราการ ท่านก็ฝากตัวเป็นศิษย์ จนสำเร็จวิชาในด้านพระเวทย์หลายด้าน เช่น วิชาดูเมฆฉาย, วิชาเคี่ยวน้ำมนต์, วิชาชงยาหอมไล่ปีศาจ, วิชาลงยันต์ตรีนิสิงเห, วิชานะปัดตลอด เป็นต้น


title: พระครูสุทธิคุณรังษี (ทองแดง ปญฺญาทีโป)

text: หลังจากนั้น หลวงพ่อทอง ท่านเริ่มอาพาธเป็นโรคปอดติดเชื้อ ต้องเข้าออกโรงพยาบาลอยู่บ่อยๆ จนถึงเมื่อวันที่ 22 สิงหาคม พ.ศ. 2558 เวลาประมาณ 11.10น. หลวงพ่อทอง ปญฺญาทีโป ได้มรณภาพอย่างสงบ ณ โรงพยาบาลสมเด็จพระบรมราชเทวี ณ ศรีราชา ด้วยอาการปอดติดเชื้อ สิริอายุ 94 ปี พรรษาที่ 68


title: แคทรีโอนา เกรย์

text: แคทรีโอนา เอลิซา มักนายอน เกรย์ (; เกิด 6 มกราคม พ.ศ. 2537) เป็นพิธีกรรายการโทรทัศน์, นักร้อง, นางแบบ, นักแสดงละครเวที และนางงามชาวฟิลิปปินส์เชื้อสายออสเตรเลีย เธอได้รับตำแหน่ง นางงามจักรวาล 2018 ที่จัดขึ้น ณ กรุงเทพมหานคร ประเทศไทย และเธอเป็น นางงามจักรวาล คนที่สี่ของฟิลิปปินส์


title: แคทรีโอนา เกรย์

text: ก่อนหน้านี้ เกรย์เคยได้รับตำแหน่งมิสยูนิเวิร์สฟิลิปปินส์ 2018 และมิสเวิลด์ฟิลิปปินส์ 2016 มาก่อน


title: แคทรีโอนา เกรย์

text: เกรย์เกิดที่เมืองแคนส์ รัฐควีนส์แลนด์ ประเทศออสเตรเลีย พ่อเป็นชาวออสเตรเลียเชื้อสายสก็อตแลนด์ชื่อ เอียน เกรย์ แม่เป็นชาวฟิลิปปินส์ชื่อ นอร์มีตา รากัส มักนายอน เธอเข้ารับการศึกษาที่ Trinity Anglican School ในเมือนแคนส์ จากนั้นเธอก็ได้รับประกาศนียบัตรสาขาทฤษฎีดนตรีจาก Berklee College of Music ในเมืองบอสตัน รัฐแมสซาชูเซตส์ นอกจากนี้เธอยังได้รับประกาศนียบัตรด้านสันทนาการกลางแจ้งและเข็มขัดสีดำจากสถาบัน Choi Kwang-Do martial arts ภายหลังจบการศึกษาชั้นมัธยมศึกษาตอนปลาย เกรย์ได้ย้ายไปประกอบอาชีพนางแบบ ที่มะนิลา ประเทศฟิลิปปินส์


title: แคทรีโอนา เกรย์

text: ด้านชีวิตส่วนตัว เกรย์คบหาดูใจกับนักแสดงชาวฟิลิปปินส์เชื้อสายเยอรมันชื่อ คลินต์ บอนแดด


title: วิโรจน์ ลักขณาอดิศร

text: ดร. วิโรจน์ ลักขณาอดิศร เป็นผู้เชี่ยวชาญด้านการจัดการเรียนรู้ นโยบายการศึกษา และการพัฒนาศักยภาพการเรียนรู้ของเยาวชน  โดยได้รับการยอมรับจากกลุ่มคุณครู พ่อแม่ และผู้ปกครอง จากการนำเสนอแนวคิดทางด้านการส่งเสริมการเรียนรู้ให้กับเด็กๆ ผ่านเพจ Education Facet ซึ่งได้ดำเนินการมาตั้งแต่ ปี พ.ศ. 2557 นอกจากนี้ ดร. วิโรจน์ ลักขณาอดิศร ยังมีความรู้ความเข้าใจในแวดวงหนังสือ หนังสือเรียน และสื่อการเรียนการสอน ตลอดจนมีความเข้าใจใน กลไก และข้อจำกัดต่างๆ ในการจัดการเรียนการสอนภายในโรงเรียนต่างๆ เป็นอย่างดี เนื่องจากมีประสบการณ์ การเป็นผู้บริหารที่บริษัท ซีเอ็ดยูเคชั่น จำกัด (มหาชน) มายาวนานถึง 16 ปี ตั้งแต่ปี พ.ศ. 2546 – 2561


title: วิโรจน์ ลักขณาอดิศร

text: ดร. วิโรจน์ ลักขณาอดิศร เกิดเมื่อวันที่ 11 ธันวาคม พ.ศ. 2520 สำเร็จการศึกษาระดับมัธยมศึกษา จากโรงเรียนวัดสุทธิวราราม ในโครงการส่งเสริมและพัฒนานักเรียนที่มีความสามารถพิเศษ (สพพ.) ระดับปริญญาตรี วิศวกรรมศาสตรบัณฑิต วิศวกรรมเครื่องกลยานยนต์ จากคณะวิศวกรรมศาสตร์ จุฬาลงกรณ์มหาวิทยาลัย ระดับปริญญาโท บริหารธุรกิจมหาบัณฑิต คณะพาณิชยศาสตร์และการบัญชี จุฬาลงกรณ์มหาวิทยาลัย และระดับปริญญาเอก ปรัชญาดุษฎีบัณฑิต (เศรษฐศาสตร์) หลักสูตรนานาชาติ คณะพัฒนาการเศรษฐกิจ สถาบันบัณฑิตพัฒนบริหารศาสตร์ ได้รับทุนส่งเสริมการศึกษาระหว่างที่เรียนในระดับปริญญาเอก


title: วิโรจน์ ลักขณาอดิศร

text: ดร. วิโรจน์ ลักขณาอดิศร เริ่มต้นการประกอบอาชีพด้วยการเป็นวิศวกร และผันมาทำงานทางด้านที่ปรึกษาด้านการบริหารจัดการ จนกระทั่งได้มาทำงานในตำแหน่ง ผู้อำนวยการฝ่ายทรัพยากรบุคคลและพัฒนาองค์กร ที่บริษัท ซีเอ็ดยูเคชั่น จำกัด (มหาชน) ในปี พ.ศ. 2546 ในขณะนั้น ถือได้ว่าเป็นผู้บริหารรุ่นใหม่ ที่มีอายุน้อยมาก ด้วยความสนใจส่วนตัว ทางด้านการศึกษา ทำให้วิโรจน์ได้เข้ามามีส่วนร่วม และมีบทบาท ในงานทางด้านการศึกษาของบริษัทเพิ่มขึ้นเรื่อยๆ ทั้งในส่วนของกิจกรรมเพื่อสังคม (Corporate Social Responsibility) และธุรกิจการศึกษา จนกระทั่งปี พ.ศ. 2549 จึงได้รับการแต่งตั้งให้ดำรงตำแหน่ง ผู้อำนวยการศูนย์การเรียนรู้ซีเอ็ด ซึ่งดูแลรับผิดชอบธุรกิจการศึกษา การพัฒนาหลักสูตร สื่อการเรียนรู้ และกิจกรรมพัฒนาเยาวชน ตลอดจนการฝึกอบรมครู และการจัดสัมมนาให้ความรู้ความเข้าใจกับกลุ่มพ่อแม่ และผู้ปกครอง


title: วิโรจน์ ลักขณาอดิศร

text: ในปี พ.ศ. 2549 ปีเดียวกันนี้ วิโรจน์ยังได้รับการแต่งตั้งให้ดำรงตำแหน่ง กรรมการวิชาการ โรงเรียนเพลินพัฒนา โดยมีหน้าที่ในการร่วมประชุมหารือ และให้คำแนะนำ  ในการคัดเลือก และประยุกต์ใช้สื่อการเรียนการสอน ตลอดจนการปรับปรุง และพัฒนาหลักสูตรการเรียนรู้ ของโรงเรียนเพลินพัฒนา ตั้งแต่นั้นเป็นต้นมา


title: วิโรจน์ ลักขณาอดิศร

text: จากการได้ทำงานด้านการศึกษา กับโรงเรียน สถาบันการศึกษา ตลอดจนการได้รับโอกาสให้ทำงานร่วมกับ บริษัทที่ประกอบธุรกิจการศึกษา จากต่างประเทศ ได้รับทราบถึงการพัฒนาด้านการศึกษาของประเทศต่างๆ มาโดยตลอด ทำให้วิโรจน์มีองค์ความรู้ ในด้านการจัดการเรียนรู้ในสาระวิชาต่างๆ การบริหารจัดการหลักสูตร และการใช้กุศโลบายที่หลากหลาย ในการส่งเสริมการเรียนรู้ เช่น         โดยวิโรจน์ ได้เผยแพร่ประสบการณ์ และองค์ความรู้ทางด้านการศึกษา และการพัฒนาเยาวชน ให้กับครูผู้สอน พ่อแม่ และผู้ปกครอง ผ่านการเป็นวิทยากรของมูลนิธิคนไทยเก่งขึ้น และงานเขียนผ่านเพจ Education Facet เรื่อยมา จนถึงปัจจุบัน


title: วิโรจน์ ลักขณาอดิศร

text: นอกจากงานทางด้านการศึกษาแล้ว วิโรจน์ ยังได้รับมอบหมายให้ทำงานที่เกี่ยวข้องกับธุรกิจร้านหนังสือเพิ่มเติมอีก ในตำแหน่ง ผู้ช่วยผู้อำนวยการซีเอ็ดบุ๊คเซ็นเตอร์ ด้านกิจกรรมการตลาด และผู้ช่วยผู้อำนวยการซีเอ็ดบุ๊คเซ็นเตอร์ ด้านการบริหารสินค้าที่ไม่ใช่หนังสือ ทำให้วิโรจน์ มีประสบการณ์ในแวดวงหนังสือ มีความรู้ความเข้าใจในกลไก และกระบวนการในธุรกิจหนังสือ และการบริหารจัดการร้านหนังสือ และด้วยความรู้ และประสบการณ์ด้านการบริหารที่มี วิโรจน์ ยังได้รับเชิญให้เป็นอาจารย์พิเศษ ในหัวข้อเกี่ยวกับการจัดการเชิงกลยุทธ์ (Strategic Management) ให้กับหลักสูตรบริหารธุรกิจมหาบัณฑิต ของมหาวิทยาลัยหลายแห่ง อาทิเช่น มหาวิทยาลัยนเรศวร มหาวิทยาลัยเกษตรศาสตร์ วิทยาเขตสุพรรณบุรี มหาวิทยาลัยราชภัฏจันทรเกษม ฯลฯ อีกด้วย


title: ฟาเนอ

text: ฟาเนอ () เป็นเกาะในประเทศเดนมาร์ก ในทะเลเหนือ นอกจากฝั่งทิศตะวันตกเฉียงใต้ของประเทศเดนมาร์ก เป็ฯเกาะทางเหนือสุดของหมู่เกาะเดนิชวัดเดนซี เทศบาลฟาเนอเป็นเทศบาลบนเกาะฟาเนอและเป็นศูนย์การกลางปกครองของเมืองนอร์บี (Nordby)


title: ฟาเนอ

text: เกาะฟาเนอมีทะเลวัดเดนคั่นกับแผ่นดินใหญ่ มีพื้นที่ราว เกาะยาว และกว้าง สามารถเดินทางยังเมืองเอสบีเยร์บนแผ่นดินใหญ่โดยเรือข้ามฟาก ใช้เวลาเดินทาง 12 นาที


title: สมเด็จพระเจ้าสร้อยศรีสมุทรพุทธางกูร

text: สมเด็จพระเจ้าสร้อยศรีสมุทรพุทธางกูร (พ.ศ. 2236 - พ.ศ. 2280) เป็นเจ้าผู้ครองนครจำปาศักดิ์ ลำดับที่ 1 (พ.ศ. 2256 - พ.ศ. 2280) พระราชนัดดาของพระเจ้าสุริยวงศาธรรมิกราชแห่งเวียงจันทน์


title: คาร์ลซอย

text: คาร์ลซอย () เป็นเทศบาลเกาะในทรุมส์เคาน์ตี (Troms county) ประเทศนอร์เวย์ มีพื้นที่ เป็นเทศบาลที่มีพื้นที่ใหญ่เป็นอันดับ 93 ใน 422 ของนอร์เวย์ คาร์ลซอยเป็นเทศบาลที่มีประชากรเป็นอันดับ 310 ของนอร์เวย์ โดยมีประชากร 2,263 คน ความหนาแน่นของประชากรของเทศบาลคือ 2.2 คนต่อ ตร.กม. และมีประชากรลดลง 5.9% จากทศวรรษที่ผ่านมา


title: เจ้าอนุรุทธ

text: เจ้าอนุรุทธ (พ.ศ. 2280 - พ.ศ. 2362) เป็นเจ้าผู้ครองอาณาจักรหลวงพระบาง ลำดับที่ 7 (พ.ศ. 2334 - พ.ศ. 2359) พระราชโอรสองค์ที่ 2 ในเจ้าอินทโฉม พระเชษฐาในเจ้าสุริยวงศ์


title: เจ้ามันธาตุราช

text: เจ้ามันธาตุราช (พ.ศ. 2315 - พ.ศ. 2380) เป็นเจ้าผู้ครองอาณาจักรหลวงพระบาง ลำดับที่ 8 (พ.ศ. 2359 - พ.ศ. 2378) พระราชโอรสในเจ้าอนุรุทธ


title: เฮาเกอซุนด์

text: เฮาเกอซุนด์ () เป็นนครและเทศบาลในโรกาลันด์เคาน์ตี ประเทศนอร์เวย์ ถือเป็นเมืองศูนย์กลางประชากรของเฮากาลันด์ ทางเหนือของโรกาลันด์ ประชากรส่วนใหญ่ของเฮาเกอซุนด์อาศัยอยู่บริเวณเขตเมืองรอบศูนย์กลางเมือง กับทางตะวันตกเฉียงเหนือของเทศบาลที่ถือเป็นชนบท


title: เฮาเกอซุนด์

text: เทศบาลมีพื้นที่ 73 ตร.กม. เป็นเทศบาลที่มีพื้นที่ใหญ่เป็นอันดับ 363 จาก 422 เทศบาลของนอร์เวย์ เป็นหนึ่งในเทศบาลที่เล็กที่สุดของประเทศ เฮาเกอซุนด์เป็นเทศบาลที่มีประชากรมากเป็นอันดับ 23 ของนอร์เวย์ โดยมีประชากร 37,166 คน ความหนาแน่นของประชากรของเทศบาลเท่ากับ 543.7 คนต่อตารางกิโลเมตร และมีประชากรเพิ่มขึ้น 15.1% จากทศวรรษที่ผ่านมา


title: กรวิชญ์ ทะสา

text: กรวิชญ์ ทะสา (; เกิด 7 เมษายน 2543) รู้จักในชื่อ ซัน () นักฟุตบอลอาชีพชาวไทยตำแหน่งกองหน้าเล่นให้กับสโมสรฟุตบอลใน ไทยลีก 2 โปลิศ เทโร ด้วยสัญญายืมตัว


title: กรวิชญ์ ทะสา

text: กรวิชญ์เริ่มต้นการเป็นนักฟุตบอลจากการเป็นนักเตะเยาวชนของสโมสรฟุตบอลใน ไทยลีก เอสซีจี เมืองทอง ยูไนเต็ด จาก ค.ศ. 2013 ถึง 2015 กระทั่งฤดูกาล 2016 จึงได้ถูกผลักดันขึ้นสู่ทีมชุดใหญ่แต่ไม่สามารถแย่งตำแหน่งตัวจริงได้จึงถูกปล่อยยืมตัวไปยังสโมสรพันธมิตรอย่าง บางกอก เอฟซี ในฤดูกาล 2018 และสโมสรฟุตบอลร่วมศึกไทยลีก อุบล ยูไนเต็ด ในฤดูกาลเดียวกัน


title: กรวิชญ์ ทะสา

text: ก่อนที่ฤดูกาล 2019 เขาจะปล่อยยืมตัวไปยังสโมสรในไทยลีก 2 โปลิศ เทโร เป็นเวลา 1 ฤดูกาลสลับกับ อองตู ที่ถูกยืมมาอยู่กับทีม เมืองทอง ยูไนเต็ด เป็นเวลา 1 ฤดูกาลเช่นกัน


title: วัดพุทธปทีป

text: วัดพุทธปทีป กรุงลอนดอน เป็นวัดไทยในต่างประเทศ ตั้งอยู่ในเมืองวิมเบิลทัน ลอนดอน สหราชอาณาจักร ถือเป็นวัดไทยแห่งแรกที่สร้างในสหราชอาณาจักร ในปี พ.ศ. 2507 งบประมาณการก่อสร้างราว 40 ล้านบาท ถือเป็นพระอุโบสถไทยแห่งแรกในทวีปยุโรปและกลายเป็นสถานที่ประกอบพิธีกรรมทางศาสนาของชาวไทยในสหราชอาณาจักร รวมทั้งเปิดต้อนรับผู้มาเยือนต่างศาสนาที่ต้องการศึกษาศาสนาและวัฒนธรรมของไทย


title: วัดพุทธปทีป

text: วัดแห่งนี้เริ่มจากการที่ พระราชสิทธิมุนี (โชดก ญาณสิทธิ ป.ธ.๙) และ พระมหาวิจิตร ติสฺสทตฺโต วัดมหาธาตุยุวราชรังสฤษฎิ์ ได้รับอาราธนาให้เดินทางไปทำการสอนวิปัสสนากรรมฐาน ณ พุทธวิหารแฮมสเตท (Hampstead Buddhist Vihara) กรุงลอนดอน โดยสังฆสมาคมแห่งประเทศอังกฤษ ส่งผลให้เป็นครั้งแรกที่พระพุทธศาสนาสายปฏิบัติได้ประดิษฐานในทวีปยุโรป ในเดือนตุลาคมปีเดียวกัน จึงได้มีการประชุมกลุ่มชาวไทยและนักเรียนไทยในกรุงลอนดอนถึงเรื่องการเผยแผ่พระพุทธศาสนาของไทยในประเทศอังกฤษซึ่งมีมติให้ตั้งวัดไทยขึ้นที่กรุงลอนดอน โดยได้รับความร่วมมือจากมหาเถรสมาคมและรัฐบาลไทย


title: วัดพุทธปทีป

text: ด้วยพระอุโบสถทรงไทยซึ่งเป็นหลังแรกในทวีปยุโรป ลักษณะเป็นอาคารจตุรมุขแบบกึ่งตรีมุขตามอย่างศิลปะสถาปัตยกรรมไทย ล้อมรอบด้วยกำแพงแก้ว มีห้องใต้ดินเป็นโถงห้องสมุดและประกอบพิธีกรรมทางศาสนาซึ่งพระอุโบสถนั้นออกแบบโดยนายประเวศ ลิมปรังษี ภายในพระอุโบสถประกอบด้วยภาพจิตรกรรมฝาผนังที่มีศิลปินที่มีชื่อเสียงของไทยร่วมสร้างขึ้น ได้แก่ อาจารย์เฉลิมชัย โฆษิตพิพัฒน์, ปัญญา วิจินธนสาร, สมภพ บุตรราช และ ปาง ชินสาย


title: วัดพุทธปทีป

text: วัดแห่งนี้เคยปรากฏในรายการ ดิ เอ็ฟ เวอร์ด (The F Word) ซึ่งเชฟกอร์ดอน แรมซีย์ เดินทางมาเข้าชมการประกอบอาหารไทยและทดลองทำอาหารไทยถวายเพลพระสงฆ์ ในปี พ.ศ. 2554


title: บาเนซา ปอนเซ

text: ซิลเบีย บาเนซา ปอนเซ เด เลออน ซันเชซ () เป็นนางแบบชาวเม็กซิโก และนางงามผู้ครองตำแหน่งมิสเวิลด์ 2018 เธอคือชาวเม็กซิโกคนแรกที่ได้ครองมงกุฎมิสเวิลด์


title: บาเนซา ปอนเซ

text: ปอนเซเกิดในเมืองกวานาคัวโต และเติบโตในเม็กซิโกซิตี เธอจบปริญญาด้านธุรกิจระหว่างประเทศและปัจจุบันอยู่ในคณะกรรมการศูนย์ Rehab สำหรับผู้หญิง เธอสามารถสื่อสารภาษาอังกฤษและภาษาสเปนได้อย่างคล่องแคล่ว


title: บาเนซา ปอนเซ

text: ปอนเซเริ่มต้นการประกวดของเธอในฐานะผู้เข้าแข่งขันในรายการ เม็กซิโกส์เน็กซต์ท็อปโมเดล ฤดูกาลที่ 5 ในปี 2014 และเธอเป็นผู้ชนะการแข่งขันในรายการนี้


title: บาเนซา ปอนเซ

text: ปอนเซได้รับตำแหน่ง มิสเวิลด์เม็กซิโก 2018 ณ วันที่ 5 พฤษภาคม 2018 ณ ซาลอนอิมเปเรียลเดบิยาโตสกานา รัฐโซโนรา โดยมีผู้เข้าร่วมประกวด 32 คน เธอได้รับตำแหน่งและได้รับการสวมมงกุฎโดยอันเดรอา เมซา มิสเม็กซิโก 2017 จากนั้นเธอก็เป็นตัวแทนประเทศเม็กซิโก ในการประกวดมิสเวิลด์ 2018


title: บาเนซา ปอนเซ

text: ปอนเซเป็นตัวแทนของประเทศเม็กซิโกไปประกวดมิสเวิลด์ 2018 ที่ประเทศจีน โดยเธอสามารถคว้าตำแหน่งมิสเวิลด์ไปครอง และได้รับการสวมมงกุฎโดยมานูชี ชิลลา มิสเวิลด์ 2017 จากอินเดีย


title: ฟรีดริช เอเบิร์ท

text: ฟรีดริช เอเบิร์ท(; 4 กุมภาพันธ์ ค.ศ. 1871 28 กุมภาพันธ์ ค.ศ. 1925) เป็นนักการเมืองเยอรมันแห่งพรรคประชาธิปไตยสังคมแห่งเยอรมนี(SPD)และเป็นประธานาธิบดีคนแรกตั้งแต่ปี ค.ศ. 1919 จนกระทั่งเขาได้ถึงแก่อสัญกรรมในสำนักงงานในปี ค.ศ. 1925


title: ฟรีดริช เอเบิร์ท

text: เอเบิร์ทได้รับเลือกให้เป็นผู้นำของพรรค SPD เมื่อการอสัญญกรรมของ August Bebel ในปี ค.ศ. 1913 ในปีค.ศ. 1914 หลังจากนั้นไม่นานเขาได้ยอมรับว่าเป็นผู้นำ พรรคได้กลายเป็นการแบ่งส่วนที่ลึกซึ่งกว่าการสนับสนุนของเอเบิร์ทในการกู้ยืมเงินการสงครามเพื่อเงินทุนในความพยายามสงครามของเยอรมันในสงครามโลกครั้งที่หนึ่ง ด้วยสังคมประชาธิปไตยในระดับปานกลาง, เอเบิร์ทได้มีความโปรดปรานต่อ Burgfrieden นโยบายทางการเมืองเพื่อที่จะห้ามปรามการทะเลาะเบาะแว้งเกี่ยวกับปัญหาภายในประเทศท่ามกลางหมู่พรรคการเมืองในช่วงสงครามเพื่อออกคำสั่งให้รวบรวมกำลังทั้งหมดในสังคมในความพยายามที่จะยุติสงครามที่ประสบความสำเร็จ เขาได้พยายามคัดแยกพวกที่อยู่ในพรรคที่ไม่เห็นด้วยกับสงคราม แต่ไม่สามารถป้องกันความแตกแยกได้เลย


title: ฟรีดริช เอเบิร์ท

text: เอเบิร์ทได้เป็นบุคคลสำคัญในการปฏิวัติเยอรมัน ค.ศ. 1918-1919 เมื่อเยอรมนีได้กลายเป็นสาธารณรัฐที่สงครามโลกครั้งที่หนึ่งยุติลง เขาได้กลายเป็นนายกรัฐมนตรีคนแรก นโยบายของเขาในสมัยนั้นได้มุ่งเป้าไปที่การฟื้นฟูสันติภาพและออกคำสั่งในเยอรมนีและการลุกฮือครั้งใหญ่ของพวกฝ่ายซ้าย ในคำสั่งเพื่อให้บรรลุเป้าหมาย เขามีความเกี่ยวข้องกับตัวเขาเองด้วยฝ่ายอนุรักษนิยมและกองกำลังทางการเมืองชาตินิยม โดยเฉพาะอย่างยิ่งผู้นำทหารภายใต้โดยนายพล Wilhelm Groener และกองกำลังปีกขวา ไฟร์คอรพ์(Freikorps) ด้วยความช่วยเหลือจากพวกเขา รัฐบาลของเอเบิร์ทได้เข้าปราบปรามการลุกฮือของพวกสังคมนิยมและคอมมิวนิสต์เช่นเดียวกับผู้ที่มาจากฝ่ายขวา รวมทั้งการก่อกบฏเครพพ์(Kapp Putsch) ด้วยเหตุนี้ทำให้เขาได้เป็นที่ถกเถียงกันในประวัติศาสตร์


title: ศาลเจ้าฮิกาวะ (อากาซากะ)

text: ศาลเจ้าฮิกาวะ () เป็นศาลเจ้าชินโตในย่านธุรกิจอากาซากะในโตเกียว ตั้งอยู่บนเนินและล้อมรอบด้วยอาคารสูง สามารถเข้าถึงได้ด้วยการเดินจากสถานีอากาซากะ-มิตสึเกะของโตเกียวเมโทร เป็นหนึ่งในศาลเจ้าฮิกาวะทั้ง 59 แห่งในญี่ปุ่นและเป็นสาขาที่ได้รับความนิยมมากที่สุด


title: ศาลเจ้าฮิกาวะ

text: ศาลเจ้าฮิกาวะ อาจหมายถึง


title: ศาลเจ้าอาซากูซะ

text: ศาลเจ้าอาซากูซะ () เป็นศาลเจ้าชินโตที่ตั้งอยู่ในบริเวณเดียวกับวัดอาซากูซะ ในย่านอาซากูซะ โตเกียว ประเทศญี่ปุ่น รู้จักกันในชื่อซันจะ-ซามะ () เป็นหนึ่งในศาลเจ้าชินโตที่มีชื่อเสียงที่สุดในโตเกียว


title: ศาลเจ้าอาซากูซะ

text: ศาลเจ้าแห่งนี้สร้างขึ้นเพื่อเป็นเกียรติและระลึกถึงชายสามท่านที่ร่วมกันสร้างวัดเซ็นโซ (วีดอาซากูซะ) ขึ้นมา และเป็นหนึ่งในหมู่อาคารของวัดอาซากูซะ ตั้งอยู่ทางทิศตะวันออกของวัดเซ็นโซ โดยมีซุ้มประตูโทริอิอยู่ด้านหน้า


title: พระเจ้าเฟร์นันโดที่ 1 แห่งกัสติยา

text: เฟร์นันโดที่ 1 (; เลออน: ) หรือ เฟร์นันโดมหาราช () เสด็จพระราชสมภพ ค.ศ. 1016/18 สิ้นพระชนม์ 27 ธันวาคม ค.ศ. 1065 ที่เลออน ราชอาณาจักรเลออน ทรงเป็นผู้ปกครองคนแรกของกัสติยาที่ครองตำแหน่งกษัตริย์ ทั้งยังได้รับการสวมมงกุฎเป็นจักรพรรดิแห่งเลออน


title: พระเจ้าเฟร์นันโดที่ 1 แห่งกัสติยา

text: พระบิดาของเฟร์นันโด พระเจ้าซันโชที่ 3 แห่งนาวาร์ ได้กัสติยามาและครองความเป็นใหญ่เหนือรัฐคริสเตียนทั้งหลาย การสิ้นพระชนม์ของพระองค์ในปี ค.ศ. 1035 ทำให้นาวาร์ตกเป็นของพระโอรสคนโต พระเจ้าการ์ซิอาที่ 3 แห่งปัมโปลนา ส่วนกัสติยาตกเป็นของเฟร์นันโด พระโอรสคนที่สองที่แต่งงานกับซันชา พระขนิษฐาและทายาทของพระเจ้าเบร์มูโดที่ 3 แห่งเลออน ชาวกัสติยาของพระเจ้าเฟร์นันโดปราบและสังหารพระเจ้าเบร์มูโดที่ตาร์มารอนในปี ค.ศ. 1037 และตัวพระองค์เองได้รับการสวมมงกุฎเป็นจักรพรรดิในนครเลออนในปี ค.ศ. 1039 ในปี ค.ศ. 1054 กองทหารกัสติยาปราบและสังหารพระเจ้าการ์ซิอาที่ 3 พระเชษฐาของพระองค์ ที่อาตาปูเอร์กา พระองค์จึงรวมนาวาร์เข้ามาอยู่ในการครอบครอง ในปี ค.ศ. 1062 ทรงบีบผู้ปกครองมุสลิมของโตเลโดให้จ่ายบรรณาการให้พระองค์ และกำหนดให้ซาราโกซาและเซบิยาเป็นรัฐบริวาร ทรงพิชิตกูอิงบราในโปรตุเกสกลางในปี ค.ศ. 1064 และปิดล้อมโจมตีบาเลนเซียแต่ยึดไม่สำเร็จ


title: พระเจ้าเฟร์นันโดที่ 1 แห่งกัสติยา

text: พระองค์ปฏิบัติตามธรรมเนียมการแบ่งดินแดนที่สืบต่อกันมา ทรงยกกัสติยาให้พระโอรสคนโต พระเจ้าซันโชที่ 2 ยกเลออนให้พระเจ้าอัลฟอนโซที่ 6 พระโอรสคนที่สอง และยกกาลิเซียให้พระเจ้าการ์ซิอาที่ 2 พระโอรสคนที่สาม หลังการปลดพระโอรสคนที่สามออกจากตำแหน่งและการฆาตกรรมพระเจ้าซันโช พระเจ้าอัลฟอนโซกอบกู้ดินแดนทั้งหมดกลับคืนมาได้และครองตำแหน่งเป็นจักรพรรดิแห่งเลออนและกัสติยา


title: พระเจ้าเฟร์นันโดที่ 1 แห่งกัสติยา

text: วันที่ 15 กันยายน ค.ศ. 1054 เฟร์นันโดปราบการ์ซิอา พระเชษฐา ได้ที่สมรภูมิอาตาปูเอร์กา และนาวาร์ถูกลดสถานะเป็นรัฐบริวารภายใต้การปกครองของพระเจ้าซันโช การ์เซียที่ 4 พระโอรสของพระเชษฐาผู้ล่วงลับ แม้นาวาร์ในตอนนั้นจะมีดินแดนดั้งเดิมของกัสติยา คือ อาลาบาและลาริโอฆา รวมอยู่ด้วย แต่เฟร์นันโดต้องการยกให้แค่ลาบูเรบา ตลอดหนึ่งทศวรรษต่อมา พระเจ้าซันโชที่ 4 ค่อย ๆ สูญเสียการควบคุมในนาวาร์ตะวันให้แก่พระเจ้าเฟร์นันโด


title: พระเจ้าเฟร์นันโดที่ 1 แห่งกัสติยา

text: ในปี ค.ศ. 1060 พระเจ้าเฟร์นันโดบุกไตฟาซาราโกซาผ่านทางที่ราบหุบเขาของแม่น้ำดูเอโรด้านตะวันออก ในบริเวณที่สูงแถวโซเรีย พระองค์ยึดป้อมปราการซานเอสเตบันเดกอร์มัซ, เบร์ลังกา และบาดอร์เรย์ และต่อมามุ่งหน้าผ่านสู่ซันติอุสเต, อูเอร์เมเซส และซันตามารา ไปจนถึงถนนโรมันที่ทอดอยู่ระหว่างโตเลโดกับซาราโกซา การสู้รบครั้งนี้อาจสำเร็จเนื่องจากอะห์มัด อัลมุกตะดิร อะมีรผู้ครองซาราโกซาอยู่ก่อน กำลังวุ่นวายอยู่กับการโจมตีไตฟาตอร์โตซา ดินแดนข้างเคียง และกำลังป้องกันป้อมปราการทางตะวันออกเฉียงเหนือจากพระเจ้ารามิโรที่ 1 แห่งอารากอนกับราโมน บารังเกที่ 1 แห่งบาร์เซโลนา อะมีรที่ในขณะนั้นจ่ายบรรณากาให้พระเจ้าซันโชที่ 4 แห่งนาวาร์ยอมจำนนต่อพระเจ้าเฟร์นันโดและยินยอมจ่ายบรรณาการให้ แม้ว่าในตอนแรกอาจเป็นเพียงการจ่ายให้เป็นครั้ง ๆ แต่พระเจ้าเฟร์นันโดก็บีบบังคับให้จ่ายบรรณาการให้จนพระองค์สิ้นพระชนม์


title: พระเจ้าเฟร์นันโดที่ 1 แห่งกัสติยา

text: ต่อมาพระเจ้าเฟร์นันโดหันไปสนใจยาห์ยา อิบน์ อิสมาอิล อัลมะอ์มูน อะมีรแห่งโตเลโดที่เป็นภัยคุกคามพรมแดนด้านข้างของอัลมุกตะดิร ในปี ค.ศ. 1062 พระเจ้าเฟร์นันโดบุกไตฟาของอัลมะอ์มูน ยึดตาลามังกาและปิดล้อมโจมตีอัลกาลาเดเอนาเรส หลังเห็นดินแดนของตนถูกปล้นทำลาย อัลมะอ์มูนยินยอมจ่ายบรรณาการให้ พระเจ้าเฟร์นันโดจึงจากไป


title: พระเจ้าเฟร์นันโดที่ 1 แห่งกัสติยา

text: ในปี ค.ศ. 1063 พระเจ้าเฟร์นันโดใช้รายได้ก้อนใหม่ที่ได้มาจากการจ่ายบรรณาการทำการรุกรานครั้งใหญ่ใส่ไตฟาเซบิยาและบาดาโฆซ เซบิยา (อาจจะบาดาโฆซด้วย) ยอมจ่ายค่าไถ่เพื่อให้พระองค์ถอนทัพออกไป การโจมตีครั้งนี้ยังมีวัตถุประสงค์เพื่อกำจัดบาดาโฆซที่อาจเป็นภัยคุกคามในช่วงระหว่างการปิดล้อมกูอิงบราในปีต่อมา


title: พระเจ้าเฟร์นันโดที่ 1 แห่งกัสติยา

text: การทำเรกองกิสตาครั้งสำคัญครั้งแรกของพระเจ้าเฟร์นันโดคือการรุกรานลุ่มน้ำดูเอโรตอนล่างที่ตั้งอยู่ระหว่างชายฝั่งที่เคยเป็นของเลออนกับเทือกเขา ในวันที่ 29 พฤศจิกายน ค.ศ. 1057 กองทัพของพระองค์พิชิตลาเมโกกับเทือกเขาที่อยู่ติดกัน เพื่อการันตีความปลอดภัยของดูเอโร พระเจ้าเฟร์นันโดเริ่มดึงเอาเทือกเขามอนเดโกมาอยู่ภายใต้การควบคุม เริ่มจากการยึดวิเซอูที่ตั้งอยู่ตอนกลางในวันที่ 25 กรฎาคม ค.ศ. 1058 จากนั้นเคลื่อนลงไปมุ่งหน้าสู่ทะเล ทำสมรภูมิอันทรหดยาวนาน ก่อนจะยึดกูอิงบราได้ในวันที่ 25 กรกฎาคม ค.ศ. 1064 หลังปิดล้อมอยู่หกเดือน


title: พระเจ้าเฟร์นันโดที่ 1 แห่งกัสติยา

text: ในปี ค.ศ. 1065 พระเจ้าเฟร์นันโดทำการสู้รบทางทหารครั้งสุดท้าย ทรงบุกไตฟาบาเลนเซียและปราบอะมีรอับดุลมะลิก อัลมุซ็อฟฟัรได้ในปลายฤดูใบไม้ร่วง พ่อตาของอะมีรอัลมะอ์มูนแห่งโตเลโด แย่งชิงอำนาจควบคุมบาเลนเซียไปและข่มขู่อะมีรแห่งซาราโกซาให้กลับมาจ่ายบรรณาการให้เลออนอีกครั้ง พระเจ้าเฟร์นันโดล้มป่วยในเดือนพฤศจิกายนและเดินทางกลับราชอาณาจักรของตน


title: วลาดีมีร์ ฟิลาตอฟ

text: วลาดีมีร์ เปโตรวิช ฟิลาตอฟ (; 15 [ตามปฎิทินเก่า 27] กุมภาพันธ์ ค.ศ. 1875 ในมิคาย์ลอฟกา เขตผู้ว่าการเพนซา จักรวรรดิรัสเซีย – 30 ตุลาคม ค.ศ. 1956 ในโอเดสซา สาธารณรัฐสังคมนิยมโซเวียตยูเครน) เป็นทั้งจักษุแพทย์และศัลยแพทย์ชาวรัสเซียและยูเครนที่รู้จักกันดีสำหรับการพัฒนาของเขาในการบำบัดด้วยเนื้อเยื่อ เขาแนะนำวิธีการปลูกถ่ายแผ่นเนื้อเยื่อปะปลูก, การปลูกถ่ายกระจกตา และการรักษาด้วยการปลูกถ่ายจากดวงตาของซากศพ เขาได้ก่อตั้งสถาบันโรคตาและการบำบัดด้วยเนื้อเยื่อในโอเดสซา สหภาพโซเวียต (ยูเครนในปัจจุบัน) ฟิลาตอฟยังได้รับเครดิตจากการฟื้นฟูสายตาของวาซีลี ไซเซฟ เมื่อเขาได้รับบาดเจ็บที่ตาของเขาจากการโจมตีด้วยปืนครกในช่วงยุทธการที่สตาลินกราด


title: วลาดีมีร์ ฟิลาตอฟ

text: การปลูกถ่ายกระจกตาครั้งแรกได้รับการพยายามโดยโดยฟิลาตอฟเมื่อวันที่ 28 กุมภาพันธ์ ค.ศ. 1912 แต่การปลูกถ่ายขุ่นมัวขึ้น หลังจากความพยายามหลายครั้งในช่วงหลายปี ฟิลาตอฟก็ประสบความสำเร็จในการปลูกถ่ายกระจกตาจากผู้ป่วยเมื่อวันที่ 6 พฤษภาคม ค.ศ. 1931


title: วลาดีมีร์ ฟิลาตอฟ

text: หลังจากฟิลาตอฟเสียชีวิตในปี ค.ศ. 1956 นาเดซดา พุชคอฟสกายา ผู้เป็นเด็กฝึกงานของเขาได้เป็นหัวหน้าสถาบันโรคตาและการบำบัดด้วยเนื้อเยื่อในโอเดสซา ซึ่งสถาบันดังกล่าวได้รับการเปลี่ยนชื่อเพื่อเป็นเกียรติแด่ฟิลาตอฟโดยใช้ชื่อสถาบันโรคตาและการบำบัดด้วยเนื้อเยื่อฟิลาตอฟ


title: เอบิซุ (เทพปกรณัม)

text: เอบิซุ (恵比須, 恵比寿, 夷, 戎, Ebisu) หรือ ฮิรูโกะ (蛭子, Hiruko) ทรงเป็นเทพเจ้าแห่งการประมง, โชคลาภและการทำธุรกิจในความเชื่อของญี่ปุ่น พระองค์เป็นเทพเจ้าพระองค์เดียวที่เกิดจากความเชื่อท้องถิ่นโดยปราศจากอิทธิพลจากเทพเจ้าฮินดูในกลุ่มเจ็ดเทพเจ้าโชคลาภชิจิฟูกูจิง (七福神 Shichifukujin) เทพเอบิซุทรงเป็นพระโอรสของเทพไดโกกูเท็ง เทพแห่งความร่ำรวย เทพเอบิซุมักปรากฏในลักษณะชายร่างท้วม ใบหน้ายิ้มแย้มมีความสุข มักถือปลาหรือคันเบ็ด ในบางแห่งขี่ปลา สวมหมวกทรงแหลม โดยถือว่าปลา (Tai) นั้นหมายถึง โชคลาภ อาหาร ความอุดมสมบูรณ์ ความเหลือกินเหลือใช้ ความมั่งคั่ง ปลาที่ทรงถือนั้นมีชื่อว่า เอบิซูได (Ebisu Dai)


title: เอบิซุ (เทพปกรณัม)

text: เทพเอบิซุนิยมเป็นที่เคารพบูชาในหมู่ชาวประมงและผู้ประกอบธุรกิจเกี่ยวกับการประมง เช่น ร้านอาหารทะเล สะพานปลา นอกจากนี้ในบรรดาธุรกิจอื่น ๆ ก็นิยมบูชาท่านและประดิษฐานไว้ภายในร้านค้าของตนนิยมตั้งคู่กับ ไดโกกูเท็ง เทพแห่งความร่ำรวย โดยเฉพาะใน โอซากะและเมืองในภูมิภาคคันไซ ในประเทศญี่ปุ่นมีการจัดเทศกาลบูชาประจำปีอยู่หลากหลายที่ โดยที่เป็นที่รู้จักมากที่สุดคือเทศกาล โทกาเอบิซุ (Toka Ebisu) ในช่วงวันที่ 8-12 มกราคม ของทุกปี


title: เอบิซุ (เทพปกรณัม)

text: ปัจจุบันเทพเอบิซุปรากฏคุ้นตาในรูปแบบของสัญลักษณ์และเครื่องหมายการค้า เช่น เบียร์เยบิซุ, ย่านเอบิซุในโตเกียว เป็นต้น


title: กองพันหรรษา

text:
กองพันหรรษา
เป็นละคร โรแมนติก คอมเมดี้ บทประพันธ์ หนุ่มโฟร์ดี บทโทรทัศน์ ปืนไอดิน ผลิตโดย บริษัท โฟร์ดี ครีเอเอฟ จำกัด กำกับการแสดง ศรา ยืนยง นำแสดงโดย ธาราเขต เพ็ชร์สุกใส อังคณา วรรัตนาชัย ธีรภัทร์ แย้มศรี วรางคนาง วุฑฒยากร และนักแสดงอีกมากมาย ทุกวันเสาร์ อาทิตย์ เวลา 09.00 น. ทาง ช่อง 7 เอชดี
เรื่องราวของ เจมส์ (ธาราเขต เพ็ชร์สุกใส) หนุ่มนักเรียนนอกไม่เอาไหนใช้ชีวิตเรื่อยเปื่อย ถูกคุณตาวิศาล (กรุง ศรีวิไล) เรียกตัวกลับเมืองไทย เพื่อบังคับให้ไปเกณฑ์ทหาร งานนี้เรื่องวุ่นจึงเกิดขึ้น เมื่อเจมส์จับได้ใบแดงและต้องเข้ากรมทหาร โดยมีผู้ร่วมชะตากรรมอย่าง โชติ (เซี้ยะ ติ่มซำ) ลูกชายของกำนันที่อยากจะเป็นทหารมาก พวง (มงคล สะอาดบุญญพัฒน์) นักร้องลูกทุ่งที่มีแม่ยกตามให้กำลังใจตลอดเวลา บักเล (ณรงค์ศักดิ์ อังกาบ) หนุ่มช่างซ่อมรถที่ไม่ได้อยากเป็นทหาร และเจนจบ (พีระพล หอมจม) ชายหนุ่มเจ้าสำอางค่อนข้างไปทางสาวแตก พร้อมด้วยครูฝึกสุดโหดอย่าง จ่าเดียว (ธีรภัทร์ แย้มศรี) เข้มงวดไม่ยอมใคร เว้นแต่แม่ค้าข้าวแกงคนสวย ขวัญข้าว(วรางคนาง วุฑฒยากร) และยังต้องมาปะทะฝีปากกับลูกสาวผู้พันจอมขี้วีน ก้อย (อังคณา วรรัตนาชัย) เรื่องราวจะหวานซึ้งหรือจะฮา ต้องคอยตามลุ้นกัน


title: เซียมซี

text: เซียมซี () เป็นการทำนายดวงชะตารูปแบบหนึ่งตามธรรมเนียมของจีน โดยการเขย่าภาชนะที่บรรจุหมายเลขที่เขียนไว้บนไม้ไผ่ที่เหลาเป็นซีก โดยไม้ที่หล่นลงมาแท่งแรกจะแสดงหมายเลขที่นำไปตรวจสอบกับคำทำนาย พิธีกรรมเซียมซีมีความแพร่หลายใน ประเทศจีน ประเทศไทย ประเทศญี่ปุ่น เป็นต้น ซึ่งในแต่ละวัฒนธรรมก็จะมีลักษณะและความเชื่อในการเซียมซีที่แตกต่างกันไปเล็กน้อย


title: เซียมซี

text: เชื่อกันว่าเซียมซีถูกคิดค้นครั้งแรกในสมัยราชวงศ์ชาง และเซียมซีได้เข้ามาในเมืองไทยพร้อมกับคนจีนที่เข้ามาค้าขายตั้งแต่สมัยสุโขทัย ในวัดจีนหรือศาลเจ้า สันนิษฐานว่ามีครั้งแรกในศาลเจ้าลิ้มกอเหนี่ยว จังหวัดปัตตานี


title: เซียมซี

text: ในวัฒนธรรมอื่น ๆ เช่น ญี่ปุ่น การเซียมซีเรียกว่า โอะมิกุจิ (Omikuji) การเซียมซีนิยมทำในวัดหรือศาลเจ้าชินโตมีลักษณะใกล้เคียงกันแต่เพิ่มขั้นตอนการนำใบเซียมซีผูกไว้ที่วัดหากคำทำนายระบุว่าเป็นโชคไม่ดี เชื่อว่าเป็นการทิ้งโชคไม่ดีไว้ที่วัด นอกจากการเขย่าไม้ติ้วแล้ว ยังมีการสุ่มหยิบใบเซียมซี หรือให้พนักงานของวัดสุ้มใบเซียมซีเช่นกัน


title: เซียมซี

text: เนื้อหาต่อไปนี้ ยึดตามเซียมซีรูปแบบที่พบทั่วไปในวัดในประเทศไทย


title: เซียมซี

text: ในปัจจุบันมีเว็บไซต์และแอพพลิเคชั่นสำหรับการเซียมซี โดยมักอ้างเป็นการเสี่ยงเซียมซีตามวัดสำคัญ เช่น วัดหลวงพ่อโสธร วัดหัวลำโพง วัดพระศรีมหาอุมาเทวี ศาลหลักเมืองกรุงเทพมหานคร เป็นต้น โดยการเซียมซีนี้จะทำโดยการคลิกเพื่อให้ระบบสุ่มคำทำนายขึ้นมา เหมือนการเขย่าไม้ติ้ว


title: รายชื่อวัตถุในระบบสุริยะ

text: นี่คือ รายชื่อวัตถุในระบบสุริยะโดยวิถีโคจร โดยเปรียบเทียบระยะทางจากดวงอาทิตย์


title: รายชื่อวัตถุในระบบสุริยะ

text:
ชื่อวัตถุส่วนใหญ่ในรายชื่อนี้ มีขนาดอยู่ที่ 500 กิโลเมตรหรือมากกว่า
นอกจากนี้ระบบสุริยะประกอบด้วย:


title: เทห์วัตถุอายุน้อย

text: เทห์วัตถุอายุน้อย ( หรือ YSO) หมายถึง ดาวฤกษ์ที่อยู่ในขั้นต้นของการวิวัฒนาการ ในชั้นนี้จะประกอบไปด้วยวัตถุสองกลุ่ม ได้แก่ ดาวฤกษ์ก่อนเกิดและดาวฤกษ์ก่อนแถบลำดับหลัก


title: เทห์วัตถุอายุน้อย

text: ดาวฤกษ์ก่อตัวจากการรวมกันของวัสดุที่ตกลงสู่ดาวฤกษ์ก่อนเกิด จากจานรอบเทห์หรือสิ่งที่หุ้มมันอยู่ วัสดุในจานเย็นกว่าบริเวณพื้นผิวของดาวฤกษ์ก่อนเกิด ดังนั้นมันจึงแผ่รังสีคลื่นยาวที่ยาวกว่าแสงที่ถูกปล่อยมาจากการปล่อยพลังงานอินฟราเรดส่วนเกิน เมื่อวัสดุในจานหมดลงไปแล้ว อินฟราเรดส่วนเกินจะลดลง ดังนั้น เทห์วัตถุอายุน้อยมันจะถูกจัดประเภทให้เป็นขั้นวิวัฒนาการ ขึ้นกับความชันของการกระจายพลังงานสเปกตรัมของมันในย่านมิดอินฟราเรด โดยใช้แผนซึ่งถูกเสนอโดยลาดา (1987) เขาเสนอให้แบ่งการจัดประเภทเป็นสามหมวด (I, II และ III) ขึ้นกับค่าอันตรภาคของดัชนีสเปกตรัม (formula_1):


เทห์วัตถุอายุน้อย


title: เทห์วัตถุอายุน้อย

text: โดย formula_3 คือความยาวคลื่น และ formula_4 คือความหนาแน่นของฟลักซ์


title: เทห์วัตถุอายุน้อย

text: formula_1 ถูกคำนวณในช่วงความยาวคลื่นระหว่าง 2.2–20formula_6 (ย่านใกล้อินฟราเรดและมิดอินฟราเรด) อันเดรและคณะ (1993) เป็นผู้ค้นพบหมวด 0 ซึ่งเป็นชั้นที่วัตถุมีการปลดปล่อยซับมิลลิเมตรอย่างรุนแรง แต่เจือจางมากที่ formula_7 ต่อมากรีนน์และคณะ (1994) ได้เพิ่มหมวดที่ 5 หรือแหล่ง "สเปกตรัมราบ" เข้ามาแผนการจัดประเภทนี้สะท้อนให้เห็นลำดับการวิวัฒนาการได้อย่างคร่าว ๆ เชื่อกันว่าสิ่งที่ฝังอยู่ลึกที่สุดในแหล่งหมวด 0 จะค่อย ๆ พัฒนาไปเป็นหมวด I โดยการสลายตัวของสิ่งหุ้มรอบเทห์ จนในที่สุดแล้วพวกมันจะปรากฎให้มองเห็นได้บนเส้นเวลาเกิดดาวฤกษ์ และบนดาวฤกษ์ก่อนแถบลำดับหลัก


title: เทห์วัตถุอายุน้อย

text: วัตถุในหมวด II มีจานรอบเทห์และสัมพันธ์กันอย่างคร่าว ๆ กับการจัดประเภทดาวฤกษ์ชนิด ที วัว ขณะที่หมวด III ดาวฤกษ์ได้สูญเสียจานของตัวเองไป และสัมพันธ์โดยประมาณกับดาวฤกษ์ชนิด ที วัวอย่างอ่อน โดยในขั้นกลางที่จานสามารถตรวจพบได้ที่ความยาวคลื่นช่วงยาว (เช่น ที่ formula_13) วัตถุเหล่านั้นจะถูกเรียกว่า วัตถุเปลี่ยนจาน (transition-disk objects)


title: เทห์วัตถุอายุน้อย

text: เทห์วัตถุอายุน้อยยังมีความเกี่ยวเนื่องกับปรากฏการณ์การวิวัฒนาการดาวฤกษ์ช่วงแรกด้วย นั่นคือ ไอพ่นและการไหลออกสองขั้ว, เมเซอร์, วัตถุเฮอร์บิก-ฮาโร และจานดาวเคราะห์ก่อนเกิด (จานรอบเทห์ หรือ proplyds)


title: เทห์วัตถุอายุน้อย

text: ดาวฤกษ์เหล่านี้อาจจะแตกต่างกันไปตามมวล โดยแบ่งเป็น เทห์วัตถุอายุน้อยมวลมาก (Massive YSO), เทห์วัตถุอายุน้อยมวลปานกลาง (Intermediate-mass YSO) และดาวแคระน้ำตาล


title: เหงียน กวาง หาย (นักฟุตบอลเกิด พ.ศ. 2540)

text: เหงียน กวาง หาย (; เกิดวันที่ 12 เมษายน พ.ศ. 2540) เป็นนักฟุตบอลชาวเวียดนาม ปัจจุบันเล่นในตำแหน่งกองกลางหรือกองหน้าให้กับสโมสรฟุตบอลฮานอยในวี.ลีก ดิวิชัน 1


text: วันที่ 13 มิถุนายน พ.ศ. 2560 เหงียน กวาง หาย เปิดตัวในระดับนานาชาติในนามทีมชาติชุดใหญ่นัดที่เจอกับจอร์แดน ซึ่งจบลงด้วยการเสมอ 0–0 เขาทำประตูแรกของเขาให้กับเวียดนามในนัดที่พบกับกัมพูชาเมื่อวันที่ 5 พฤศจิกายน พ.ศ. 2560


text: เขาเริ่มมีชื่อเสียงระหว่างการแข่งขันฟุตบอลเอเชียเยาวชนอายุไม่เกิน 23 ปี ใน พ.ศ. 2561 เขานำทีมชาติเวียดนามชุดอายุไม่เกิน 23 ปี เข้ารอบชิงชนะเลิศเป็นครั้งแรกในประวัติศาสตร์ของเวียดนามในทุกการแข่งขันของสมาพันธ์ฟุตบอลเอเชีย


title: เดอะมิสโกลบ

text: เดอะมิสโกลบ () ก่อตั้งขึ้นในปี ค.ศ. 2004 ในแอลเบเนียโดยองค์กร Deliart Association และผลิตโดย เพทรี โบโซ. เดิมทีเวทีการประกวดใช้ชื่อว่า "มิสโกลบ" ต่อมาในปี ค.ศ. 2016 ได้แยกตัวออกเป็น 2 เวทีการประกวด โดย "มิสโกลบ" เปลี่ยนชื่อเป็น "เดอะมิสโกลบ" และองค์กรยังตั้งอยู่ประเทศแอลเบเนียเหมือนเดิม ส่วนอีกเวทีการประกวดที่แยกตัวออกไปใช้ชื่อมิสโกลบ โดยองค์กรตั้งอยู่ประเทศแคนาดา


title: เจ้าอินทพรหม

text: เจ้าอินทพรหม เป็นเจ้าผู้ครองอาณาจักรหลวงพระบาง ลำดับที่ 4 (พ.ศ. 2292 - พ.ศ. 2293) พระราชโอรสในเจ้าอินทโฉม ครองราชย์ 8 เดือน จึงถวายราชสมบัติให้เจ้าโชติกะ


title: ไลโพโปรตีนหนาแน่นต่ำ

text:
ไลโพโปรตีนหนาแน่นต่ำ ( ตัวย่อ LDL) เป็นกลุ่มไลโพโปรตีนหลักอย่างหนึ่งในห้ากลุ่ม ซึ่งขนส่งโมเลกุลไขมันไปรอบร่างกายในน้ำนอกเซลล์
เทียบกับน้ำที่อยู่รอบ ๆ กลุ่มไลโพโปรตีนเหล่านี้มีความหนาแน่นเริ่มจากต่ำสุด (คือมีอนุภาคใหญ่สุด) จนถึงหนาแน่นที่สุด (มีอนุภาคเล็กสุด) เรียกตามลำดับว่า chylomicron หรือ ultra low-density lipoprotein (ULDL), very low-density lipoprotein (VLDL), intermediate-density lipoprotein (IDL), low-density lipoprotein (LDL) และ high-density lipoprotein (HDL)
LDL ขนส่งโมเลกุลไขมันไปยังเซลล์ แต่ก็ทำให้โรคหลอดเลือดแดงแข็งแย่ลงด้วยถ้ารวมเข้ากับออกซิเจน (oxidized) ภายในผนังของหลอดเลือดแดง


title: ไลโพโปรตีนหนาแน่นต่ำ

text:
ไลโพโปรตีนขนลิพิด (ไขมัน) ไปยังส่วนต่าง ๆ ทั่วร่างกายในน้ำนอกเซลล์ ส่วนเซลล์ต่าง ๆ ก็จะลำเลียงไขมันเข้าในเซลล์อำนวยโดยหน่วยรับของเซลล์ (receptor-mediated endocytosis)
ไลโพโปรตีนเป็นอนุภาคที่ซับซ้อนและประกอบด้วยโปรตีนหลายอย่าง ปกติมีโปรตีน 80-100 โปรตีน/อนุภาค โดยจัดระเบียบ/มีโครงสร้างอาศัย apolipoprotein B อันเดียวสำหรับ LDL และอนุภาคที่ใหญ่กว่านั้น
อนุภาค LDL มีเส้นผ่าศูนย์กลางประมาณ ปกติจะขนส่งไขมันเป็นจำนวน มีขนาดต่าง ๆ ตามจำนวนและส่วนผสมไขมันที่อยู่ภายใน
ลิพิดที่ขนส่งรวมทั้งโมเลกุลไขมันทั้งหมดโดยมีคอเลสเตอรอล ฟอสโฟลิพิด และไตรกลีเซอไรด์เป็นไขมันเด่น
แต่จำนวนที่ขนส่งแต่ละอย่าง ๆ จะต่างกันค่อนข้างมาก


title: ไลโพโปรตีนหนาแน่นต่ำ

text:
อนุภาค LDL เป็นปัจจัยเสี่ยงต่อโรคหัวใจร่วมหลอดเลือด () เมื่อเข้าไปในเนื้อเยื่อบุโพรง/เอนโดทีเลียมแล้วรวมตัวกับออกซิเจน (oxidized) เพราะโปรตีนแบบ proteoglycan
สามารถเก็บ LDL รูปแบบเช่นนี้ได้ง่ายกว่า
ปฏิกิริยาทางเคมีชีวภาพที่ซับซ้อนเป็นชุด ๆ ควบคุมกระบวนการออกซิเดชันของอนุภาค LDL โดยมีเศษเซลล์ที่ตายแล้วและอนุมูลอิสระในเอนโดทีเลียมเป็นตัวกระตุ้นโดยหลัก
ความเข้มข้นของอนุภาค LDL ที่เพิ่มขึ้นสัมพันธ์อย่างมีกำลังกับการเกิดโรคหลอดเลือดแดงแข็งในระยะยาว


title: ไลโพโปรตีนหนาแน่นต่ำ

text:
อนุภาค LDL แต่ละอนุภาคที่มีตามธรรมชาติช่วยให้เกิดอีมัลชัน (emulsification)
คือล้อม/จัดเก็บกรดไขมันทั้งหมดที่ขนส่ง ทำให้ไขมันเหล่านี้สามารถดำเนินไปรอบร่างกายในน้ำนอกเซลล์
อนุภาคแต่ละหน่วยจะมีโมเลกุล apolipoprotein B-100 (Apo B-100) หนึ่งหน่วย ซึ่งมีเรซิดิวกรดอะมิโน 4,536 หน่วยและมีมวล บวกกับโปรตีนย่อย ๆ อีก
LDL แต่ละหน่วยจะมีแกนที่ไม่ชอบน้ำอย่างยิ่งซึ่งประกอบด้วยกรดไขมันไม่อิ่มตัวมีพันธะคู่หลายคู่ () ที่เรียกว่า linoleate คือกรดลิโนเลอิก (linoleic acid) ในรูปแบบเกลือ พร้อมกับโมเลกุลคอเลสเตอรอลทั้งในรูปแบบเอสเทอร์และไม่ใช่เอสเทอร์เป็นร้อย ๆ จนถึงพัน ๆ โมเลกุล (ค่าเฉลี่ยที่อ้างอิงมากที่สุดคือ 1,500)
แกนนี้ยังขนไตรกลีเซอไรด์และไขมันอื่น ๆ เป็นจำนวนต่าง ๆ ล้อมด้วยเปลือกที่เป็นฟอสโฟลิพิดและคอเลสเตอรอลที่ไม่ใช่เอสเทอร์พร้อมกับโปรตีน Apo B-100 หนึ่งหน่วย
อนุภาค LDL มีเส้นผ่าศูนย์กลางประมาณ และมีมวลประมาณ
เพราะอนุภาค LDL มีโมเลกุลกรดไขมันจำนวนต่าง ๆ ซึ่งเปลี่ยนได้ จึงสามารถแจกแจงอนุภาคตามมวลและขนาด


title: ไลโพโปรตีนหนาแน่นต่ำ

text:
การระบุโครงสร้าง LDL เป็นเรื่องยากเพราะมีโครงสร้างที่ต่าง ๆ กัน
งานปี 2011 ได้ระบุโครงสร้างตามธรรมชาติของ LDL ที่อุณหภูมิปกติของร่างกายมนุษย์ ที่ความละเอียดประมาณ โดยใช้กล้องจุลทรรศน์อิเล็กตรอนแบบเย็นยวดยิ่ง (cryogenic electron microscopy)


title: ไลโพโปรตีนหนาแน่นต่ำ

text:
อนุภาค LDL เกิดขึ้นเมื่อ VLDL (very low-density lipoprotein) เสียไตรกลีเซอไรด์ไปด้วยฤทธิ์ของเอนไซม์ lipoprotein lipase (LPL) แล้วจึงเล็กลงและหนาแน่นขึ้น
โดยบรรจุเอสเทอร์คอเลสเตอรอลในสัดส่วนที่สูงขึ้น


title: ไลโพโปรตีนหนาแน่นต่ำ

text:
เมื่อเซลล์ต้องการคอเลสเตอรอลเพิ่ม (เกินที่ผลิตได้ภายในเซลล์ผ่านวิถีเมแทบอลิซึมที่ใช้เอนไซม์ HMG-CoA reductase)
มันก็จะสังเคราะห์หน่วยรับ LDL ที่จำเป็นพร้อมกับ PCSK9 ซึ่งเป็น proprotein convertase
ซึ่งระบุหน่วยรับเพื่อให้สลาย
และสอดหน่วยรับเข้าไปในเยื่อหุ้มเซลล์ หน่วยรับก็จะแพร่กระจายไปอย่างเป็นอิสระจนกระทั่งไปจับกับหลุมที่เคลือบด้วยโปรตีน clathrin
เมื่อหน่วยรับ LDL จับกับอนุภาค LDL ภายในน้ำเลือด
หลุมเคลือบ clathrin ที่คู่กันก็จะลำเลียงเข้าไปในเซลล์ (endocytosis)


title: ไลโพโปรตีนหนาแน่นต่ำ

text:
ถุงเล็ก (vesicle) ที่มีหน่วยรับ LDL ซึ่งจับอยู่กับ LDL ก็จะส่งไปให้เอ็นโดโซม (endosome)
เมื่อได้ค่าพีเอชต่ำ เช่นภายในเอ็นโดโซม หน่วยรับ LDL ก็จะเปลี่ยนโครงสร้าง (conformation change) แล้วปล่อย LDL
โดย LDL จะส่งต่อไปยังไลโซโซม เป็นที่ที่เอสเทอร์คอเลสเตอรอลใน LDL จะสลายด้วยน้ำ (hydrolysis)
หน่วยรับ LDL ปกติจะส่งคืนไปยังเยื่อหุ้มเซลล์ ซึ่งก็จะเริ่มวัฏจักรนี้ต่อไป
แต่ถ้าหน่วยรับ LDL ยึดกับ PCSK9 หน่วยรับก็จะแยกส่งไปยังไลโซโซมแล้วสลายต่อไป


title: ไลโพโปรตีนหนาแน่นต่ำ

text:
สำหรับแบคทีเรีย "Staphylococcus aureus" LDL สามารถกวนระบบ quorum sensing ของมันซึ่งเพิ่มผลิตผลของยีนที่จำเป็นเพื่อขยายพันธุ์ในร่างกายสัตว์ถูกเบียน
กลไกการต่อต้านแบคทีเรียของ LDL เช่นนี้ รวมการยึดของโปรตีน Apolipoprotein B เข้ากับฟีโรโมนที่เป็น autoinducer
ของแบคทีเรีย ทำให้ไม่สามารถใช้ส่งสัญญาณผ่านหน่วยรับของมันได้
หนูที่ขาด apolipoprotein B จะไวติดเชื้อแบคทีเรียมากกว่า


title: ไลโพโปรตีนหนาแน่นต่ำ

text:
อนุภาค LDL ต่างกันโดยขนาดและความหนาแน่น งานศึกษาได้แสดงว่า รูปแบบที่มีอนุภาค LDL เล็กและแน่นกว่า ซึ่งเรียกว่า "Pattern B" เท่ากับมีปัจจัยเสี่ยงโรคหลอดเลือดเลี้ยงหัวใจ () สูงกว่าเมื่อมีรูปแบบที่มีอนุภาค LDL ที่ใหญ่และแน่นน้อยกว่าที่เรียกว่า "Pattern A"
โดยอาจเป็นเพราะอนุภาคที่เล็กกว่าสามารถเข้าไปในเอนโดทีเลียมได้ง่ายกว่า
"Pattern I" โดยย่อมาจาก "intermediate" (กลาง) เป็นรูปแบบที่อนุภาค LDL โดยมากมีขนาดใกล้กับช่องในเอนโดทีเลียมมาก ()
ตามงานศึกษาหนึ่ง อนุภาคขนาด 19.0-20.5 nm จัดเป็น pattern B และขนาด 20.6-22 nm จัดเป็น pattern A


title: ไลโพโปรตีนหนาแน่นต่ำ

text:
นักวิชาการทางการแพทย์บางท่านได้เสนอว่า ความสมนัยกันระหว่าง Pattern B กับ CHD มีกำลังกว่าความสมนัยกับค่าวัด LDL ที่ได้จากการตรวจรูปแบบลิพิดตามปกติ
แต่การตรวจรูปแบบ LDL เช่นนี้ก็มีค่าใช้จ่ายสูงกว่าและมีใช้ไม่ทั่วไป การตรวจรูปแบบลิพิดธรรมดาจึงยังเป็นเรื่องปกติ
ระดับไตรกลีเซอไรด์ยังสัมพันธ์กับระดับอนุภาค LDL ที่เล็กและหนาแน่นกว่าอีกด้วย และโดยนัยกลับกัน ระดับไตรกลีเซอไรด์ก็สัมพันธ์ในเชิงลบกับระดับ LDL ที่ใหญ่กว่าหนาแน่นน้อยกว่าด้วย


title: ไลโพโปรตีนหนาแน่นต่ำ

text:
มีวิธีการวิเคราะห์ตรวจปริมาณส่วนต่าง ๆ ของไลโพโปรตีนโปรตีนเพิ่มขึ้นเรื่อย ๆ รวมทั้งสเปกโทรสโกปีโดยความถี่เรโซแนนซ์แม่เหล็กของนิวเคลียส (Nuclear magnetic resonance spectroscopy, NMR spectroscopy)
และงานวิจัยก็ยังคงแสดงสหสัมพันธ์ระหว่างเหตุการณ์ปัญหาหัวใจร่วมหลอดเลือดที่ปรากฏในมนุษย์กับความเข้มข้นของอนุภาค LDL ที่วัดเป็นตัวเลขได้


title: ไลโพโปรตีนหนาแน่นต่ำ

text:
การตรวจเลือดรายงานค่า LDL-C โดยสามัญ เป็นค่าเฉลี่ยทางเคมีของคอเลสเตอรอลที่ประมาณว่าบรรจุอยู่ในอนุภาค LDL โดยใช้สมการ Friedewald equation
ในบริบทการรักษาโรค ค่าประเมิน LDL-C ด้วยการคำนวณมักใช้ประมาณว่า LDL มีบทบาททำให้โรคหลอดเลือดแดงแข็งแย่ลงแค่ไหน
แต่ปัญหาก็คือ วิธีการประเมินค่า LDL-C เช่นนี้ไม่ตรงกับทั้งการวัดอนุภาค LDL โดยตรง และอัตราการแย่ลงของโรค


title: ไลโพโปรตีนหนาแน่นต่ำ

text:
การวัดค่า LDL โดยตรงปัจจุบันมีใช้และสามารถแสดงปัญหาของคนไข้ได้ดีกว่า แต่มักไม่โปรโหมตหรือทำเพราะมีค่าใช้จ่ายสูงกว่า และศูนย์ปฏิบัติการไม่กี่แห่งเท่านัั้น (เช่น เพียงแค่สองแห่งในสหรัฐ) ที่ทำได้
ในปี 2008 สมาคมเบาหวานอเมริกัน () และวิทยาลัยหทัยวิทยาอเมริกัน () รับรองว่า การวัดอนุภาค LDL โดยตรงด้วยความถี่เรโซแนนซ์แม่เหล็กของนิวเคลียส () สามารถประเมินความเสี่ยงปัญหาหัวใจร่วมหลอดเลือดของบุคคลได้ดีกว่า


title: ไลโพโปรตีนหนาแน่นต่ำ

text:
การวัดความเข้มข้นของลิพิดทางเคมีเป็นวิธีวัดซึ่งสามัญที่สุดมานานแล้ว ไม่ใช่เพราะมีสหสัมพันธ์ดีที่สุดกับผลที่คนไข้ได้ แต่เพราะมีค่าใช้จ่ายน้อยและมีแพร่หลายที่สุด
แต่ก็ไม่ได้วัดอนุภาค LDL
เพราะเพียงแต่ประมาณมันโดยใช้สมการ Friedewald equation
โดยลบจำนวนคอเลสเตอรอลที่สัมพันธ์กับอนุภาคอื่น ๆ เช่น HDL และ อาศัยข้อสมมุติต่าง ๆ รวมทั้งการอดอาหารมาระยะหนึ่งเป็นต้น สูตรที่ใช้ก็คือ
วิธีนี้มีข้อจำกัด ที่เด่นสุดก็คือจะต้องได้ตัวอย่างเลือดหลังอดอาหาร และใช้ไม่ได้ถ้าไตรกลีเซอไรด์ในเลือดมากกว่า 400 mg/dL (4.52 mmol/L)
แม้ค่าไตรกลีเซอไรด์ระหว่าง สูตรนี้ก็พิจารณาว่าไม่แม่นแล้ว
ถ้าทั้งคอเลสเตอรอลรวมและไตรกลีเซอไรด์มีค่าสูง ก็ให้ใช้สูตรนี้ (หน่วยเป็น mg/dl) คือ


title: ไลโพโปรตีนหนาแน่นต่ำ

text: สูตรนี้ให้ค่าประมาณที่แม่นยำพอควรสำหรับคนส่วนมาก โดยสมมุติว่า ได้ตัวอย่างเลือดหลังอดอาหารมาแล้ว 14 ชม. หรือยิ่งกว่านั้น แต่ไม่ได้แสดงความเข้มข้นของอนุภาค LDL จริง ๆ เพราะสัดส่วนของโมเลกุลไขมันในอนุภาค LDL ซึ่งเป็นคอเลสเตอรอลจะต่าง ๆ กัน และอาจต่างกันถึง 8 เท่า


title: ไลโพโปรตีนหนาแน่นต่ำ

text:
อย่างไรก็ดี ความเข้มข้นของอนุภาค LDL และขนาดของมันแม้จะมีอิทธิพลน้อยกว่า มีสหสัมพันธ์ที่มีกำลังและคงเส้นคงว่ากับผลลัพธ์ทางการรักษาที่คนไข้ได้ ยิ่งกว่าปริมาณคอเลสเตอรอลภายในอนุภาค ซึ่งคงจริงแม้ถ้าค่าประมาณ LDL-C จะถูกต้อง
นักวิชาการได้พบหลักฐานและยอมรับเพิ่มขึ้นเรื่อย ๆ ว่า ค่าวัดอนุภาค LDL ที่เฉพาะเจาะจงและแม่นยำมากกว่ามีคุณค่า
โดยเฉพาะก็คือ ความเข้มข้นของอนุภาค LDL และขนาดของมันแม้จะมีอิทธิพลน้อยกว่า มีสหสัมพันธ์ที่มีกำลังมากกว่ากับความแย่ลงของโรคหลอดเลือดแดงแข็งและปัญหาหัวใจร่วมหลอดเลือด เทียบกับค่าวัดทางเคมีของปริมาณคอเลสเตอรอลภายในอนุภาค
เป็นไปได้ว่า ถึงความเข้มข้นของคอเลสเตอรอลแบบ LDL จะมีค่าต่ำ แต่จำนวนอนุภาค LDL พร้อมกับอัตราเกิดปัญหาทางหัวใจและหลอดเลือดกลับสูง
และเช่นเดียวกัน ถึงความเข้มข้นของคอเลสเตอรอลแบบ LDL จะค่อนข้างสูง แต่จำนวนอนุภาค LDL พร้อมกับอัตราเกิดปัญหาทางหัวใจและหลอดเลือดกลับต่ำ
แต่ถ้าใช้ความเข้มข้นของอนุภาค LDL เพื่อพยากรณ์ปัญหาหัวใจร่วมหลอดเลือด ค่าสหสัมพันธ์ที่ใช้พยากรณ์อื่น ๆ รวมทั้งโรคเบาหวาน โรคอ้วน และการสูบบุหรี่ อาจไม่แม่นยำเหมือนก่อน


title: ไลโพโปรตีนหนาแน่นต่ำ

text:
ในสหรัฐ สมาคมหัวใจอเมริกัน () สถาบันสุขภาพแห่งชาติ () และโปรแกรมให้การศึกษาเรื่องคอเลสเตอรอลแห่งชาติ () ได้ให้แนวทางในเรื่องระดับคอเลสเตอรอล LDL หลังอดอาหาร ทั้งค่าประเมินและค่าวัดโดยตรง กับความเสี่ยงโรคหัวใจ
จนถึงปี 2005 แนวทางคือ
เมื่อเวลาผ่านไปและมีงานวิจัยทางคลินิกมากขึ้น ระดับเหล่านี้มักแนะนำให้ลดลงมากยิ่งขึ้น ๆ จนกระทั่งถึงระดับที่ต่ำกว่าปกติ เพราะเป็นกลยุทธ์ที่ได้ผลดีสุดเพื่อลดอัตราการตายเพราะโรคหัวใจร่วมหลอดเลือดในงานทดลองทางคลินิกที่อำพรางสองฝ่ายและจัดกลุ่มโดยสุ่มในชายที่มีคอเลสเตอรอลในเลือดสูง (hypercholesterolemia)
ได้ผลดีมากกว่าแม้การผ่าตัดตกแต่งหลอดเลือดหัวใจ (coronary angioplasty) การทำลูกโป่ง (stenting) หรือการผ่าตัดเลี่ยงหลอดเลือดหัวใจ (bypass surgery)


title: ไลโพโปรตีนหนาแน่นต่ำ

text:
ยกตัวอย่างเช่น สำหรับคนไข้ที่มีโรคหลอดเลือดแดงแข็ง แนวทางในปี 2004 ของ AHA, NIH และ NCEP แนะนำให้มีระดับ LDL น้อยกว่า 70 mg/dL แต่ไม่ได้ระบุว่าต้องน้อยกว่าเท่าไร
ระดับที่ต่ำเยี่ยงนี้ (ซึ่งต่ำกว่าระดับของนักข่าวอเมริกันคนดังผู้หนึ่งที่เสียชีวิตเพราะกล้ามเนื้อหัวใจตายเหตุขาดเลือดเป็นต้น) แนะนำให้เป็นการป้องกันหลักสำหรับ "คนไข้ที่เสี่ยงสูงมาก" และเป็นการป้องกันรองสำหรับบุคคลอื่น ๆ เพื่อลดระดับยิ่งขึ้น ๆ
แต่บทความในวารสารการแพทย์อเมริกันคือ "Annals of internal medicine" ก็ได้กล่าวถึงความไม่มีหลักฐานเพื่อให้คำแนะนำเช่นนี้
อนึ่ง ให้สังเกตด้วยว่ายาสแตตินที่ใช้ลดไขมันให้ได้ถึงระดับต่ำเยี่ยงนี้ มีผลทางสรีรภาพหลายอย่างนอกเหนือจากเพียงแค่ลดระดับ LDL


title: ไลโพโปรตีนหนาแน่นต่ำ

text:
ผลของงานศึกษาลดระดับ LDL โดยใช้ยาหลายงานทำให้ประเมินว่า
LDL ต้องลดให้ต่ำกว่า 30 เพื่อลดอัตราปัญหาโรคหัวใจร่วมหลอดเลือด (cardiovascular event rate) จนเกือบถึงศูนย์
เพื่อเปรียบเทียบ ตามงานศึกษาตามยาวในกลุ่มประชากรที่ติดตามพฤติกรรมที่แย่ลง ๆ และมีผลต่อโรคหลอดเลือดแดงแข็งจากวัยเด็กต้น ๆ จนถึงผู้ใหญ่
พบว่า ในวัยเด็กก่อนเริ่มมีไขมันสะสมที่หลอดเลือด ระดับ LDL ปกติจะอยู่ที่ 35 mg/dL
อย่างไรก็ดี ค่าที่กล่าวมาแล้วในบทความส่วนนี้ หมายถึงการวัดลิพิด/คอเลสเตอรอลใน LDL ทางเคมี ไม่ได้วัดความเข้มข้นของอนุภาค LDL ที่แม่นยำกว่า


title: ไลโพโปรตีนหนาแน่นต่ำ

text:
ผู้ไม่เชื่อตั้งความสงสัยถึงความเป็นไปได้ทางปฏิบัติของค่าเช่นนี้ โดยอ้างว่าสมาชิกของ AHA และ NIH สัมพันธ์อย่างใกล้ชิดกับบริษัทผลิต/ขายยา จึงมีความเอนเอียงให้ลดระดับคอเลสเตอรอล โดยแนวทางที่ออกเช่นนี้ ทำให้ใช้ยาลดคอเลสเตอรอล เช่นสแตติน เพิ่มขึ้น
งานศึกษาหนึ่งได้ตรวจผลของการเปลี่ยนแนวทางต่อระดับคอเลสเตอรอล LDL และการคุมระดับได้สำหรับคนไข้โรคเบาหวานที่ไปหาหมอในสหรัฐระหว่างปี 1995-2004
แล้วพบว่า แม้ระดับคอเลสเตอรอล LDL และการคุมระดับได้สำหรับคนไข้ทั้งโรคเบาหวานและโรคหลอดเลือดเลี้ยงหัวใจจะดีขึ้นอย่างต่อเนื่อง
แต่ทั้งแนวทางปี 1998 ของ ADA และแนวทาง ATP III ปี 2001 ไม่ได้ทำให้ควบคุมคอเลสเตอรอล LDL ได้ดีกว่า สำหรับคนไข้โรคเบาหวานเมื่อเทียบกับคนไข้โรคหลอดเลือดเลี้ยงหัวใจ


title: ไลโพโปรตีนหนาแน่นต่ำ

text:
ปัจจุบันมีวิธีที่แข่งขันกันหลายอย่างเพื่อวัดความเข้มข้นและขนาดของอนุภาคไลโพโปรตีน
มีหลักฐานว่าวิธีวัดด้วยความถี่เรโซแนนซ์แม่เหล็กของนิวเคลียส () ลดปัญหาหัวใจร่วมหลอดเลือดได้ถึง 22-25% ภายในปีเดียว
ซึ่งไม่ตรงกับข้ออ้างของบุคคลในอุตสาหกรรมการแพทย์หลายพวกที่กล่าวว่า ดีกว่าวิธีที่ใช้อยู่แล้วไม่มาก


title: ไลโพโปรตีนหนาแน่นต่ำ

text:
ตั้งแต่ปลายคริสต์ทศวรรษ 1990 เพราะการพัฒนาวิธี NMR จึงสามารถวัดอนุภาคโปรตีนเพื่อรักษาโดยมีค่าใช้จ่ายที่ลดลง (ในสหรัฐ มีค่าใช้จ่ายน้อยกว่า 2,500 บาท เทียบกับเมื่อก่อนที่ค่าใช้จ่ายเกินหมื่นจนเป็นแสน) และมีค่าแม่นยำยิ่งขึ้น ๆ
แม้จะมีการสอบปริมาณอนุภาค LDL อย่างอื่น ๆ แต่โดยมากก็เป็นค่าประมาณเหมือนกับค่า LDL-C


title: ไลโพโปรตีนหนาแน่นต่ำ

text:
ในปี 2008 สมาคมเบาหวานอเมริกัน (ADA) และวิทยาลัยหทัยวิทยาอเมริกัน (ACC) ได้แถลงความโดยเห็นร่วมกันว่า
การวัดอนุภาค LDL โดยตรงด้วย NMR มีข้อดีเพราะพยากรณ์ความเสี่ยงปัญหาหลอดเลือดแข็งในบุคคลได้ดีกว่า แต่ก็ให้ข้อสังเกตว่า มีแพร่หลายน้อยกว่าและมีค่าใช้จ่ายสูงกว่า


title: ไลโพโปรตีนหนาแน่นต่ำ

text:
ความเข้มข้นของอนุภาค LDL มักจัดหมวดเป็นเปอร์เซ็นไทล์ คือ <20%, 20-50%, 50-80%, 80-95% และ >95% ตามกลุ่มอาสามสมัครที่เข้าร่วมในงานศึกษาโรคหลอดเลือดแดงแข็งในกลุ่มหลายชาติพันธุ์ (Multi-Ethnic Study of Atherosclerosis, MESA) ซึ่งสถาบันหัวใจ ปอด และเลือดแห่งชาติ () ซึ่งเป็นหน่วยงานของสถาบันสุขภาพแห่งชาติสหรัฐเป็นผู้ให้เงินวิจัย
อุบัติการณ์ของปัญหาโรคหลอดเลือดเลี้ยงหัวใจในระยะยาวต่ำสุดจะเกิดในกลุ่ม <20% โดยกลุ่มนอกนั้นจะมีอัตราสูงกว่า
งานทดลองยังได้วัดค่าเลือดอื่น ๆ เป็นปกติรวมทั้ง ขนาดอนุภาค, ความเข้มข้นของอนุภาค LDL ขนาดเล็ก, ความเข้มข้นของอนุภาค HDL ขนาดใหญ่, ความเข้มข้นของอนุภาค HDL ทั้งหมด, การประเมินรูปแบบการดื้ออินซูลิน (insulin resistance) และการวัดลิพิดคอเลสเตอรอลตามปกติ (เพื่อเทียบประสิทธิภาพกับค่าวัดอื่น ๆ)


title: ไลโพโปรตีนหนาแน่นต่ำ

text:
วิถีเมแทบอลิซึม mevalonate pathway เป็นมูลฐานการสังเคราะห์โมเลกุลหลายอย่างทางชีวภาพ รวมทั้งคอเลสเตอรอล
เอนไซม์ 3-hydroxy-3-methylglutaryl coenzyme A reductase (HMG CoA reductase) เป็นองค์ประกอบจำเป็นโดยทำกิจแรกของขั้นตอน 37 ขั้นตอนภายในวิถีผลิตคอเลสเตอรอล และมีอยู่ในเซลล์ของสัตว์ทุกเซลล์


title: ไลโพโปรตีนหนาแน่นต่ำ

text:
ให้สังเกตว่า LDL-C ไม่ได้วัดอนุภาค LDL จริง ๆ
เป็นเพียงแค่ค่าประมาณ (ไม่ได้วัดจากตัวอย่างเลือด) ของจำนวนคอเลสเตอรอลที่อนุภาค LDL ทั้งหมดขนส่ง
คือเป็นความเข้มข้นของอนุภาคขนาดใหญ่ที่น้อยกว่า หรือค่าความเข้มข้นของอนุภาคขนาดเล็กที่สูง


title: ไลโพโปรตีนหนาแน่นต่ำ

text:
ให้สังเกตดัวยว่า อนุภาค LDL ขนส่งโมเลกุลไขมันจำนวนมาก ปกติ 3,000-6,000 โมเลกุลต่ออนุภาค
ไขมันรวมทั้งคอเลสเตอรอล ไตรกลีเซอไรด์ ฟอสโฟลิพิด เป็นต้น
ดังนั้น แม้ถ้าวัดโมเลกุลคอเลสเตอรอลเป็นร้อย ๆ หรือพัน ๆ ภายในอนุภาค LDL โดยเฉลี่ยจริง ๆ ก็ยังไม่ได้แสดงค่าโมเลกุลไขมันอื่น ๆ และไม่แสดงแม้แต่จำนวนอนุภาค LDL จริง ๆ
เพราะอนุภาค LDL ดูเหมือนจะไม่เป็นอันตรายจนกระทั่งเข้าไปอยู่ในผนังหลอดเลือดแล้วเติมออกซิเจนโดยอนุมูลอิสระ
จึงคาดว่า การทานสารต้านอนุมูลอิสระและการรับอนุมูลอิสระให้น้อยสุดอาจลดบทบาทของ LDL ต่อโรคหลอดเลือดแดงแข็ง แม้ผลจะไม่ชัดเจน


title: เจ้าสุริยวงศ์

text: เจ้าสุริยวงศ์ เป็นเจ้าผู้ครองอาณาจักรหลวงพระบาง ลำดับที่ 6 (พ.ศ. 2314 - พ.ศ. 2334) พระราชอนุชาในเจ้าโชติกะ เสียเอกราชแก่สยามเมื่อปี พ.ศ. 2322


title: เจ้าโชติกะ

text: เจ้าโชติกะ เป็นเจ้าผู้ครองอาณาจักรหลวงพระบาง ลำดับที่ 5 (พ.ศ. 2293 - พ.ศ. 2314) พระเชษฐาองค์โตในเจ้าอินทพรหม


title: เจ้าสุกเสริม

text: เจ้าสุกเสริม (พ.ศ. 2340 - พ.ศ. 2393) เป็นเจ้าผู้ครองอาณาจักรหลวงพระบาง ลำดับที่ 9 (พ.ศ. 2381 - พ.ศ. 2393) พระราชโอรสในเจ้ามันธาตุราช


title: Negri bodies

text:
Negri bodies เป็น inclusion bodies (คือการรวมกลุ่มของสารเช่นโปรตีนที่เสถียรภายในนิวเคลียสหรือในไซโทพลาซึมของเซลล์ ปกติเป็นบริเวณขยายพันธุ์ของไวรัส) ซึ่งชอบอีโอซิโนฟิล (eosinophilic) มีขอบเขตที่ชัดเจน เป็นตัวบ่งโรคโดยเฉพาะ (pathognomonic) ของเซลล์ประสาทบางอย่างที่ติดไวรัสโรคพิษสุนัขบ้า โดยเฉพาะเซลล์พีระมิด
ภายใน Ammon's horn ของฮิปโปแคมปัส
โดยบ่อยครั้งก็บพบด้วยในเซลล์เพอร์คินจีของสมองน้อยด้วยเมื่อตรวจตัวอย่างสมองจากผู้เสียชีวิตเพราะโรคพิษสุนัขบ้า
เป็นสิ่งที่ประกอบด้วยโปรตีน ribonuclear ที่ไวรัสผลิตขึ้น
มีชื่อตามนักพยาธิวิทยาชาวอิตาลีอะเด็ลชี นีกรี (Adelchi Negri)


title: Negri bodies

text:
อะเด็ลชี นีกรี ซึ่งตอนนั้นเป็นนักพยาธิวิทยาผู้ช่วยในศูนย์ปฏิบัติการของผู้ได้รับรางวัลโนเบลชาวอิตาลี คามิลโล กอลจี (Camillo Golgi) ได้สังเกตเห็น inclusion bodies เช่นนี้ในกระต่ายและสุนัขที่ติดโรคพิษสุนัขบ้า
แล้วต่อมาจึงนำเสนอในงานประชุม Società Medico-Chirurgica ปี 1903 ที่เมืองปาวีอา
แม้นักพยาธิวิทยาชาวอเมริกัน แอนนา เวสเซิลส์ วิลเลียมส์ (Anna Wessels Williams) จะได้ค้นพบสิ่งเดียวกัน
แต่เพราะนีกรีตีพิมพ์ผลงานก่อน
ก็เลยตั้งชื่อตามเขา


title: Negri bodies

text:
นีกรีเชื่อว่า inclusion bodies ดังว่าเป็นโพรโทซัวปรสิตและเป็นตัวกระทำที่เป็นสมุฏฐานของโรคพิษสุนัขบ้า
แต่ในปีเดียวกันแพทย์นักชีววิทยาชาวฝรั่งเศส (Paul Remlinger) และเพื่อนร่วมงาน (Rifat-Bey Frasheri) ในกรุงคอนสแตนติโนเปิล และนักวิทยาศาสตร์ในกรุงเนเปิลส์ ก็ได้แสดงว่า สมุฏฐานของโรคเป็นไวรัสที่มีขนาดผ่านตัวกรองแบคทีเรียได้
แม้นีกรีจะได้พยายามจนถึงปี 1909 เพื่อพิสูจน์ว่า inclusion bodies ดังที่ว่า เป็นส่วนในวัฏจักรพัฒนาการของโพรโทซัว


title: Negri bodies

text: แม้จะเป็นสมมติฐานทางสมุฏฐานที่ไม่ถูกต้อง การค้นพบของนีกรีทำให้สามารถวินิจฉัยโรคพิษสุนัขบ้าได้อย่างรวดเร็ว และวิธีการตรวจ Negri bodies ที่แอนนา วิลเลียมส์ พัฒนาขึ้นก็เป็นหลักการตรวจโรคต่อมาอีกถึง 30 ปี


title: เจ้าองค์ลอง

text: เจ้าองค์ลอง เป็นเจ้าผู้ครองอาณาจักรล้านช้างเวียงจันทน์ ลำดับที่ 2 (พ.ศ. 2273 - พ.ศ. 2283) พระราชโอรสในพระเจ้าไชยเชษฐาธิราชที่ 2


title: พระเจ้าไชยเชษฐาธิราชที่ 3

text: พระเจ้าไชยเชษฐาธิราชที่ 3 หรือ พระเจ้าศิริบุญสาร เป็นเจ้าผู้ครองอาณาจักรล้านช้างเวียงจันทน์ ลำดับที่ 4 (พ.ศ. 2294 - พ.ศ. 2322) พระราชโอรสในเจ้าองค์ลอง, เสียเอกราชแก่สยามในปี พ.ศ. 2322


title: พระเจ้านันทเสน

text: พระเจ้านันทเสน เป็นเจ้าผู้ครองอาณาจักรล้านช้างเวียงจันทน์ ลำดับที่ 5 (พ.ศ. 2325 - พ.ศ. 2337) พระราชโอรสในพระเจ้าศิริบุญสาร, ปีครองราชย์ตามพระราชพงศาวดารฉบับพระราชหัตถเลขา


title: พระเจ้าไชยเชษฐาธิราชที่ 4

text: พระเจ้าไชยเชษฐาธิราชที่ 4 หรือ พระเจ้าอินทวงศ์ เป็นเจ้าผู้ครองอาณาจักรล้านช้างเวียงจันทน์ ลำดับที่ 6 (พ.ศ. 2337 - พ.ศ. 2348) พระราชอนุชาในพระเจ้านันทเสน, พระอัยกาในสมเด็จพระเจ้าลูกเธอ เจ้าฟ้ากุณฑลทิพยวดี ในรัชกาลที่ 1 แห่งกรุงรัตนโกสินทร์


title: เท็นเยียส์ไทยแลนด์

text: เท็นเยียส์ไทยแลนด์ () เป็นภาพยนตร์ไทยอิสระที่ร่วมทุนสร้างระหว่างไทย-ฮ่องกง-ญี่ปุ่นที่ต่อเนื่องมาจาก "Ten Years" ภาพยนตร์ฮ่องกงที่สร้างเมื่อปี 2558 เป็นหนึ่งในโครงการ "เท็นเยียร์ อินเตอร์เนชันแนล โปรเจกต์" เขียนบทและกำกับโดย อาทิตย์ อัสสรัตน์ วิศิษฏ์ ศาสนเที่ยง จุฬญานนท์ ศิริผล และ อภิชาติพงศ์ วีระเศรษฐกุล ผลิตโดยป๊อป พิคเจอร์ส และ 185 ฟิล์ม ว่าด้วยเรื่องราวของประเทศไทยในอีก 10 ปีข้างหน้า โดยภาพยนตร์นั้นจะแบ่งออกเป็นภาพยนตร์สั้น 4 เรื่องที่ไม่มีจุดเชื่อมโยงกันและมีเนื้อเรื่องแตกต่างกันไป ภาพยนตร์เรื่องดังกล่าวเข้าฉายในโรงภาพยนตร์อย่างเป็นทางการในวันที่ 13 ธันวาคม พ.ศ.2561


title: สวยซ่อนคม

text:
สวยซ่อนคม
เป็นละครแนว โรแมนติก คอมเมดี้ ดราม่า เป็นละครโทรทัศน์ บทประพันธ์ วราภา บทโทรทัศน์ ผู้สร้าง บริษัท ดาราวิดีโอ จำกัด กำกับการแสดง สยาม สังวริบุตร นำแสดงโดย
ศรัณย์ ศิริลักษณ์,รมิดา ธีรพัฒน์,กาญจน์เกล้า ด้วยเศียรเกล้า,นนทพันธ์ ใจกันทา,พูลภัทร อัตถปัญญาพล,ธีร์ วณิชนันทธาดา,บารมิตา สาครจันทร์,ธัญยกันต์ ธนกิตติ์ธนานนท์,ดวงดาว จารุจินดา,นุศรา ประวันณา,ภัสสร บุญยเกียรติ และนักแสดงอีกมากมาย ออกอากาศทางสถานี ช่อง 7 เอชดี
เพราะรักและความแค้น ทำให้เจียอิงทำทุกอย่างโดยไม่รู้ผิดรู้ชั่ว ความเก็บกดในชีวิตระเบิดขึ้นเป็นความร้ายกาจ ภายใต้ความสวยที่ขโมยมาจากผู้ที่ตนริษยา แต่แล้วที่สุดบาปกรรมก็ได้ตามมาทวงคืนอย่างดุดันและโหดเหี้ยมไม่แพ้กัน สวยซ่อนคม จึงเป็นนวนิยายที่น่าติดตามอย่างยิ่งอีกเรื่องหนึ่ง


title: อังโกนา

text: อังโกนา () เป็นนครและเมืองท่าในแคว้นมาร์เค ตอนกลางของประเทศอิตาลี มีประชากรราว 101,997 คน ในปี ค.ศ. 2015 อังโกนายังเป็นเมืองหลักของจังหวัดอังโกนา เมืองตั้งอยู่ทางทิศตะวันออกเฉียงเหนือของกรุงโรม 280 กม. บนชายฝั่งทะเลเอเดรียติก อังโกนาเป็นเมืองท่าที่สำคัญของทะเลเอเดรียติก โดยเฉพาะอย่างยิ่งในเรื่องการขนส่งผู้โดยสาร และยังเป็นเมืองเศรษฐกิจและศูนย์กลางประชากรของแคว้น


title: หลวงอนุสารสุนทร (สุ่นฮี้ ชุติมา)

text: หลวงอนุสารสุนทร หรือชื่อจริงคือ สุ่นฮี้ ชุติมา เป็นคหบดีชาวเชียงใหม่และกรมการพิเศษเมืองนครเชียงใหม่


title: หลวงอนุสารสุนทร (สุ่นฮี้ ชุติมา)

text: สุ่นฮี้ ชุติมา เกิดเมื่อ พ.ศ. 2410 ที่เมืองลำพูน เป็นบุตรคนที่ 6 ของนายต้อย แซ่ฉัว ชาวจีนจากมณฑลกวางตุ้ง และนางแว่น แซ่แต้ เมื่อบิดาเสียชีวิตลงในปีพ.ศ. 2428 นายสุ่นฮี้ย้ายจากบ้านดั้งเดิมที่ลำพูนมาอยู่บ้านใหญ่ที่เชียงใหม่ และเข้ารับช่วงดูแลกิจการและทรัพย์สินของครอบครัว นายสุ่นอี้เปิดห้างค้าของเบ็ดเตล็ด ทั้งนาฬิกา ตะเกียง ปืน เป็นต้น


title: หลวงอนุสารสุนทร (สุ่นฮี้ ชุติมา)

text: นายสุ่นฮี้ทำการสมรสกับนางสาวคำเที่ยง บุรี เมื่อพ.ศ. 2431 หลังจากนั้นก็ได้ร่วมตั้งห้างย่งไท้เฮง (ร่วมทุนกับหลวงนิกรจีนกิจ) ขึ้นที่ถนนท่าแพ และยังตั้งห้างชัวย่งเส็ง หรือต่อมาคือห้างอนุสารฯเปิดขายสินค้าเบ็ดเตล็ด โดยล่องเรือหางแมงป่องนำสินค้าเกษตรและของป่าไปขายยังกรุงเทพและซื้อเครื่องมือ เครื่องใช้ และเครื่องจักรต่างๆขึ้นมาขาย ห้างชัวย่งเส็งจึงเป็นที่นิยมของบรรดาเจ้านายฝ่ายเหนือ มิชชันนารี และข้าราชการในเชียงใหม่เป็นอันมาก นอกจากนี้นายสุ่นฮี้และนางคำเที่ยงยังทำธุรกิจโรงรับจำนำ


title: หลวงอนุสารสุนทร (สุ่นฮี้ ชุติมา)

text: ในพ.ศ. 2453 นายสุ่นฮี้ได้รับพระราชทานสัญญาบัตรเป็น "ขุนอนุสารสุนทร" และในพ.ศ. 2467 ก็ได้เลื่อนเป็น "หลวงอนุสารสุนทร" ที่ตำแหน่งกรมการพิเศษเมืองนครเชียงใหม่ หลวงอนุสารสุนทรยังเป็นผู้ริเริ่มกิจการเดินรถโดยสารขึ้นในเชียงใหม่ รับส่งผู้โดยสารระหว่างเชียงใหม่–ลำพูน ในการติดต่อค้าขายกับชาวต่างประเทศ โดยเฉพาะอย่างยิ่งการใช้ภาษาอังกฤษซึ่งมีความจำเป็นอย่างมาก ดังนั้นท่านจึงริเริ่มให้มีโรงเรียนขึ้น โดยหลวงอนุสารสุนทรได้ติดต่อหาครูสอนภาษาอังกฤษมาจากเมืองมะละแหม่งชื่อหม่องส่วยต่อ เปิดเป็นโรงเรียนสอนภาษาอังกฤษขึ้น ชื่อว่า "โรงเรียนหม่องส่วยต่อ"


title: หลวงอนุสารสุนทร (สุ่นฮี้ ชุติมา)

text: หลวงอนุสารสุนทร และนางคำเที่ยง บุรี มีบุตรธิดาด้วยกัน 2 คน คือ:


title: ปราโต

text: ปราโต () เป็นนครและเทศบาลในแคว้นตอสคานา เมืองหลักของจังหวัดปราโต ประเทศอิตาลี เมืองตั้งอยู่ตีนเขาของมอนเตเรตายา ที่ระดับความสูง ระดับต่ำสุดของเทศบาลคือ ใกล้กับกัสซีเนดีตาโวลา และจุดสูงสุดของมอนเตกันตากริลโลที่ความสูง มีแม่น้ำบีเซนซีโอ แควแม่น้ำอาร์โน ไหลผ่านเมืองนี้


title: ปราโต

text: ประชากรมีเมืองมีมากกว่า 193,000 คน ปราโตเป็นเมืองใหญ่เป็นอันดับ 2 ของแคว้นตอสคานา และเป็นเมืองใหญ่อันดับ 3 ของอิตาลีกลาง เป็นรองกรุงโรมและฟลอเรนซ์


title: ปราโต

text: ในอดีตเศรษฐกิจของเมืองปราโตขึ้นอยู่กับอุตสาหกรรมสิ่งทอ หอจดหมายเหตุดาตีนีมีชื่อเสียงด้านการเก็บเอกสารด้านเศรษฐกิจปลายยุคกลางและประวัติศาสตร์การค้า ที่เขียนขึ้นระหว่างปี ค.ศ. 1363 ถึง 1410


title: ปราโต

text: บิสกอตตี อาหารประเภทขนมปังกรอบ คิดค้นที่เมืองแห่งนี้ในช่วงยุคกลาง


title: ซันกง

text: ซันกง (; "สามพระยา") เป็นคำเรียกข้าราชการชั้นสูงสุดสามตำแหน่งในจีนโบราณ


title: ซันกง

text: ตำแหน่งสามข้าราชการผู้ใหญ่นี้มามีแต่โบราณ ข้าราชการทั้งสามรับผิดชอบกันคนละฝ่าย ถือเป็นที่ปรึกษาที่รับใช้ใกล้ชิดเบื้องยุคลบาท แต่อำนาจหน้าที่มักทับซ้อนกัน ภายหลังมีการนำตำแหน่งไปขายเพื่อเพิ่มเงินในท้องพระคลัง ดังนั้น ใน ค.ศ. 208 เฉา เชา (曹操) จึงยุบซันกงทิ้งเสีย แล้วตั้งตำแหน่งเฉิงเซี่ยง (丞相; "อำมาตย์ผู้ช่วย") หรืออัครมหาเสนาบดี ขึ้นแทน เป็นอันสิ้นสุดตำแหน่งซันกง


title: ซันกง

text: ในแต่ละสมัย ซันกงหมายถึงตำแหน่งแตกต่างกันไป ดังนี้


title: ซันกง

text: สมัยราชวงศ์โจว (周朝) ซันกง ได้แก่


title: ซันกง

text: สมัยราชวงศ์ฮั่นตะวันตก (西漢朝) ซันกง ได้แก่


title: ซันกง

text: สมัยราชวงศ์ฮั่นตะวันออก (東漢朝) ซันกง ได้แก่เนื่องจากตำแหน่งทั้งสามมีคำว่า "ซือ" (司; "ผู้ดูแล") ในสมัยนี้จึงมักเรียก "ซันซือ" (三司) มากกว่า "ซันกง"


title: ซันกง

text: ราชวงศ์ฮั่นแบ่งขุนนางออกเป็น 20 ขั้น (ลดเหลือ 16 ขั้นตั้งแต่หลัง 32 ปีก่อนคริสตกาล) แต่ละขั้นได้รับศักดินา (石) ต่างกันไป ข้าราชการในกลุ่มซันกงถือศักดินาสูงสุด คือ 10,000 ไร่


title: อะบู ซัยยาฟ (ผู้นำไอเอสไอแอล)

text: อะบู ซัยยาฟ () เป็น"ชื่อในสงคราม"ของผู้นำอาวุโสแห่งรัฐอิสลามอิรักและลิแวนต์ (ไอเอสไอแอล) ซึ่งได้รับการกล่าวว่าเป็นผู้กำกับดูแลการดำเนินงานด้านแก๊สและน้ำมัน เจ้าหน้าที่สหรัฐได้ระบุชื่อจริงของอะบู ซัยยาฟ ว่าเป็น ฟัตฮี บิน อะวัน บิน ญีลดี มูรัด อัตตูนีซี () อะบู ซัยยาฟ ถูกสังหารในคืนวันที่ 15–16 พฤษภาคม ค.ศ. 2015 ในขณะที่ต่อต้านการจับกุมระหว่างปฏิบัติการของเดลตาฟอร์ซกองทัพบกสหรัฐทางตะวันออกของประเทศซีเรีย


title: อะบู ซัยยาฟ (ผู้นำไอเอสไอแอล)

text: ปฏิบัติการนี้เป็นความพยายามที่จะจับกุมเขาและภรรยาในข้อสงสัยเกี่ยวกับการมีส่วนร่วมหรือ "ความรู้ลึก ๆ" ในปฏิบัติการตัวประกันของรัฐอิสลาม โดยเคย์ลา มูลเลอร์ ได้รับรายงานว่าเป็น "เชลยศึกส่วนตัว" ของอะบู ซัยยาฟ ส่วนทหารสหรัฐไม่ได้เสียชีวิตหรือได้รับบาดเจ็บในระหว่างปฏิบัติการ


title: อะบู ซัยยาฟ (ผู้นำไอเอสไอแอล)

text: นั่นเป็นครั้งแรกของการโจมตีทางบกโดยตรงต่อเป้าหมายกลุ่มก่อการร้ายโดยทหารสหรัฐในประเทศซีเรีย (ส่วนปฏิบัติการภาคพื้นดินของสหรัฐในประเทศซีเรียช่วงก่อนหน้านี้เป็นภารกิจกู้ภัย) สิ่งของรวมถึงข้อมูลหลายเทระไบต์จากแล็ปท็อป, โทรศัพท์มือถือ และวัสดุอื่น ๆ ได้รับการกู้คืนมาจากที่เกิดเหตุและนำมาใช้เพื่อวัตถุประสงค์ในการสืบราชการลับ ข้อมูลเพิ่มเติมได้รับการเก็บรวบรวมในการโจมตีมากกว่าที่อื่น ๆ ในประวัติศาสตร์หน่วยปฏิบัติการพิเศษของสหรัฐ ท่ามกลางวัตถุที่พบมีหลักฐานทางโบราณคดี ซึ่งปรากฎการมีส่วนร่วมของกลุ่มไอเอสในการค้าโบราณวัตถุที่ผิดกฏหมาย ปฏิบัติการนี้เริ่มต้นจากประเทศอิรัก โดยได้รับ "ความเห็นชอบอย่างเต็มที่จากเจ้าหน้าที่อิรัก"


title: อะบู ซัยยาฟ (ผู้นำไอเอสไอแอล)

text: เจ้าหน้าที่บริหารอาวุโสกล่าวว่าฝ่ายปกครองได้ประเมินความเป็นไปได้ว่าอะบู ซัยยาฟ อยู่ในการติดต่อโดยตรงกับผู้นำรัฐอิสลามและประกาศตนเป็นกาหลิบ อะบู บักร์ อัลบัฆดาดี


title: อะบู ซัยยาฟ (ผู้นำไอเอสไอแอล)

text: ภรรยาของอะบู ซัยยาฟ เป็นที่รู้จักจากชื่อในสงครามคือ "อุมม์ ซัยยาฟ" และกล่าวกันว่าเป็นสมาชิกของไอเอสไอแอล ได้ถูกจับกุมระหว่างปฏิบัติการ ส่วนหญิงสาวชาวยาซิดีคนหนึ่งที่ดูเหมือนจะเป็นทาสของทั้งคู่ได้รับการปล่อยตัว


title: อะบู ซัยยาฟ (ผู้นำไอเอสไอแอล)

text: "อะบู ซัยยาฟ" นั้นเป็น"ชื่อในสงคราม" โดยทางรัฐบาลสหรัฐได้เผยชื่อจริงของซัยยาฟไม่นานหลังจากที่เขาเสียชีวิต เจ้าหน้าที่อาวุโสฝ่ายบริหารบอกซีเอ็นเอ็นว่าอะบู ซัยยาฟ เป็นพลเมืองชาวตูนิเซีย ส่วนฮิชาม อัลฮาชิมี ซึ่งเป็นนักวิจัยชาวอิรักเกี่ยวกับไอเอสไอแอลและภัยคุกคามด้านความปลอดภัย กล่าวว่าอัลญีเบารีเป็น "ผู้ร่วมงานอย่างใกล้ชิดของหัวหน้าโฆษกไอซิส อะบู มุฮัมมัด อัลอัดนานี"


title: รัล์ฟ ฮาเซินฮึทเทิล

text: รัล์ฟ ฮาเซินฮึทเทิล (; เกิด 9 สิงหาคม ค.ศ. 1967) เป็นผู้จัดการทีมและอดีตนักฟุตบอลชาวออสเตรีย ปัจจุบันเป็นผู้จัดการทีมของเซาแทมป์ตัน


title: รัล์ฟ ฮาเซินฮึทเทิล

text: ฮาเซินฮึทเทิลรับตำแหน่งผู้จัดการทีมเซาแทมป์ตันเมื่อวันที่ 5 ธันวาคม ค.ศ. 2018 ทำให้เขากลายเป็นผู้จัดการทีมชาวออสเตรียคนแรกในพรีเมียร์ลีก เขาคุมทีมนัดแรกในนัดที่บุกไปแพ้คาร์ดิฟฟ์ซิตี 0–1 และชนะนัดแรกเมื่อวันที่ 16 ธันวาคมในนัดที่เปิดบ้านเอาชนะอาร์เซนอล 3–2 เป็นการยุติสถิติไร้พ่าย 4 เดือน หรือ 22 นัดของ "ปืนใหญ่"


title: จาง เจ๋อฮั่น

text: จาง เจ๋อฮั่น (Zhang Zhehan ) เป็นนักแสดงชาวจีน เป็นที่รู้จักจากบทบาทในเรื่อง ยอดหญิง ปันซู  (2015),ลิขิตรักปีศาจสาว (2016) และ Legend of Yunxi (2018). จบการศีกษาจากสถานบันละครเซี่ยงไฮ้ (Shanghai Theatre Academy)


title: จาง เจ๋อฮั่น

text: จาง เจ๋อฮั่น แจ้งเกิดจากละครโรแมนติกเรื่อง why love you หลังจากนั้นก็เข้าเส้นสัญญากับ Yu Zheng สตูดิโอ และแสดงนำในเว็บละครซีรีส์เรื่อ Crazy for Palace


title: จาง เจ๋อฮั่น

text: จาง เจ๋อฮั่นได้ร่วมแสดงบทสมทบต่างๆที่ Yu Zheng สตูดิโอ สร้าง เช่น  "จอมนางวังต้องห้าม 3," "มังกรหยก ตอน ศึกเทพอภินิหารเจ้าอินทรีย์" และLove Yunge from the Desert. หลังจากนั้น จาง เจ๋อฮั่นได้รับบทร้ายครั้งแรกในซีรีส์แนวลึกลับ เรื่อง Cosmetology High และยังได้รับบท เหมย จางซู วัยเด็กในละครแนวประวัติศาสตร์เรื่อง "มหาบุรุษพลิกแผ่นดิน"


title: จาง เจ๋อฮั่น

text: จาง เจ๋อฮั่นได้กลับมาแสดงบทนำอีกครั้งในละครแนวประวัติศาสตร์ เรื่องยอดหญิง ปันซู คู่กับ "จิ่ง เถียน" และได้รับบทนำในละครสืบสวนสอบสวน เรื่องDecoded และ ลิขิตรักปีศาจสาว


title: จาง เจ๋อฮั่น

text: ในปี 2017, จาง เจ๋อฮั่นได้แสดงในละครแนวแฟนจาซี ประวัติศาสตร์เรื่อง Zhaoge และซีรีส์โรแมนติกส์เรื่อง Fall in Love at Second Sigh


title: จาง เจ๋อฮั่น

text: ในปี 2018, จาง เจ๋อฮั่นได้แสดงในละครแนวแฟนจาซี ประวัติศาสตร์เรื่อง Legend of Yunxi คู่กับ "จวี จิ้งอี" และซีรีส์เรื่องนี้ได้รับความนิยมเป็นอย่างมาก  ทำให้จาง เจ๋อฮั่นได้รับความนิยมและในเรื่องการแสดงมากขึ้นด้วย


ภาควิชาวัสดุศาสตร์ คณะวิทยาศาสตร์ มหาวิทยาลัยเกษตรศาสตร์ เป็นหน่วยงานระดับภาควิชา สังกัดคณะวิทยาศาสตร์ มหาวิทยาลัยเกษตรศาสตร์


ในปี พ.ศ.2555 ได้มีมติจากให้จัดตั้ง ภาควิชาวัสดุศาสตร์ คณะวิทยาศาสตร์ มหาวิทยาลัยเกษตรศาสตร์ ขึ้นตามความต้องการด้านวิทยาการวัสดุนาโนซึ่งมีบทบาทสำคัญในการพัฒนาการผลิตวัสดุสำหรับการใช้งานด้านต่างๆ


ปัจจุบัน ภาควิชาวัสดุศาสตร์ คณะวิทยาศาสตร์ มหาวิทยาลัยเกษตรศาสตร์ จัดการเรียนการสอนในระดับปริญญาโท และปริญญาเอก มีผลงานการวิจัยเป็นที่ยอมรับทั้งในระดับชาติและนานาชาติ


title: ภาควิชาวัสดุศาสตร์ คณะวิทยาศาสตร์ มหาวิทยาลัยเกษตรศาสตร์

text: ภาควิชาวัสดุศาสตร์ก่อตั้งอย่างเป็นทางการเมื่อ พ.ศ.2555 เปิดสอนในระดับบัณฑิตศึกษา หลักสูตรวิทยาศาสตรมหาบัณฑิต และปรัชญาดุษฎีบัณฑิต


text: โดยมีปณิธานมุ่งมั่นผลิตบัณฑิตที่มีความรู้ความสามารถในสาขาวิชาวิทยาการวัสดุนาโนทั้งในระดับชาติและนานาชาติ มีความรู้กว้างและทันต่อเทคโนโลยี


text: ภาควิชาวัสดุศาสตร์ มีหัวหน้าภาควิชามาแล้ว 3 คน ดังรายนามต่อไปนี้


text: หมายเหตุ คำนำหน้านามของผู้ดำรงตำแหน่งหัวหน้าภาควิชา เป็นคำนำหน้านามตามตำแหน่งทางวิชาการในขณะนั้น


text: ภาควิชาวัสดุศาสตร์เปิดสอนหลักสูตรทั้งในระดับปริญญาโท และปริญญาเอก รายละเอียดดังนี้


text: ภาควิชาวัสดุศาสตร์เน้นการค้นคว้าวิจัย 5 ด้าน ตามวิทยาการทางด้านวัสดุนาโนและนาโนเทคโนโลยีที่เข้ามามีบทบาทต่อการพัฒนาการผลิตวัสดุสำหรับการใช้งานในด้านต่างๆ งานวิจัย 5 ด้าน ได้แก่


text: ภาควิชาวัสดุศาสตร์มีความร่วมมือทางวิชาการกับสถาบันวิจัยทั้งภายในและต่างประเทศ เช่น


title: อเล็กซิออส ตรันตัส

text: อเล็กซิออส ตรันตัส (; มีนาคม ค.ศ. 1867 – ค.ศ. 1960) เป็นจักษุแพทย์ชาวกรีกที่เกิดในเวอร์บิอานี อิไพรัส


title: อเล็กซิออส ตรันตัส

text: ในปี ค.ศ. 1891 เขาได้รับวุฒิปริญญาเอกในกรุงเอเธนส์ แล้วศึกษาต่อในกรุงปารีสภายใต้การดูแลของโฟตินอส พานัส (ค.ศ. 1832–1903), หลุยส์ เดอ เวกแกร์ (ค.ศ. 1832–1906) และซาเวียร์ กาเลซอฟสกี (ค.ศ. 1832–1907) โดยในปี ค.ศ. 1864 เขาได้ก่อตั้งคลินิกจักษุวิทยาขึ้นที่ "โรงพยาบาลกรีก" ในคอนสแตนติโนเปิล โดยดำรงตำแหน่งผู้อำนวยการสถาบันแห่งนี้จนถึงปี ค.ศ. 1922 ตั้งแต่ปี ค.ศ. 1924 เขาทำงานเป็นจักษุแพทย์ในไพรีอัส


title: อเล็กซิออส ตรันตัส

text: ในปี ค.ศ. 1898 เขาเป็นแพทย์คนแรกที่ศึกษามุมม่านตาในมนุษย์ที่มีชีวิต ร่วมกับโยฮัน ฟรีดริช ฮอร์แนร์ จักษุแพทย์ชาวสวิส (ค.ศ. 1831–1886) โดย "จุดฮอร์แนร์-ตรันตัส" ได้รับการตั้งชื่อ ซึ่งหมายถึงเม็ดนิ่วเหมือนปูนขาวสีขาว-เหลือง ขนาดเล็กของเยื่อตารอบคอร์เนียล ลิมบัส


title: โฆษณาชวนเชื่อในนาซีเยอรมนี

text: โฆษณาชวนเชื่อในนาซีเยอรมนีหมายถึงสื่อที่ถูกควบคุมโดยรัฐในสมัยการปกครองของพรรคนาซี ภายหลังพรรคนาซีได้รุ่งเรืองอำนาจในปี ค.ศ. 1933 บรรดาหนังสือพิมพ์ทั้งหมดในประเทศเยอรมนีอยู่ภายใต้การควบคุมบทบรรณาธิการของนาซีอย่างสมบูรณ์ซึ่งผ่านนโยบายไกลช์ชัลทุง เป็นผลทำให้สำนักงานหนังสือพิมพ์ต่างๆไม่มีความเป็นอิสระเลยในช่วงระบอบนาซี โฆษณาชวนเชื่อที่ถูกใช้โดยพรรคนาซีเยอรมันในช่วงหลายปีที่ผ่านมาซึ่งนำไปสู่การก้าวขึ้นเป็นผู้นำเยอรมนี อดอล์ฟ ฮิตเลอร์ (ค.ศ. 1933-1945) เป็นเครื่องมือที่สำคัญมากในการแสวงหาและรักษาอำนาจ และดำเนินการตามนโบบายของนาซี การใช้แพร่หลายของโฆษณาชวนเชื่อโดยนาซีเป็นผู้รับผิดชอบส่วนใหญ่สำหรับคำว่า "โฆษณาชวนเชื่อ" ของตัวเองที่ได้ให้ความหมายเชิงลบในช่วงปัจจุบัน


title: เหงียน กง เฝื่อง

text: เหงียน กง เฝื่อง (; เกิด 21 มกราคม พ.ศ. 2538) นักฟุตบอลอาชีพชาวเวียดนาม ปัจจุบันเล่นตำแหน่งกองหน้าให้กับสโมสรฟุตบอลฮหว่างอัญซาลายและฟุตบอลทีมชาติเวียดนาม


title: เหงียน กง เฝื่อง

text: กง เฝื่องได้รับฉายา "เมสซิเวียดนาม" จากแฟนบอลและสื่อมวลชนเนื่องจากรูปแบบการเล่นและรูปร่างของเขา กง เฝื่องเป็นนักฟุตบอลที่มีพรสวรรค์และมีอนาคตไกลมากที่สุดคนหนึ่งในเวียดนาม เขาเป็นนักเตะเยาวชนของฮว่างอัญซาลายและได้เลื่อนขึ้นมาอยู่ในทีมชุดใหญ่ของฮว่างอัญซาลายใน ค.ศ. 2015 และได้รับการโหวตให้รับรางวัลนักเตะดาวรุ่งแห่งปีของสโมสรประจำปีนั้น


title: เหงียน กง เฝื่อง

text: กง เฝื่องเกิดเมื่อวันที่ 21 มกราคม พ.ศ. 2538 ที่จังหวัดเหงะอาน เป็นบุตรคนที่ 5 จากพี่น้องทั้งหมด 6 คน ครอบครัวของเขายากจนในขณะที่เขากำลังโต กง เฝื่องชื่นชอบฟุตบอลตั้งแต่เด็ก เขาเริ่มต้นเล่นฟุตบอลเมื่ออายุ 5 ปีด้วยลูกฟุตบอลที่ทำจากหวาย


title: แนวรบยูเครนที่ 1

text: แนวรบยูเครนที่ 1 (; ) เป็นแนวรบ—ขนาดกองทัพของกลุ่มกองทัพตะวันตก—แห่งกองทัพแดงของสหภาพโซเวียตในช่วงสงครามโลกครั้งที่สอง


title: แนวรบยูเครนที่ 1

text: เมื่อวันที่ 20 ตุลาคม ค.ศ. 1943 แนวรบโวโรเนจได้รับการเปลี่ยนชื่อเป็นแนวรบยูเครนที่ 1 การเปลี่ยนชื่อนี้สะท้อนให้เห็นถึงการเขยิบฐานะทางทิศตะวันตกของกองทัพแดงในการศึกเพื่อต่อต้านแวร์มัคท์ของเยอรมัน โดยปล่อยให้รัสเซียอยู่ข้างหลังและเคลื่อนทัพเข้ามาอยู่ในยูเครน แนวรบนี้เข้าร่วมหรือทำการต่อสู้ในยูเครน, โปแลนด์, เยอรมนี และเชโกสโลวาเกียในช่วงปี ค.ศ. 1944 ถึง 1945


title: สะพานฟอร์ท

text: สะพานฟอร์ท () เป็นสะพานทางรถไฟยื่นที่ข้ามเฟิร์ธออฟฟอร์ธทางตะวันออกของสกอตแลนด์ อยู่ทางตะวันตกของศูนย์กลางเมืองเอดินบะระ 9 ไมล์ (14 กม.) ถือเป็นหนึ่งในสัญลักษณ์ของสกอตแลนด์ (ได้รับการลงคะแนนว่าเป็นสิ่งมหัศจรรย์ที่สร้างโดยมนุษย์ในปี 2006) และมรดกโลกของยูเนสโก สะพานออกแบบโดยวิศวกรชาวอังกฤษ เซอร์จอห์น ฟาวเลอร์และเซอร์เบนจามิน เบเกอร์


title: สะพานฟอร์ท

text: เริ่มก่อสร้างสะพานในปี ค.ศ. 1882 และเปิดเมื่อ 4 มีนาคม 1890 โดยดยุกแห่งรอธเซย์ หรือต่อมาคือ พระเจ้าเอ็ดเวิร์ดที่ 7 แห่งสหราชอาณาจักรเสด็จพระราชดำเนินมาเปิด สะพานฟอร์ทมีความยาว 8,094 ฟุต (2,467 ม.) เมื่อตอนเปิดใช้เป็นสะพานยื่นชิ้นเดียวที่ยาวที่สุดในโลก จนกระทั่งปี 1919 สะพานควิเบกในแคนาดาสร้างเสร็จจึงทำลายสถิตินี้ แต่ยังคงเป็นสะพานที่มีช่วงกว้างสะพานยาวเป็นอันดับ 2 ของโลก ด้วยช่วงกว้าง 1,709 ฟุต (521 ม.)


title: วรรณวรี ตะล่อมสิน

text: วรรณวรี ตะล่อมสิน ชื่อเล่นป๊อป นักธุรกิจอสังหาริมทรัพย์ ตำแหน่งผู้ช่วยกรรมการผู้จัดการ บริษัท ตะล่อมสินที่ดินพัฒนา จำกัด ซึ่งเป็นบริษัทในเครือตะล่อมสิน ซึ่งดำเนินธุรกิจด้านอุตสาหกรรมหลากหลายประเภท เช่น จัดจำหน่ายเม็ดพลาสติก จัดจำหน่ายสายไฟและอุปกรณ์ไฟฟ้า โรงงานผลิตโคมไฟ โรงงานประกบผ้าฟองน้ำ สวนยาง ธุรกิจอสังหาริมทรัพย์ ในปี พ.ศ. 2561 ได้ตัดสินใจเข้าร่วมกับ พรรคอนาคตใหม่ เพื่อทำงานการเมือง


title: วรรณวรี ตะล่อมสิน

text: เกิดวันที่ 29 สิงหาคม พ.ศ. 2522 นับถือศาสนาพุทธ เป็นคนกรุงเทพแต่กำเนิด เป็นลูกสาวคนเล็กของคุณวรสิทธิ์ ตะล่อมสิน ประธานกรรมการบริหารกลุ่มตะล่อมสินและคุณอรัญญา ตะล่อมสิน มีพี่สาว 2 คนชื่อณารินี ตะล่อมสิน และดวงสมร ตะล่อมสิน ปัจจุบันมีครอบครัวแล้วมีบุตร 1 คน


title: วรรณวรี ตะล่อมสิน

text: จบชั้นประถมและมัธยมจากโรงเรียนเซนต์โยเซฟคอนเวนต์ ปริญญาตรี มหาวิทยาลัยธรรมศาสตร์ สาขาการเงิน และปริญญาโท M.B.A. สาขาการตลาด จาก San Francisco State University


title: วรรณวรี ตะล่อมสิน

text: ตั้งแต่เรียนจบได้เข้าทำงานที่บริษัทโฆษณา McCann Worldgroup Thailand ในตำแหน่ง Account Executive ต่อมาได้ลาออกมาร่วมทุนกับเพื่อนๆเปิดบริษัทด้านกราฟฟิคดีไซน์ จากนั้นได้กลับมาช่วยงานธุรกิจครอบครัวในกลุ่มตะล่อมสิน ซึ่งดำเนินธุรกิจด้านอุตสาหกรรมหลากหลายประเภท เช่น จัดจำหน่ายเม็ดพลาสติก จัดจำหน่ายสายไฟและอุปกรณ์ไฟฟ้า โรงงานผลิตโคมไฟ โรงงานประกบผ้าฟองน้ำ สวนยาง ธุรกิจอสังหาริมทรัพย์ โดยเริ่มจากการสังกัดหน่วยงาน Business Development Unit มีทำหน้าที่ศึกษาความเป็นไปได้เพื่อสร้างโอกาสทางธุรกิจใหม่ๆให้กับกลุ่มตะล่อมสิน ปัจจุบันดำรงตำแหน่งผู้ช่วยกรรมการผู้จัดการ บริษัท ตะล่อมสินที่ดินพัฒนา จำกัด ดำเนินธุรกิจสำนักงานให้เช่า อพาร์ทเม้นท์ ที่ดินให้เช่า โครงการบ้านจัดสรร Delight นอกจากนี้ยังเป็นเจ้าของแบรนด์เสื่อและอุปกรณ์โยคะพรีเมี่ยม illuztika อีกด้วย


title: วรรณวรี ตะล่อมสิน

text: ปี พ.ศ. 2561 ได้ตัดสินใจเข้าร่วมกับ พรรคอนาคตใหม่ เพื่อทำงานการเมือง โดยเป็นว่าที่ผู้สมัคร ส.ส.เขต 3 (ยานนาวา/บางคอแหลม) กรุงเทพมหานคร


title: ชาญฤทธิ์ พลิกานนท์

text: พลอากาศเอก ชาญฤทธิ์ พลิกานนท์ (ชื่อเล่น โหน่ง) รองผู้บัญชาการทหารอากาศ อดีตผู้ช่วยผู้บัญชาการทหารอากาศ และอดีตผู้บัญชาการหน่วยบัญชาการอากาศโยธิน นอกจากนี้ยังดำรงตำแหน่ง กรรมการการไฟฟ้านครหลวง


title: ชาญฤทธิ์ พลิกานนท์

text: พลอากาศเอก ชาญฤทธิ์ พลิกานนท์ เกิดเมื่อวันที่ 29 มีนาคม พ.ศ. 2502


title: ชาญฤทธิ์ พลิกานนท์

text: พลอากาศเอก ชาญฤทธิ์ พลิกานนท์ จบการศึกษาจาก โรงเรียนกรุงเทพคริสเตียนวิทยาลัย โรงเรียนสวนกุหลาบวิทยาลัย โรงเรียนเตรียมทหาร รุ่นที่ 18 (ตท.18) โรงเรียนนายเรืออากาศ รุ่นที่ 25 นอกจากนี้ยังสำเร็จการศึกษาจาก โรงเรียนนายทหารผู้บังคับฝูง, โรงเรียนเสนาธิการทหารอากาศ, วิทยาลัยการทัพอากาศ และวิทยาลัยป้องกันราชอาณาจักร รุ่นที่ 53 อีกด้วย


title: คัมภีร์ คัมภีรญาณนนท์

text: น.อ.(พิเศษ) คัมภีร์ คัมภีรญาณนนท์ ผู้สนับสนุนให้รัฐเสริมสร้างความเข้มแข็ง ปกป้องคุ้มครอง และออกมาตรการป้องกันการบ่อนทำลายพระพุทธศาสนา เพราะเป็นเรื่องความมั่นคงของชาติ ถือเป็นบุคคลสำคัญที่ออกมาปกป้องวิกฤติพระพุทธศาสนาในประเทศไทย


title: คัมภีร์ คัมภีรญาณนนท์

text:
น.อ.(พิเศษ) คัมภีร์ คัมภีรญาณนนท์ เป็นบุตรของ “พล.อ.อ.ธีร์ศิลป์ คัมภีรญาณนนท์” อดีตรองผู้บัญชาการทหารสูงสุด กับ “สุธีรา คัมภีรญาณนนท์ (ญ.)” สกุลเดิม "ธรรมพิทักษ์" หลานตาใน “รองอำมาตย์เอก หลวงนิติการประสิทธิ์ (นวน เหมนิธิ)” กับ ภริยาคนที่ 3 “อิ่ม นิติการประสิทธิ์ (ญ.)” เป็นผู้สืบสายสกุล “ณ ราชสีมา” ชั้น 8 สาย "พระยาภักดีสงคราม (เจ้าเมืองนางรอง)" ต่อมาได้สมรสกับ “แสงตะวัน ณ เชียงใหม่ (ญ.)” กรรมการผู้จัดการใหญ่ กลุ่มบริษัทโกลบอล บุตรสาวคนเล็กของ “เจ้าธวัชวงศ์ ณ เชียงใหม่” อดีตรัฐมนตรีช่วยว่าการกระทรวงสาธารณสุข กระทรวงการคลัง และกระทรวงการต่างประเทศ กับ “กิ่งกาญจน์ ณ เชียงใหม่ (ญ.)” สกุลเดิม “โกไศยกานนท์” ไม่มีบุตรธิดา
ในระหว่างรับราชการ น.อ.(พิเศษ) คัมภีร์ ได้เข้ารับตำแหน่งที่เกี่ยวข้องทางการเมือง ดังนี้น.อ.(พิเศษ) คัมภีร์ ได้เริ่มแสดงความเห็นทางการเมือง โดยได้แสดงทัศนะเห็นชอบแนวทางการปฏิวัติประชาธิปไตยของนายประเสริฐ ทรัพย์สุนทร ที่มุ่งนำอำนาจไปสู่ประชาชนอย่างแท้จริง โดยตั้งแต่ปี 2559 ได้เข้าร่วมกิจกรรมและได้แสดงทัศนะทางการเมืองที่สำคัญ ดังนี้น.อ.(พิเศษ) คัมภีร์ ได้อุปสมบทในธรรมยุติกนิกาย ณ วัดบวรนิเวศวิหาร เมื่อวันที่ 30 พฤษภาคม 2539 โดยมี สมเด็จพระญาณสังวร สมเด็จพระสังฆราช สกลมหาสังฆปรินายก เป็นพระอุปัชฌาย์ น.อ.(พิเศษ) คัมภีร์ ได้เรียกร้องขอให้พุทธศาสนิกชนทุกฝ่ายเคารพความเชื่อความศรัทธาที่อาจแตกต่างกัน เหมือนต่างศาสนาที่มีหลายนิกาย อย่าทำลายกัน ขอให้ร่วมกันเสริมสร้างความเป็นปึกแผ่น และป้องกันภัยคุกคามต่อพระพุทธศาสนาจากภายนอกและภายในที่เกิดขึ้น โดยกล่าวเน้นว่ารัฐบาลมีหน้าที่ต้องอุปถัมภ์ค้ำชู และออกมาตราการคุ้มครองป้องกัน เพื่อรักษาศรัทธาต่อพระพุทธศาสนา มิใช่ผู้จับผิดและทำลาย และเรียกร้องให้มีการสังคายนาพระพุทธศาสนาในประเทศไทย เพื่อสร้างเอกภาพบนความแตกต่างที่เกิดขึ้น โดยตั้งแต่ปี 2559 ได้เข้าร่วมกิจกรรรมและแสดงทัศนะที่สำคัญ ดังนี้


title: ยุทธการบนน้ำแข็ง

text: ยุทธการบนน้ำแข็ง เกิดขึ้นเมื่อวันที่ 5 เมษายน ค.ศ. 1242 เป็นการสู้รบระหว่างสาธารณรัฐนอฟโกรอดกับนักรบครูเสดที่นำโดยภาคีลิโวเนีย ยุทธการครั้งนี้เป็นส่วนหนึ่งของสงครามครูเสดตอนเหนือ และเป็นที่รู้จักจากการสู้รบบนทะเลสาบไปปัสที่เป็นน้ำแข็ง


title: ยุทธการบนน้ำแข็ง

text: สงครามครูเสดตอนเหนือเป็นการทัพของนักรบครูเสดต่อผู้นับถือลัทธินอกศาสนาในดินแดนบอลติก ในปี ค.ศ. 1236 สมเด็จพระสันตะปาปาเกรกอรีที่ 9 ประกาศสงครามกับชาวสลาฟ โดยเฉพาะสาธารณรัฐปัสคอฟและสาธารณรัฐนอฟโกรอด แต่ในปีเดียวกัน อัศวินภราดรภาพลิโวเนียแห่งดาบพ่ายให้กับชาวสโมจิเทียในยุทธการที่ซัลเลอ ความพ่ายแพ้ดังกล่าวทำให้ภราดรภาพลิโวเนียกลายสภาพเป็นส่วนหนึ่งของอัศวินทิวทอนิกและกลายเป็นภาคีลิโวเนีย ในปี ค.ศ. 1240 อัศวินทิวทอนิกตีเมืองปัสคอฟ อิสบอสก์และโคปอรีย์ ซึ่งเป็นเมืองที่อยู่ใกล้กับนอฟโกรอด ด้านนอฟโกรอดเรียกตัวอเล็กซานเดอร์ เนฟสกีที่ถูกเนรเทศให้กลับมาปกป้องเมือง อเล็กซานเดอร์ยึดเมืองปัสคอฟและโคปอรีย์คืนได้ในปีต่อมา


title: ยุทธการบนน้ำแข็ง

text: ฤดูใบไม้ผลิ ค.ศ. 1242 อัศวินทิวทอนิกปะทะกับทัพอเล็กซานเดอร์ใกล้เมืองดอร์ปัต (เมืองตาร์ตูในปัจจุบัน) อเล็กซานเดอร์ตัดสินใจถอยทัพไปที่ฝั่งตะวันออกของทะเลสาบไปปัส โดยมีทัพลิโวเนียตามมา การประมาณการขั้นต่ำของทัพลิโวเนียอยู่ที่ 2,600 คน ส่วนใหญ่เป็นอัศวินเยอรมัน-เดนมาร์กและทหารราบเอสโตเนีย ในขณะที่ทัพอเล็กซานเดอร์อยู่ที่ 5,000 คน การสู้รบเริ่มขึ้นเมื่อทัพลิโวเนียซึ่งมีอัศวินเป็นทัพหน้าเป็นฝ่ายบุกเข้าหา ในช่วงเวลาที่ทั้งสองฝ่ายสู้กันในระยะประชิด อเล็กซานเดอร์และอันเดรย์ ยาโรสลาวิช น้องชายที่ตั้งทัพอยู่ที่ปีกทั้งสองข้างเข้าล้อมทัพลิโวเนีย การสู้รบจบลงเมื่อทัพลิโวเนียบางส่วนฝ่าวงล้อมและหลบหนี ในขณะที่บางส่วนที่กำลังรบติดพันอยู่ถูกสังหาร


title: ยุทธการบนน้ำแข็ง

text: ผลของยุทธการครั้งนี้ทำให้การขยายดินแดนทางตะวันออกของอัศวินทิวทอนิกสิ้นสุดลง และเกิดพรมแดนถาวรระหว่างดินแดนที่นับถือนิกายโรมันคาทอลิกกับอีสเทิร์นออร์ทอดอกซ์ ในปี ค.ศ. 1574 คริสตจักรรัสเซียออร์ทอดอกซ์ประกาศในอเล็กซานเดอร์เป็นนักบุญ เหตุการณ์ยุทธการบนน้ำแข็งได้รับการสร้างเป็นภาพยนตร์ในปี ค.ศ. 1938 ในชื่อ "อะเลคซันดร์ เนฟสกี" กำกับโดยเซียร์เกย์ ไอเซนสไตน์


title: พระเจ้าเฟร์นันโดที่ 2 แห่งเลออน

text: พระเจ้าเฟร์นันโดที่ 2 (; เลออน: ) เสด็จพระราชสมภพ ค.ศ. 1137 สิ้นพระชนม์ 22 สิงหาคม ค.ศ. 1188 ที่เบนาเบนเต ราชอาณาจักรเลออน ครองราชย์เป็นกษัตริย์แห่งเลออนตั้งแต่ ค.ศ. 1157 ถึง ค.ศ. 1188 เป็นพระโอรสคนที่สองของพระเจ้าอัลฟอนโซที่ 7


title: พระเจ้าเฟร์นันโดที่ 2 แห่งเลออน

text: พระเจ้าเฟร์นันโดที่ 2 เสด็จพระราชสมภพในโตเลโด ราชอาณาจักรกัสติยา เป็นพระโอรสของพระเจ้าอัลฟอนโซที่ 7 แห่งเลออนและกัสติยากับบารังเกราจากตระกูลบาร์เซโลนา เมื่อพระบิดาสิ้นพระชนม์ พระองค์ได้เลออนและกาลิเซีย ขณะที่พระเชษฐา ซันโช ได้กัสติยาและโตเลโด พระเจ้าเฟร์นันโดมีชื่อเสียงด้านการเป็นอัศวินฝีมือดีและนักสู้ตัวฉกาจ แต่ไม่ได้โดดเด่นในด้านการเมืองและศักยภาพในการจัดวางระบบ


title: พระเจ้าเฟร์นันโดที่ 2 แห่งเลออน

text: ในปีแรกของการเป็นกษัตริย์ เวลาส่วนใหญ่ของพระองค์หมดไปกับการทะเลาะเบาะแว้งกับขุนนางผู้ทรงอำนาจและการถูกรุกรานโดยพระเจ้าซันโชที่ 3 พระเชษฐา ในปี ค.ศ. 1158 สองพี่น้องเผชิญหน้ากันที่ซาอากุน และแก้ไขปัญหาเรื่องมรดกได้อย่างสันติ ทว่าในปีเดียวกันนั้นพระเจ้าซันโชสิ้นพระชนม์ พระเจ้าอัลฟอนโซที่ 8 พระโอรสน้อยของพระองค์สืบทอดตำแหน่งต่อ ขณะที่พื้นที่ส่วนใหญ่ของกัสติยาอยู่ในการครอบครองของพระเจ้าเฟร์นันโด ปัญหาชายแดนกับกัสติยาเริ่มต้นขึ้นอีกครั้งในปี ค.ศ. 1164 พระองค์ได้พบปะกับตระกูลลารา ผู้แทนพระองค์ของพระเจ้าอัลฟอนโซที่โซเรีย มีการทำสัญญาสงบศึก แล้วพระองค์ก็หันไปต่อกรกับกลุ่มมุสลิมอัลโมราวิดที่ยังคงครองพื้นที่ส่วนใหญ่ของสเปนใต้และสามารถยึดนครอัลกันตาราและอัลบูร์เกร์เกได้ ในปีเดียวกันพระเจ้าเฟร์นันโดปราบพระเจ้าอาฟงซูที่ 1 แห่งโปรตุเกสที่เมื่อปี ค.ศ. 1163 ได้ยึดซาลามังกาเพื่อตอบโต้กษัตริย์แห่งเลออนที่มีคำสั่งให้ส่งพลเมืองกลับเข้าไปอาศัยในพื้นที่


title: พระเจ้าเฟร์นันโดที่ 2 แห่งเลออน

text: ในปี ค.ศ. 1165 พระองค์อภิเษกสมรสกับอูร์ฮากา พระธิดาของพระเจ้าอาฟงซูแห่งโปรตุเกส ทว่าไม่ได้ช่วยให้การแก่งแย่งชิงดีกับโปรตุเกสสิ้นสุดลง ในปี ค.ศ. 1168 การส่งพลเมืองกลับไปอยู่ที่ซิวดัดโรดริโกทำให้พระเจ้าอาฟงซูรู้สึกถูกคุกคามอีกครั้ง พระองค์จึงโจมตีกาลิเซีย ยึดเมืองตุยและชินโซเดลิเมีย อดีตที่ดินศักดินาของพระมารดา ทว่าในตอนที่กองทหารของพระองค์กำลังปิดล้อมป้อมบาดาโฆซของชาวมุสลิม พระเจ้าเฟร์นันโดที่ 2 ก็สามารถผลักดันชาวโปรตุเกสออกไปจากกาลิเซียได้และรีบมุ่งหน้าไปบาดาโฆซ เมื่อพระเจ้าอาฟงซูเห็นชาวเลออนมาถึง พระองค์ได้พยายามหนี แต่ไม่สามารถทำได้ด้วยขาของพระองค์หักเนื่องจากตกจากหลังม้า ทรงถูกจองจำที่ประตูเมืองแห่งหนึ่ง พระเจ้าอาฟงซูถูกบังคับให้ยอมแพ้โดยจ่ายค่าไถ่ตัวเป็นพื้นที่เกือบทั้งหมดของกาลิเซียที่ทรงพิชิตมาได้เมื่อปีก่อนหน้า ในสนธิสัญญาสันติภาพที่ลงนามที่โปนเตแบดราในปีต่อมา พระเจ้าเฟร์นันโดได้ปราสาท 25 แห่งกับนครกาเซเรส, บาดาโฆซ, ตรูฆิโย, ซานตากรุซ และมอนตันเชซที่เลออนเคยเสียไปกลับคืนมา ในปีเดียวกันเมื่อกลุ่มอัลโมราวิดปิดล้อมโจมตีนครซังตาไรของโปรตุเกส พระเจ้าเฟร์นันโดได้มาช่วยพระสสุระปลดปล่อยนครจากภยันตราย


title: พระเจ้าเฟร์นันโดที่ 2 แห่งเลออน

text: ในปี ค.ศ. 1175 สมเด็จพระสันตะปาปาอเล็กซานเดอร์ที่ 3 ประกาศให้การแต่งงานของพระเจ้าเฟร์นันโดที่ 3 กับอูร์ฮากาแห่งโปรตุเกสเป็นโมฆะด้วยเหตุผลว่าเป็นการร่วมประเวณีกันระหว่างญาติใกล้ชิด กษัตริย์อภิเษกสมรสใหม่กับเตเรซา เฟร์นันเดซ เด ตราบา บุตรสาวของเคานต์เฟร์นันโด เปเรซ เด ตราบา ซึ่งเป็นภรรยาม่ายของเคานต์นุญโญ เปเรซ เด ลารา ในปี ค.ศ. 1178 สงครามกับกัสติยาอุบัติขึ้น เฟร์นันโดสร้างความแปลกใจให้แก่พระภาคิยะ พระเจ้าอัลฟอนโซที่ 8 ด้วยการยึดกัสโตรเฆริซกับดูเอญญัสซึ่งเคยเป็นดินแดนของสามีคนแรกของเตเรซา สงครามสงบลงในปี ค.ศ. 1180 ด้วยสนธิสัญญาสันติภาพตอร์เดซิยัส ในปีเดียวกันเตเรซา พระมเหสีของพระองค์สิ้นพระชนม์ขณะกำลังทรงครรภ์พระโอรสคนที่สอง


title: พระเจ้าเฟร์นันโดที่ 2 แห่งเลออน

text:
ในปี ค.ศ. 1184 หลังจากความพยายามที่ไม่ประสบความสำเร็จหลายครั้ง กาหลิบอะบู ยะอ์กูบ ยูซุฟของกลุ่มอัลโมฮัดบุกโปรตุเกสด้วยไพร่พลที่เกณฑ์มาจากแอฟริกาเหนือ และในเดือนพฤษภาคมได้ปิดล้อมพระเจ้าอาฟงซูที่ 1 ไว้ในซังตาไร ชาวโปรตุเกสได้รับการช่วยเหลือจากกองทัพที่อาร์ชบิชอปแห่งซานเตียโกเดกอมโปสเตลาและกองทัพที่พระเจ้าเฟร์นันโดที่ 2 ส่งมาในเดือนกรกฎาคม
ในปี ค.ศ. 1185 พระเจ้าเฟร์นันโดอภิเษกสมรสครั้งที่สามกับอูร์รากา โลเปซ เด อาโร บุตรสาวของโลเป ดิอัซ ลอร์ดแห่งบิซกายา, นาเฆรา และอาโร ซึ่งเป็นภรรยาลับของพระองค์มาตั้งแต่ปี ค.ศ. 1180 อูร์รากาพยายามทำให้อัลฟอนโซที่ 9 พระโอรสคนแรกของพระเจ้าเฟร์นันโดที่ 2 ถูกประกาศว่าเป็นบุตรนอกกฎหมายเพื่อเปิดทางให้ซันโช พระโอรสของตนเอง แต่ไม่เป็นผล


title: พระเจ้าเฟร์นันโดที่ 2 แห่งเลออน

text: พระเจ้าเฟร์นันโดสิ้นพระชนม์ในปี ค.ศ. 1188 ที่เบนาเบนเต ขณะกำลังเดินทางกลับจากการแสวงบุญไปซานเตียโกเดกอมโปสเตลา พระศพของพระองค์ถูกฝังในอาสนวิหารซานเตียโกเดกอมโปสเตลา


title: พระเจ้าเฟร์นันโดที่ 2 แห่งเลออน

text: พระเจ้าเฟร์นันโดอภิเษกสมรสกับอูร์ฮากาแห่งโปรตุเกสราวปี ค.ศ. 1165 ทั้งคู่มีพระโอรสด้วยกันหนึ่งคน คือหลังทอดทิ้งอูร์ฮากา พระองค์สานสัมพันธ์กับเตเรซา เฟร์นันเดซ เด ตราบา บุตรสาวของเคานต์เฟร์นันโด เปเรซ เด ตราบา และในเดือนสิงหาคม ค.ศ. 1179 พระองค์อภิเษกสมรสกับเตเรซาและมีพระโอรสธิดาด้วยกัน คือต่อมาทรงมีสัมพันธ์ชู้สาวกับอูร์รากา โลเปซ เด อาโร บุตรสาวของโลเป ดิอัซที่ 1 เด อาโร ทั้งคู่แต่งงานกันในเดือนพฤษภาคม ค.ศ. 1187 มีพระโอรสธิดาด้วยกัน คือ


title: เลซีย์ อีแวนส์

text: เมซีย์ เอสเทรลลา-แคดเลก (Macey Estrella-Kadlec เกิด 24 มีนาคม 1990) เป็นนักมวยปล้ำอาชีพชาวอเมริกันและอดีตนาวิกโยธินสหรัฐ ปัจจุบันเซ็นสัญญากับ WWE ภายใต้ชื่อ เลซีย์ อีแวนส์ (Lacey Evans)


title: ภาษาเบ

text: ภาษาเบ หรือ ภาษาอังเบ () เป็นภาษาที่มีผู้พูด 600,000 คน และ 100,000 คนในจำนวนนั้นพูดภาษานี้ได้ภาษาเดียว มีการพูดบนชายฝั่งทางตอนกลางเหนือของเกาะไหหลำ รวมถึงในเขตชานเมืองของไหโข่ว เมืองเอกของเกาะ


title: ภาษาเบ

text: ผู้พูดภาษานี้มักเรียกตัวเองว่าอังโว () โดย [ʔaŋ˧] เป็นหน่วยคำเติมหน้าสำหรับบุคคล และ [vo˧] หมายถึงหมู่บ้าน (Liang 1997:1)


title: ภาษาเบ

text: แฮนเซลล์ (1988) คาดว่าภาษานี้เป็นกลุ่มภาษาพี่น้องของกลุ่มภาษาไท เนื่องจากคำศัพท์คล้ายกัน และเสนอกลุ่มภาษาเบ–ไท


title: ภาษาจี่เจ้า

text: ภาษาจี่เจ้า () เป็นภาษาในตระกูลภาษาไท-กะไดที่ยังไม่ได้จัด พูดในหมู่บ้านจี่เจ้า (吉兆村), เมืองถังบา (覃巴镇), หวูชวน อาจจะเกี่ยวข้องกับภาษาเบ


title: ภาษาไหลดั้งเดิม

text: ภาษาไหลดั้งเดิม เป็นภาษาดั้งเดิมที่เกิดจากการสืบสร้างบรรพบุรุษของภาษาทั้งหมดในกลุ่มภาษาไหล การสืบสร้างภาษานี้ได้แก่งานของ Matisoff (1988), Thurgood (1991), Wu (2000), Ostapirat (2004) และ Norquest (2007)


title: กีโยม เกรเชิน

text: กีโยม เกรเชิน (เกิด ค.ศ. 1977) เป็นอดีตนักฟุตบอลชาวฝรั่งเศสซึ่งเล่นในตำแหน่งกองกลาง เขาเคยเป็นผู้จัดการสโมสรฟุตบอลฮหว่างอัญซาลาย


title: เหงียน ต๊วน อัญ

text: เหงียน ต๊วน อัญ (; เกิด 16 พฤษภาคม พ.ศ. 2538) เป็นนักฟุตบอลชาวเวียดนามที่เล่นเป็นกองกลางตัวกลางให้กับสโมสรฟุตบอลฮหว่างอัญซาลายและฟุตบอลทีมชาติเวียดนาม


title: เหงียน ต๊วน อัญ

text: ต๊วน อัญ เป็นหนึ่งในกองกลางที่มีพรสวรรค์มากที่สุดที่ฟุตบอลเวียดนามเคยเห็น เขาเป็นตัวแทนทีมชาติเวียดนาม รุ่นอายุไม่เกิน 19 ปี และรุ่นอายุไม่เกิน 23 ปี เขาได้รับเลือกให้เป็นนักเตะยอดเยี่ยมแห่งปี พ.ศ. 2557


title: ตำบลงิ้วงาม (อำเภอเมืองอุตรดิตถ์)

text:
ตำบลงิ้วงาม เป็นตำบลหนึ่งในอำเภอเมืองอุตรดิตถ์ จังหวัดอุตรดิตถ์ มีประชากรทั้งหมด 9,052 คนใน 3,801 ครัวเรือน แยกเป็นประชากรชาย 4,367 คน และประชากรหญิง 4,685 คน
ส่วนใหญ่นับถือศาสนาพุทธ และศาสนาคริสต์ มีพื้นที่ทั้งหมดประมาณ 59 ตารางกิโลเมตร หรือประมาณ 36,875 ไร่


title: การเกิดอารมณ์เพศจากสิ่งเฉพาะ

text: การเกิดอารมณ์เพศจากสิ่งเฉพาะ หรือ เฟทิชิซึม () เป็นรสนิยมทางเพศรูปแบบหนึ่งที่เข้าข่ายลักษณะกามวิปริตที่มี วัตถุที่ไม่เกี่ยวข้องกับมนุษย์ (เฟทิช, fetish) เป็นสิ่งเร้าความรู้สึกทางเพศ การเกิดอารมณ์เพศจากสิ่งเฉพาะนั้นมักไม่มองว่าเป็นพยาธิสภาพ หรือเป็น โรคทางจิตเวช


title: การเกิดอารมณ์เพศจากสิ่งเฉพาะ

text: ในบรรดาวัตถุเฟทิชนั้นรสมถึงบางส่วนของร่างกายหรืออวัยวะใดอวัยวะหนึ่งของมนุษย์เป็นเฉพาะส่วน เช่น นิ้วมือเรียว ท้องคนน้ำหนักเกิน หรือ เรียวขา ความปรารถนาทางเพศแบบนี้สามารถแยกย่อยเป็นอีกประเภทที่เรียกว่า ความปรารถนาทางเพศกับร่างกายเฉพาะส่วน (partialism) ในปัจจุบัน การเกิดอารมณ์เพศจากสิ่งเฉพาะสามารถแบ่งออกเป็นประเภทย่อยได้หลายประเภท เช่น ความปรารถนาทางเพศกับเสื้อผ้าและเครื่องนุ่งห่ม (cloth fetish), ความปรารถนาทางเพศกับรองเท้า (shoes fetish), ความปรารถนาทางเพศกับเรียวขา (legs fetish) เป็นต้น


title: การเกิดอารมณ์เพศจากสิ่งเฉพาะ

text: ในประเทศไทย ผู้คนยังไม่ค่อยเป็นที่รู้จักกับนิยามคำว่า "เฟทิชิซึม" หรือ "การเกิดอารมณ์เพศจากสิ่งเฉพาะ" และยังถูกมองเป็นเรื่องแปลกประหลาดและขบขันในคนบางกลุ่ม


title: การเกิดอารมณ์เพศจากสิ่งเฉพาะ

text: การเกิดอารมณ์เพศจากสิ่งเฉพาะมักเป็นที่ปรากฏชัดในช่วงเข้าสู่วัยรุ่น ในปัจจุบันวงการแพทย์และจิตวิทยายังไม่สามารถระบุเหตุผลที่ชัดเจนของรสนิยมทางเพศนี้ได้


title: การเกิดอารมณ์เพศจากสิ่งเฉพาะ

text: บางตำราอาจกล่าวว่าเป็นพฤติกรรมที่เกิดมาจาก การวางเงื่อนไขแบบดั้งเดิม โดยอ้างการทดลองบางชุดที่ให้อาสาสมัครชายถูกผูกพฤติกรรมแบบมีเงื่อนไขกับวัตถุเฟทิช เช่น รองเท้าบู๊ตส์ รูปทรงเรขาคณิต หรือ โหลหยอดเงิน พบว่าเกิดการกระตุ้นเร้าทางเพศในคอนเวนชันนาล เอโรทิคา (conventional erotica) ในระบบประสาท อย่างไรก็ตาม จอห์น บอนครอฟท์ ผู้เชี่ยวชาญด้านเพศศึกษา ปฏิเสธว่าพฤติกรรมแบบการใช้เงื่อนไขอย่างเดียวไม่สามารถทำให้เกิดความปรารถนาทางเพศกับวัตถุได้ เขาเสริมว่าปัจจัยอื่น ๆ อาจส่งผลต่อการแสดงออกของความปรารถนาทางเพศกับวัตถุ เช่น ความผิดปกติระหว่างระยะการเรียนรู้เรื่องเพศ


title: การเกิดอารมณ์เพศจากสิ่งเฉพาะ

text: จากทฤษฎีการเรีบนรู้พฤติกรรมแบบฝังใจ (imprinting) อธิบายไว้ว่ามนุษย์เรียนรู้ที่จะจดจำลักษณะที่ดึงดูดทางเพศขณะที่ยังเป็นเด็ก ดังนั้นความปรารถนาทางเพศกับวัตถุอาจเกิดจากการที่ในวัยเด็กคลุกคลีหรือเกิดการฝังใจ (imprint) ที่ผิดไปว่าวัตถุว่าเป็นสิ่งที่ดึงดูดทางเพศ หรือจำกัดวัตถุที่ดึงดูดทางเพศเป็นวัตถุเฉพาะบางกลุ่มเท่านั้น


title: การเกิดอารมณ์เพศจากสิ่งเฉพาะ

text: จากการตรวจสอบกรณีของผู้ได้รับการวินิจฉัยอย่างมีนัยสำคัญทางคลินิกว่ามีการเกิดอารมณ์เพศจากสิ่งเฉพาะ ทั้งหมด 48 กรณี พบว่าประกอบด้วยการเกิดอารมณ์เพศจากสิ่งเฉพาะต่าง ๆ ดังนี้ ความปรารถนาทางเพศกับเสื้อผ้าหรือเครื่องนุ่งห่ม (clothing fetishism) 58.3%, ความปรารถนาทางเพศกับวัตถุที่ทำมาจากยาง (rubber fetishism) 22.9%, ความปรารถนาทางเพศกับรองเท้า (footwear fetishism) 14.6%, ความปรารถนาทางเพศกับอวัยวะหรือส่วนของร่างกายเป็นเฉพาะ (body parts fetishism) 14.6%, ความปรารถนาทางเพศกับเครื่องหนัง (leather fetishism) 10.4% และ ความปรารถนาทางเพศกับเนื้อผ้าหรือของนุ่ม (soft materials fetishism) 6.3%


title: กรณ์ จตุวิมล

text: กรณ์ จตุวิมล ชื่อเล่น จอห์น อาจารย์พิเศษมหาวิทยาลัยอัสสัมชัญ อาจารย์สอนดนตรี ประพันธ์เพลงแจ๊ส และนักธุรกิจ ตำแหน่งกรรมการผู้จัดการ บริษัท รุ่งโรจน์มหานคร จำกัด ซึ่งดำเนินธุรกิจเป็นตัวแทนจำหน่ายรถจักรยานยนต์หลากหลายยี่ห้อ ในปี พ.ศ. 2561 ได้ตัดสินใจเข้าร่วมกับ พรรคอนาคตใหม่ เพื่อทำงานการเมือง


title: กรณ์ จตุวิมล

text: เกิดวันที่ 10 กันยายน พ.ศ.2522 เป็นคนกรุงเทพมหานครโดยกำเนิด เป็นบุตรชายคนโตของคุณอุดม จตุวิมล และนางสุวิมล จตุวิมล มีน้องชาย 1 คน คือนายธีระพล จตุวิมล ปัจจุบันสถานภาพโสด


title: กรณ์ จตุวิมล

text: ศึกษาชั้นอนุบาลที่โรงเรียนอนุบาลทักษิณา ศึกษาชั้นประถมถึงมัธยมต้นที่โรงเรียนเซนต์ดอมินิก พร้อมๆกับการศึกษานอกโรงเรียน ได้วุฒิ ม.3 ตั้งแต่อายุเพียง 12 ปี และได้วุฒิ ม.6 เมื่ออายุเพียง 13 ปี สอบเข้าศึกษาต่อชั้นปริญญาตรีคณะบริหารธุรกิจมหาวิทยาลัยอัสสัมชัญเมื่ออายุเพียง 15 ปี และสำเร็จการศึกษาเมื่ออายุได้ 19 ปี สำเร็จการศึกษาปริญญาโทด้านการบริหารการศึกษา (M.Ed.) จากสถาบันศึกษานานาชาติแห่งมหาวิทยาลัยรามคำแหง สำเร็จการศึกษาเกียรตินิยมอันดับสอง Professional Diploma สาขาประพันธ์ดนตรีแจ๊ส (Jazz Composition) จาก Berklee College of Music เมืองบอสตัน รัฐแมสซาชูเซท ประเทศสหรัฐอเมริกา


title: กรณ์ จตุวิมล

text: พนักงานฝ่ายการตลาด MPG Corporation Public Company Limited (แมงป่อง), อาจารย์พิเศษคณะดนตรีมหาวิทยาลัยอัสสัมชัญ, กรรมการผู้จัดการ บริษัท รุ่งโรจน์มหานคร จำกัด


title: กรณ์ จตุวิมล

text: ปัจจุบันเป็นผู้สมัครส.ส.กรุงเทพมหานคร เขตที่ 11 (สายไหม) สังกัดพรรคอนาคตใหม่


title: วัดชัยสิทธิ์(พระธาตุขวยปู)

text: วัดชัยสิทธิ์(พระธาตุขวยปู) (คำเมือง: ) เป็นวัดศักดิ์สิทธิ์เก่าแก่คู่บ้านคู่เมืองของอำเภอวังชิ้นและอำเภอลอง ตั้งอยู่เลขที่ 151 หมู่ที่ 4 ถนนหมายเลข 1023 ตำบลแม่ป้าก อำเภอวังชิ้น จังหวัดแพร่ บุคคลใดที่มาเที่ยวอำเภอวังชิ้น แล้วจะต้องมานมัสการพระธาตุขวยปูเพื่อเป็นสิริมงคลกับตนเอง จนมีคำกล่าวว่า "ถ้ามาเที่ยวอำเภอวังชิ้น แต่ไม่ได้มาไหว้พระธาตุขวยปูเหมือนมาไม่ถึงอำเภอวังชิ้น" การเดินทางมาวัดชัยสิทธิ์(พระธาตุขวยปู) ถนนสายหลักในการเดินทาง คือ ถนนหมายเลข1023 เริ่มตั้งแต่ศาลากลางจังหวัดแพร่ และตรงไปตามถนนหมายเลข1023 ผ่านอำเภอลองมุ่งตรงสู่อำเภอวังชิ้น ด้วยระยะทาง 65 กิโลเมตร จากตัวเมืองจังหวัดแพร่


title: วัดชัยสิทธิ์(พระธาตุขวยปู)

text: ซึ่งแต่เดิมพระธาตุขวยปูเป็นพระธาตุโบราณประจำเมืองลอง 1 ใน 5 องค์ คือ พระธาตุขวยปู, พระธาตุปูตั๊บ, พระธาตุแหลมลี่และพระธาตุห้วยอ้อ (เมืองลอง ปัจจุบันคืออำเภอลอง อำเภอวังชิ้น และบ้านบ่อแก้ว ตำบลไทรย้อย อำเภอเด่นชัย ) วันที่ 1 มีนาคม พ.ศ. 2481 ได้แยกตำบลวังชิ้น ตำบลแม่ป้าก(แยกจากตำบลทุ่งแล้ง) ตำบลนาพูน(แยกจากตำบลวังชิ้น) และตำบลสรอย(แยกจากตำบลวังชิ้น) อำเภอเมืองลอง ตั้งเป็นกิ่งอำเภอวังชิ้นและยกฐานะขึ้นเป็นอำเภอวังชิ้นในวันที่ 22 กรกฎาคม พ.ศ. 2501 จึงทำให้ปัจจุบันพระธาตุขวยปูอยู่ในเขตอำเภอวังชิ้น ซึ่งสามารถท่องเที่ยวสถานที่ใกล้เคียงในอำเภอวังชิ้นได้ เช่น บ่อน้ำร้อนแม่จอก อุทยานเวียงโกศัย อ่างเก็บน้ำแม่ป้ากพระธาตุขวยปู เป็นพระธาตุที่ตั้งอยู่เนินเขาเตี้ยสูงประมาณ 2 เมตร องค์พระธาตุขวยปูเป็นเจดีย์ศิลปะล้านผสมพม่าแบบย่อมุมไม้ยี่สิบแปด องค์พระธาตุสูง 20 เมตร ฐานสี่เหลี่ยมกว้างด้านละ 10 เมตร


title: เลือง ซวน เจื่อง

text: เลือง ซวน เจื่อง (; เกิด 28 เมษายน 2538) นักฟุตบอลอาชีพชาวเวียดนามเล่นในตำแหน่งกองกลางให้กับสโมสรฮหว่างอัญซาลายและทีมชาติเวียดนาม


title: เลือง ซวน เจื่อง

text: ซวน เจื่องเป็นนักเตะเยาวชนของสโมสรฮหว่างอัญซาลาย และได้เลื่อนขึ้นสู่ทีมชุดใหญ่ของสโมสรเมื่อ พ.ศ. 2558 พร้อมกับรับปลอกแขนกัปตันทีม ซึ่งซวน เจื่องได้รับการยกย่องเรื่องวิสัยทัศน์ของเขา การผ่านบอลและทักษะในการปั่นฟรีคิก


title: เลือง ซวน เจื่อง

text: ซวน เจื่องเกิดเมื่อวันที่ 28 เมษายน พ.ศ. 2538 ในครอบครัวที่มีลูก 2 คนซึ่งซวน เจื่องเป็นลูกคนเล็กและมีพี่สาว 1 คน พ่อของเขาซึ่งทำงานในบริษัทพลังงานในท้องถิ่นเป็นอดีตนักฟุตบอลสมัครเล่นในทีมกองทัพ เขาเป็นผู้จัดการทีมฟุตบอลชายของบริษัทพลังงาน โดยซวน เจื่องเริ่มต้นเล่นฟุตบอลเมื่ออายุ 5 ปีได้รับการฝึกโดยพ่อของเขา และเขาได้เป็นตัวแทนของจังหวัดเข้าร่วมแข่งขันในฟุตบอลเยาวชนหลายรายการ


title: เลือง ซวน เจื่อง

text: ใน พ.ศ. 2550 เมื่อลงเล่นให้กับทีมรุ่นอายุต่ำกว่า 13 ปีให้กับทีมบ้านเกิดทำการแข่งขันในฮานอย ทีมของซวน เจื่องเกิดพักโรงแรมเดียวกับโค้ชทีมเยาวชนของฮหว่างอัญซาลาย ที่กำลังค้นหาเยาวชนเข้าร่วมศูนย์ฝึก ซวน เจื่องตัดสินใจเข้าทดสอบฝีเท้าและได้ตกลงเข้าร่วมทีมศูนย์ฝึกเยาวชน


title: เลือง ซวน เจื่อง

text: ในเดือนพฤศจิกายน พ.ศ. 2555 ซวน เจื่องพร้อมกับเหงียน กง เฝื่อง, เหงียน ต๊วน อัญ และเจิ่น หืว ดง เจี่ยว เป็นผู้เล่น 4 คนจากศูนย์ฝึกเยาวชนที่ได้รับเชิญให้ไปร่วมฝึกซ้อมกับทีมรุ่นอายุต่ำกว่า 17 ปีของอาร์เซนอล


title: ตำบลบางรักน้อย

text: ตำบลบางรักน้อย เป็นตำบลหนึ่งในอำเภอเมืองนนทบุรี จังหวัดนนทบุรี มีพื้นที่ทั้งหมด 5.8 ตร.กม. (3,625 ไร่) แบ่งเป็นเนื้อที่ที่ใช้ทำเกษตร 1,929 ไร่ และเนื้อที่สำหรับใช้ประโยชน์เป็นสวนผลไม้และที่พักอาศัยประมาณ 1,696 ไร่ ตั้งอยู่บนพื้นที่ราบลุ่มทางตะวันตกของแม่น้ำเจ้าพระยา มีประชากรทั้งหมด 19,190 คน แบ่งเป็นชาย 8,877 คน หญิง 10,313 คน อาศัยอยู่ใน 11,236 ครัวเรือน ประชากรส่วนใหญ่ตั้งบ้านเรือนอยู่ริมคลองต่าง ๆ เช่น คลองบางประดู่, คลองบางรักใหญ่, คลองแม่ร่องกร่าง, คลองอ้อมนนท์ เป็นต้นแบ่งเป็นหกหมู่


title: ตำบลบางกร่าง

text: ตำบลบางกร่าง เป็นตำบลหนึ่งในอำเภอเมืองนนทบุรี จังหวัดนนทบุรี มีพื้นที่ 6.55 ตารางกิโลเมตร (4,049 ไร่) แบ่งเป็นเนื้อที่ที่ใช้ทำการเกษตร 2,000 ไร่ และหมู่บ้านจัดสรร 300 ไร่ ตั้งอยู่บนพื้นที่ราบลุ่มแม่น้ำเจ้าพระยา มีแม่น้ำลำคลองไหลผ่าน เหมาะแก่การทำการเกษตรกรรม มีประชากรรวม 19,069 คน เป็นชาย 8,973 คน และหญิง 10,096 ใน 9,806 ครัวเรือน ส่วนใหญ่นับถือศาสนาพุทธ


title: ฮีนตาดะ

text: ฮีนตาดะ () เป็นนครตั้งอยู่ริมฝั่งแม่น้ำอิรวดีในเขตอิรวดี ประเทศพม่า จากข้อมูลประชากรปี ค.ศ. 1983 เมืองมีประชากร 82,005 คน และปี ค.ศ. 2010 มีประชากรเพิ่มเป็น 170,312 คน การค้าข้าวและธัญพืชที่ปลูกในท้องถิ่นใช้ท่าเรือฮีนตาดะเป็นจุดส่งออก


title: ฮีนตาดะ

text: เดิมฮีนตาดะปกครองโดยชาวมอญ และเป็นส่วนหนึ่งของอาณาจักรพุกาม


title: กัลวิหาร

text: กัลวิหาร () หรือ อุตตราราม เป็นวิหารที่ประดิษฐานหมู่พระพุทธรูปสลักเข้าไปในหน้าผาหินแกรนิต 4 องค์ "กัลวิหาร" แปลว่า วิหารหิน หรือ อารามหิน สร้างโดยพระเจ้าปรากรมพาหุมหาราช ในราวปี พ.ศ. 1696 – 1729 วิหารแกะสลักแห่งนี้เป็นส่วนหนึ่งของนครโบราณโปโลนนรุวะ ตั้งอยู่ในเมืองปลนนรุวา (Polonnaruva) ประเทศศรีลังกา


title: กัลวิหาร

text:
พระพุทธรูปแกะสลักในแกรนิตทั้ง 4 พระองค์ ได้แก่
เดิมสันนิษฐานว่าพระพุทธรูปทั้ง 4 องค์ประดิษฐานภายในวิหาร จากการพบแนวฐานก่อด้วยอิฐเป็นร่องรอลการก่อสร้างวิหาร


title: โบอิง 377 สตาร์โตครุยเซอร์

text: โบอิง 377 สตาร์โตครุยเซอร์ (Boeing 377 Stratocruiser) เป็นเครื่องบินโดยสารพิสัยบินยาวขนาดใหญ่ ใช้เครื่องยนต์ 4 ตัว การออกแบบที่ทันสมัยในตอนนั้น; คุณลักษณะใหม่ของมันรวมถึงดาดฟ้าสองชั้นและห้องโดยสารที่มีแรงดันอากาศซึ่งเป็นคุณลักษณะใหม่ในอากาศยานขนส่ง สามารถบรรทุกผู้โดยสารได้ 100 คน บนชั้นธรรมดา บวก 14 ในเลานจ์ชั้นล่าง; ที่นั่งปกติสำหรับผู้โดยสาร 63 หรือ 84 คนหรือผู้โดยสารที่มีที่นั่งจำนวน 28 คนและห้าที่นั่ง


title: โบอิง 377 สตาร์โตครุยเซอร์

text: สตาร์โตครุยเซอร์มีขนาดใหญ่กว่าดักลาส ดีซี-6 และล็อกฮีด คอนสเทลเลชั่น และมีต้นทุนเพิ่มขึ้นในการซื้อและใช้งาน ความน่าเชื่อถือของมันไม่ดีส่วนใหญ่เกิดจากปัญหาที่เกิดขึ้นกับเครื่องยนต์พิสตัน Pratt & Whitney R-4360 Wasp Major และปัญหาโครงสร้างและการควบคุมด้วยใบพัด มีเพียง 55 ลำ ที่สร้างขึ้นสำหรับสายการบิน และเครื่องบินต้นแบบ 1 ลำ


title: โบอิง 377 สตาร์โตครุยเซอร์

text: มีดังต่อไปนี้


title: มิสแกรนด์อินเตอร์เนชันแนล 2019

text: มิสแกรนด์อินเตอร์เนชันแนล 2019 () เป็นการประกวดมิสแกรนด์อินเตอร์เนชันแนล ครั้งที่ 7 หลังเสร็จสิ้นการประกวด ผู้ที่ได้รับตำแหน่งมิสแกรนด์อินเตอร์เนชันแนล 2019 จะได้รับมงกุฎและสายสะพายจากกลารา โซซา ซึ่งเป็นผู้ดำรงตำแหน่งมิสแกรนด์อินเตอร์เนชันแนล 2018 จากประเทศปารากวัย ทั้งนี้ผู้ที่ได้รับตำแหน่งมิสแกรนด์อินเตอร์เนชันแนล 2019 นั้นต้องย้ายมาพำนักอยู่ในประเทศไทยตลอดช่วงเวลาที่ดำรงตำแหน่งเป็นเวลา 1 ปี เพื่อปฏิบัติภารกิจต่อต้านสงครามและความรุนแรงในทุกรูปแบบ ตามแคมเปญ "Stop the War and Violence" ของการประกวด


title: มิสแกรนด์อินเตอร์เนชันแนล 2019

text: ผู้เข้าประกวดทั้ง 5 คน ที่ได้รับการยืนยันแล้ว:


title: มิสแกรนด์อินเตอร์เนชันแนล 2019

text: ประเทศที่มีกำหนดส่งตัวแทนลงประกวดมีดังต่อไปนี้:


title: กลุ่มเกาะชากอส

text: กลุ่มเกาะชากอส () หรือ หมู่เกาะชากอส (Chagos Islands เดิมชื่อ Bassas de Chagas, ต่อมาคือ Oil Islands) เป็นกลุ่มอะทอลล์ 7 อะทอลล์ ประกอบด้วยเกาะเขตร้อนมากกว่า 60 เกาะในมหาสมุทรอินเดีย ทางใต้ของกลุ่มเกาะมัลดีฟส์ราว 500 กม. (310 ไมล์) แนวหมู่เกาะนี้ตั้งอยู่ทางใต้สุดของเทือกเขาชากอส-แลกคาดิฟ แนวเทือกเขายาวในมหาสมุทรอินเดีย กลุ่มเกาะเป็นส่วนหนึ่งของบริติชอินเดียนโอเชียนเทร์ริทอรี


title: พระเจ้าอัลฟอนโซที่ 9 แห่งเลออน

text: พระเจ้าอัลฟอนโซที่ 9 (; เลออน: ) หรือ พระเจ้าอัลฟอนโซที่ 8 () เสด็จพระราชสมภพ 15 สิงหาคม ค.ศ. 1171 ที่ซาโมรา ราชอาณาจักรเลออน สิ้นพระชนม์ 24 กันยายน ค.ศ. 1230 ที่ซาร์เรีย ราชอาณาจักรกาลิเซีย ครองราชย์เป็นกษัตริย์แห่งเลออนและกาลิเซีย ทรงเป็นลูกพี่ลูกน้องของพระเจ้าอัลฟอลโซที่ 8 แห่งกัสติยา


title: พระเจ้าอัลฟอนโซที่ 9 แห่งเลออน

text: ด้วยอุปนิสัยที่เด็ดเดี่ยวจึงทำให้พระเจ้าอัลฟอนโซที่ 9 มุ่งมั่นที่จะกอบกู้อาณาเขตของเลออนที่สูญเสียไปให้กัสติยากลับคืนมา และแม้พระองค์จะเคยถวายความเคารพต่อพระเจ้าอัลฟอนโซที่ 8 แห่งกัสติยา แต่สุดท้ายกลับหันไปเป็นพันธมิตรกับกลุ่มมุสลิมอัลโมฮัดได้อย่างไม่ลังเล เป็นผลให้ราชอาณาจักรของพระองค์ต้องโทษต้องห้ามจากสมเด็จพระสันตะปาปา การอภิเษกสมรสกับพระธิดาคนโตของกษัตริย์แห่งกัสติยาของพระองค์ถูกสมเด็จพระสันตะปาปาบีบคั้น ทว่าในปี ค.ศ. 1212 พระองค์ปฏิเสธที่จะทำสงครามครูเสดกับกลุ่มอัลโมฮัดร่วมกับพระสสุระเว้นแต่จะได้ดินแดนที่สูญเสียไปกลับคืนมาจากกัสติยา แต่ข้อเรียกร้องของพระองค์ไม่ได้รับการตอบสนอง และชาวคริสต์ได้รับชัยชนะอย่างเด็ดขาดที่ลัสนาบัสเดโตโลซาโดยไม่ต้องมีกองทัพของเลออน อย่างไรก็ดีตัวพระเจ้าอัลฟอนโซเองได้รับชัยชนะครั้งสำคัญนอกพรมแดนทางใต้ของเลออน ทรงยึดกาเซเรสมาจากกลุ่มอัลโมฮัดได้ในปี ค.ศ. 1127 และเมริดากับบาดาโฆซในปี ค.ศ. 1230 ชัยชนะดังกล่าวเป็นการปูเส้นทางสู่การทำเรกองกิสตาที่เซบิยาในเวลาต่อมา


title: พระเจ้าอัลฟอนโซที่ 9 แห่งเลออน

text: พระเจ้าอัลฟอนโซเสด็จพระราชสมภพในซาโมรา พระองค์เป็นพระโอรสคนเดียวของพระเจ้าเฟร์นันโดที่ 2 แห่งเลออนกับอูร์รากาแห่งโปรตุเกส พระบิดาของพระองค์เป็นพระโอรสคนสุดท้องของพระเจ้าอัลฟอนโซที่ 7 แห่งเลออนและกัสติยาที่ได้รับส่วนแบ่งในการแบ่งราชอาณาจักร อันเป็นชนวนก่อเกิดความขัดแย้งขึ้นภายในตระกูลที่สิ้นสุดลงเมื่อพระเจ้าเฟร์นันโดที่ 3 แห่งกัสติยา พระโอรสของพระเจ้าอัลฟอนโซที่ 9 รวมราชอาณาจักรเข้าด้วยกันอีกครั้ง